
PREDGOVORA ova knjiga zapravo ne bi smjela 
imati, jer ona bi željela biti samo legenda — iako 
moderna. Ali nekoliko opazaka neće dobrohotan čitalac 
vjerojatno zamjeriti. 

Otkako su Mala Braća svoga svetog oca Franju, po 
njegovoj vlastitoj želji, gola položila na zemlju i otkada 
je njegova jednostavna duša iz kolibice uz Porciunkulu, 
vedro poput ptičice, otprhnula u Božji zagrljaj, svijetu 
kao da je manjkao taj Božji Trubadur. 

Sestre Ptičice nemaju više svoga najboljeg prijatelja, 
sestra Vođa kao da nema više kome žuboriti, pa i brat 
Vuk, onaj iz Gubbija, kao da se nema više s kim miriti... 
Braća učenjaci ruju po prašnim listinama ne bi li nam 
ga vratili, a braća pjesnici maštaju kakvim čarolijama 
đa nam ga domame. Tako se, eto, i ABEL MOREAU ođ- 
važio da nam ga, barem nakratko, s neba dovede na ze- 
mlju. A brat Franjo, uvijek tako dobar, nije ga mogao 
odbitiisišao je... 

Dobrom Svecu moramo i mi biti dobri. On na ovomu 
svom drugom putu po zemlji — ovo šapćem dobrom či- 
tatelju samo na uho — kao da se nije uspio potpuno 
podanašnjiti. Došao je na zemlju nešto ranije od glaso- 
vitog AGGIORNAMENTA (a tu »groznu« riječ nije on 
ni mogao onda, anno Domini tisuću dvjesta i ne znam 
koje, u Asizu naučiti, jer je nitko nije poznavao). Dok 
je Abel Moreau opisivao njegov put po Provansi, još nije 
dobri papa Ivan bio progovorio u Crkvi svojim novim 
rječnikom. Pa i za PLURALIZAM nije Asiški Siromašak 
u pobožnom Srednjem vijeku uopće bio čuo, jer onda je 
sve moralo biti »katoličko«. Tako Franjo, na stranicama 

ove knjige, nije svaki put strogo »koncilski«. Ali on ima 

dobar njuh — pa ako kada nije uspio biti »koncilski«, 

on se nakon svog »ispada« barem »koncilski« kaje... 
A o slikama IVANA LACKOVIĆA — koje su i same 


legenda u legendi — treba li uopće govoriti? Ta one sa- 
me dovoljno tepaju svojim bezazlenim jezikom. 


0. GABRIJEL ĐURAK 


BILJEŠKA O SLIKARU. Ivan Lacković, ilustrator 
ove knjige, rođen je 1. siječnja 1932. u Batinskoj u Po- 
dravini. On pripada krugu tzv. naivnih slikara. Izlagao 
je u zemlji i u inozemstvu: u New Yorku, Chicagu, Fila- 
delfiji, Klagenfurtu, Ziirichu, Novari, Torinu, Milanu, 
Frankfurtu, Parizu i drugdje. 


6 





1 


Kako Franjo Asiški nije više izdržao u 
vječnom blaženstvu i o nečuvenoj molbi 
koju je uputio Spasitelju 


Ni kiša, ni vjetar, ni snijeg, ni hladnoća ne dopiru 
onamo gdje dragi Bog šeće s izabranima. U nebu je 
uvijek lijepo. Kao mali, bijeli oblačići na plavom svodu 
lijeću sveti serafi. Sveti mučenici, djevice i priznavaoci, 
biskupi i apostoli okružuju, kao sjajne Zvijezde, pre- 
blaženu Djevicu i dragoga Boga — svoja sunca. 

Nečujno lebde izabranici u beskraju, koji ispunja 
sveta glazba. Nose zlatna odijela, imaju sjajnu kosu, mla- 
di su i lijepi. Nebrojena četa Manje Braće slijedi sve- 
toga Franju Asiškoga. Ta tko bi ih prepoznao, te smeđe 
pokornike, siromašne prosjake, sada slavne svece? Kao 
kraljevići u nepomućenoj sreći hodaju nebom. Ma ko- 
liko daleko ostali, obasjava ih i odušeljava Božja ljepo- 
ta. Njihov vječni život sama je ljubav. Njihova radost, 
sva njihova želja privlači ih k Spasitelju. Sjaj Njegova 
svjetla obasjava ih. Na čelu im je Franjo, najsiromašniji 
među njima. Kao zlato sjaju njegove, ranama ukrašene 
ruke i noge, njegov otvoren bok; sjaju kao sunce, koje 
se rađa. 

On se približava božanskom Spasitelju. Njegovo 
srce radosno kuca. želi govoriti. Što li će reći? Cijelo 
ga nebo sluša, njega koji je svojim nježnim glasom oča- 
rao ptice i ukrotio vuka iz Gubbija. On započe: 

»Božanski Spasitelju, tebi slava i čast u sve vijeke! 
Oprosti, ali više ne mogu izdržati u vječnom blaženstvu!« 


7 


Cijelo nepregledno mnoštvo nebesnika prestrašeno 
zadršće. Anđeli krilima skrivaju svoja lica. Što to govori 
Mali Brat? ' 


»Kako, Franjo, ne možeš izdržati?« 


»Ah, Gospodine, tišti me što ne mogu ništa više uči- 
niti za tvoju čast. Ne mogu ništa više učiniti da te ljudi 
upoznaju i nauče ljubiti. Istina, moja braća, mali smeđi 
redovnici, nastavljaju moje djelo. Ali ja, dragi Spasite- 
lju, ja se već dugo odmaram i — ja bih tako rado opet 
vidio Provansu. Ta ti znaš, moja je majka Pika iz Pro- 
vanse, i ona mi je s mlijekom darovala ljubav prema toj 
zemlji. Ja bih rado onamo malo otputovao.« 

Isus se nasmiješi i prigne k svojoj Majci. Velika ra- 
dost prostruji cijelim nebom, što će preblažena Marija 
progovoriti. Njezine oči odjednom postadoše blage kao 
jutarnje rumenilo, njezin milozvučni glas odjeknu kao 
pjev slavuja, a Franjo se gotovo pokaja što je izrazio ta- 
ko nezgodnu želju. 


»Provansa je«, reče Marija, »lijepa zemlja, puna ple- 
menitih duša. Ona je drugi raj.« 


Načas zatvori oči. Kerubini su plakali od radosti. 
Isus se digne, raširi ruke i privine svetog Franju na sr- 
ce. 

»No, idi, mali brate«, reče. »Kaži ljudima da ih mo- 
ja Majka ljubi, da sam za njih prolio svoju dragocjenu 
krv. Idi, neka naša radost bude u tvom srcu i neka te 
uvijek prati naš blagoslov.« 


Tako je sveti Franjo Asiški napustio raj. 





Iznenađenje u raju: »Više ne mogu izdržati u nebeskom 
blaženstvu .. .« 

Kako su svetoga Franju prepoznale ptice 
nebeske, poljske životinje, ribe u vodi, 
i o propovijedi koju im je održao 


Bilo je proljeće kad se Franjo spustio na zemlju. 
Stajao je nasred zelene ravnice. Lagan vjetrić njihao je 
tek procvalo cvijeće. Franjo se čudio. Sve je bilo kao on- 
da kad je on živio. Jaglaci su bili isto tako nježnih boja, 
spomenak je imao isto tako modre cvjetove i nježne sta- 
bljike. Divlje maćuhice imale su baršunasto mekan iz- 
gled. 

»Divnih li stvorenja«, reče, »ona nisu na zlo okrenu- 
la Stvoriteljeve darove.« 


Veselio se svježoj gustoj travi i mislio na ovce koje 
će doći pasti. Srce mu je radosno kucalo kad je vidio 
proljeće koje je sve razveselilo i obojilo. Krasuljčići su 
imali na svojim laticama ogrlicu crvenu kao krv. Kao ne- 
tom svježe pozlaćene stajale su narcise u jutarnjoj rosi. 
Poput nevjeste, pokrivene bijelom koprenom, kočio se 
glog. Jorgovan je mirisao. Sasvim u blizini bila je šumi- 
ca, i Franji se učinilo da čuje dječji glas. Nasmiješio se. 
To je bio potočić koji je žuborio, probijajući se kroz ma- 
hovinu i šljunak. Franji je bio poznat taj govor, 

»Bože moj, kako je zemlja lijepa !« 


Najednom zašušti u zraku lepet krila. Odjeknulo je 
kao da obijesni travanj razgoni kišne oblake, skupljene 
nad dolinama. Franjo podigne oči. Nebo je bilo modro 
poput koprene Božje Majke, a zlaćano svjetlo prelijeva- 
lo se vršcima drveća. U jatima su dolijetale ptice. Gim- 
nasticirale su zrakom gore-dolje i glasno galamile. Crno- 
glave sjenice neumorno su brbljale. Zimovke su skaku- 

tale amo tamo i gizdavo se hvalile svojim crvenim prslu- 
cima. Sivi slavuji očitovali su svoju radost čeznutljvim 
trilerima. Ševe su sjajile kao zlatne točke na blistavom 
suncu. Na drveću čučale su obične kreštalice. Gavrani i 
svrake zabavljali su se mudro, kao starci. Grlice su gu- 
kale pune nutarnjeg uzbuđenja. S radosnim krikom pro- 

»Ptičice, sestre moje... Čeznuo sam za vama, za 
livadama... .« 


letjela je zelena žuna preko polja i zaustavila se negdje 
na grani. Tada su došle zebe u valovitu letu, kao kome- 
dijaši na trapezu, i češljugari crvenih očiju i zlatna odi- 
jela. Najglasnije su kričali vrapci. Svi, upravo svi, opeto- 
vali su samo jedno ime. To je odjekivalo kroz grane, pre- 
ko livada i polja, kao crkveno zvono koje neprestano po- 
ziva na misu. Svi su vikali: 

»Franjo! Franjo! Franjo!« 


Franjo je sve to slušao i smiješio se. U istom trenut- 
ku, sva sretna, ispružila je glavu jedna srna. Prestraše- 
ni zečevi poskakali su iz guštare, uzdigli se na stražnje 
noge i promatrali Božjeg čovjeka. Čak su i ribe u potoku 
ispružile glave i nepomično slušale. 

Tada Franjo podigne ruku i zapovjedi im da se smi- 
re. Svi su ušutjeli. Samo jedna kukavica povika još tri 
puta svoj posljednji pozdrav: »Kuku! Kuku! Kuku!« 


»Hi — hi — hi!« rugala se glasno žuna. Tada su sve 
došle bliže i ušutjele. Sjedjele su na granama, na grmlju 
ili čak na grudama zemlje. Mnoge su bile sasvim blizu 
Franji. Najdrskiji bio je jedan vrabac, koji je skočio 
svecu na noge i znatiželjno podigao glavu. 

Samo su lastavice nastavile let. Ipak su se trudile 
da umjerenije i manje piskutljivo oblijeću oko Franje 
svojim gizdavim umjetničkim letom, jer on im je želio 
navijestiti Božju riječ. 

»Ptičice, sestre moje«, tako je započeo sveti Franjo. 
»Došao sam da opet boravim u vašoj sredini. Čeznuo 
sam za mirisom cvijeća, za vama, za livadama, šumom i 
poljem. Hvalite uvijek Gospodina. On vam je dao krila, 
kojima plovite zrakom, bistre i oštre oči i divno odijelo. 
Vi ne sijete, ne žanjete, a hrani vas naš nebeski Otac. Iz 
potoka i vrela možete piti. Na polju i njivi nalazite žito 
i različito zrnje. U skrovitim stablima gradite gnijezda. 
Po žegi i studeni bdije on nad vašim mladima, dok vi 
tražite hranu. Dao vam je sav nebeski svod da se po nje- 
mu krećete. Dao vam je zemlju da je ispunite svojim 
pjevom. Moje predrage sestre, budite stoga dobre jedne 
drugima, ne budite podmukle. Ne činite nikakva zla, što 
bi dragi Bog morao kazniti. Činite dobro kako je on za- 
povjedio i pjevajte hvalu njegovu svetom imenu. 


A vi, mala srno i brzonogi zečevi, uopće sve životi- 


nje u polju i u šumi, radujte se što je Bog u svojoj do- 


broti mislio i na vas. 

Vi, ribe, koje stanujete u vodi! Vi ste bile pošteđe- 
ne od općeg potopa, vi ste smjele jednom pet tisuća 
ljudi nahraniti. Kako vi morate biti zahvalne dragom 

Bogu! Dao vam je vodu tekućicu za životni opstanak 
i šalje vam sunčane zrake na vaš fini ljuskavi oklop. 
Plivale ili mirovale, ljubite i hvalite Gospodina, jer On 
je dobar. Stvorio vas je sebi na čast i vama na radost!« 

Dok je on tako govorio, ptice su otvorile svoje 
kljunove, ispružile vratove i pobožno su, pune straho- 
počitanja, prignule glave. Čak su se i vrapci ovaj puta 
pametno ponašali. Na rubu šume stajala je i neviđeni 
prizor promatrala srna. Zečevi su podigli uši. Ribe kao 
da su sasvim utonule u razmatranje. 


: Franjo se vrlo veselio što poljske životinje, ribe 
i ptice pokazuju toliko dostojanstva i vrline, toliko zani- 
manja za propovijed o Božjoj dobroti. On još nadoda: 


»Vi, ptice nebeske, vi poljske životinje i vi ribe u 
vodi, dobro zapamtite. Došao sam na ovu zemlju i že- 
lim ovdje živjeti kao nevrijedan brat. Nitko ne smije 
znati da sam ja Franjo Asiški i da dolazim iz raja.Stoga 
vam zabranjujem — pod posluh — da mislite o tome 
kako sam ja među vama. Ne smijete se više skupljati 
kao danas, kad prošećem šumom i poljem. Nastavite 
hvaliti Boga, njemu jedinom pripadaju vaše pjesme.« 


Nato je podigao ruku 1 načinio nad njima znak kri- 
ža, čime je zazvao na njih Božji blagoslov. Blagoslovio 
je ptice nebeske, poljske životinje i ribe u vođi. Srna po- 
bježe trkom, zečevi odskakutaše u guštaru, ribe za- 


roniše u vodu. A ptice? One se sve digoše u zrak, 


zapjevaše pjesmu, kakve zemlja nikad još nije čula. 
Slavile su Boga i njegova slugu svetoga Franju. U visini 
podijelile su se na četiri skupine i razletjele se. Prema 
sjeveru i jugu, prema istoku i zapadu letjele su smje- 
rom križa koji je Franjo nad njima načinio. — Kao ne- 
beski križari nosile su radosnu vijest na sve strane: 
Franjo je došao na zemlju ! 

Kad nije više nijedne ptičice bilo vidjeti na nebu, 
Franjo radosna srca. obori oči. Što je vidio? Sasvim 
nečujno spustio se pred njega jedan ovčarski pas. Sta- 
vio je, podignutih očiju, glavu među svečeve noge i če- 
kao da mu Franjo rekne koju riječ. 


«I ti si bio ovdje, brate?« 

Kao da ga je razumio, počeo je lagano mahati re- 
pom, a oči su mu sjale neizrecivom srećom. 

»O božanski Spasitelju«, govorio je tiho Franjo, 
uzdignuvši oči k nebu, »kakvu li ljubav pokazuju ova 
stvorenja! Tek što sam došao na zemlju, već mi se pri- 
klonio.« 

Pošto je blagoslovio psa, koji je mirno ležao, reče: 

»Ostani kod mene, brate, i hvali Boga. Njemu du- 
guješ veliku zahvalnost. Pođi sa mnom, ja želim opet 
vidjeti Provansu. Ona je tako lijepa kao nikad prije.« 

U pratnji svog psa krene Franjo na put. Pokraj 
puta upravo je cvalo drveće. 

Kako je brat Franjo došao u moje rodno 
selo i o prvoj osobi koju je susreo 


Kamenit je bio put po kojemu je brat Franjo pu- 
tovao. Ali i sama buka, koju su pravile njegove sandale 
klopćući po kamenju, zabavljala ga je i veselila. On 
reče psu: 

»Ubudđuće zvat ćeš se Filo, jer si pokazao da lju- 
biš. Razumiješ?« 

Pun strahopočitanja pas kimne svoj »da«. 

Brat Franjo nastavi: 


»U tvojoj ljubavi prema meni i božanskom Spasi- 
telju, kojega ja na žalost tako slabo zastupam, budi 
uza me. I sam čovjek nema što bolje dati od svoje 
ljubavi. Na svoj razum ne treba čovjek biti odviše pono- 
san. O kako je ovaj kraj lijep! Kako cvate drveće! Nije 
li pravi užitak prolaziti dolinama, livadama i poljima! 
Hvaljen budi Bog u svim svojim stvorenjimal!« 


Časak je molio, sav zadubljen. Ništa se nije čulo 
osim buke sandala i kao pratnja odmjereni korak Fila, 
koji je hodao uz svoga učitelja. Čeznutljivim pogledom 
gledao je brata Franju, kao da je htio sudjelovati u 
njegovoj molitvi. 

Prolazili su kroz polja, na kojima je žito već kla- 
salo. Popeli su se na brežuljak, na kojem je jedna sta- 
ra napuštena vjetrenjača ispunjala okolinu poezijom 
i tugom. Franjo se snuždi, jer je opazio da je zemlja iz- 
gubila od svoje miline. 

»Što ima ljepše na brežuljcima od ovakvih mlino- 
va, kojih se krila okreću, pjevajući na vjetru? O kad 
bi mlinar imao pobožnu dušu i već rano ujutro prika- 
zao Bogu pjesmu svoga mlina! Filo, kakva divna mo- 

litva, kakva bi se neprekidna himna dizala Gospodinu! 
Mlin! Nije li on pjesma koju pjeva vjetar, sretan da 
smije biti koristan i darovati nam bijelo brašno? Naš 
brat vjetar nije tako divlji kako ga se kori. Ja sam 
sretan da su sagradili ovu Eolovu harfu. No što ja go- 
vorim? Pa to je poganski. Nije Eol bog vjetra nego 
Krist, nadasve hvaljen. On je Gospodar ljudi i svih stva- 
ri.« 

Tako je u sebi hvalio Božju veličinu i dobrotu, i 
dok je bio uronio u svoju molitvu, nije vidio na suprot- 
nom obronku malo selo. Iz gustih krošanja voćaka svi- 
jetlili su crveni krovovi i crkveni zvonik, pokriven škri- 
ljevcem, nazirao je kao velika sestra male kuće. Iz dim- 
njaka se dizao laki dim. U kovačnici pjevao je nakovanj, 
a fijuk bičeva prolamao se zrakom. Kad je još i crkve- 
ni sat zakucao, probudio se brat Franjo iz svojih snova. 
Opazio je malo selo i, pomislivši da je to njegov Assisi, 
bio je sav ganut. Dolje u dolini opazio je između vrba i 
jablana rijeku, koja je mirno tekla. Blještavo svijetao, 
kao da je izašao iz kutije igračaka, prebacivao se u smje- 
lom luku preko nje kameni most i bacao na vodu gole- 
mu svinutu sjenu. Franjo osjeti slatki dah krajolika. 
Prolazio je kroza nj prvi puta. Ali takvom je on uvijek 
zamišljao ovu zemlju već tada kad je brata Pacifika 
slao u Burgundiju. U takvoj okolini gledao je toga ma- 
log brata. U kraju s usnulim vodama, jablanima, koji se 
previjaju i šapuću, s budnim vrbama, kojih duge kose 
padaju niz strminu, gdje su s užitkom pasle krave i 
zastale, čudeći se strancu. 


Najednom se Franjo morao nasmijati: opazio je 
jednog svećenika koji je pecao na rječici. No, zašto se 
morao smijati? U raju su mu, naime, kazali da će u pro- 
vansalskim selima naći stare župnike, koji iza vinogra- 
da mole svoj brevijar, u župnom vrtu drže obuku i tu 
i tamo poslije podne sjede na obali na složivoj stolici. 
I baš je stari župnik s pozelenjenim šeširom na glavi 
bio prvi kojega je morao opaziti! Da bi namamio ribe, 
sipao je, gotovo pobožno, nabubreno žito, koje je bio 
zamotao u jedan broj »La Croixa«, 

Sveti Franjo odmah zaželi ostati u ovom selu, u 
sjeni škriljevcem pokrivene crkve, u društvu starog žu- 
pnika. Ali nije htio biti neskroman i nastojao je tu mi- 
sao odbaciti. Radosno nastavi put i prijeđe preko mosta. 
Buka njegovih koraka jasno je odzvanjala na mostu, i 
župnik podigne oči. Kad je opazio redovnika, naglo po- 
vuče svoju udicu, napravi razočarano lice, a onda se 
ipak nasmije: 

»He, he, oče, upravo mi je izmakao jedan dvokilaš! 
Toga ćete vi imati na duši! Takav dvokilaš u ovom selu 





Najednom se Franjo morao nasmijati: opazio je sveće- 
nika kako peca na rječici. 


nije za prezreti! No dođite ipak dolje. Na lijevo su ste- 
penice.« 


Već mu je pošao u susret i srdačno mu stisnuo ru- 
ku: 

»Hvaljen Bog, oče! Baš kao sveti Rok sa psetom. 
No, zar se ne sramite s tim lajavcem hodati? Pa to nije 
nikakva pasmina! U župnom dvoru vidjet ćete čistokrv- 
noga njemačkog ovčara. Poklonilo mi ga je jedno vje- 
rno dijete ove župe... Vjerno dijete ove župe? Morate 
znati, taj čovjek nije baš uzorno pobožan. Na misu do- 
lazi samo kad je pogreb. Nije to zlonamjerno. Malo li- 
jenosti, malo straha od ljudi, što drugo? Još nedavno, 
kad sam mu prigovorio, rekao je: Ah, gospodine župni- 
če, što hoćete još više? Ipak smo pobožni. Svi su kršte- 
ni. Svi su primili prvu pričest. Crkveno smo vjenčani 
i, konačno, ne želim kao pseto završiti. Ako nas i ne vi- 
dite često,nije to zlonamjerno. Život je sada takav. što 
se tu da promijeniti? Radimo, čak i preko mjere. Malo 
ovamo, malo onamo i što — život je već na kraju! Eto, 
taj čovjek ima najljepše njemačke ovčare koje poznam. 
Dobro pripazite kad dođete u župni dvor. Turčin bi bio 
u stanju da vain odjednom otrgne polovinu habita. Pre- 
nia nepoznatim ljudima divlji je kao vuk iz Gubbija, 
kojega je vaš sveti otac Franjo pripitomio.« 


Franjo je u sebi duboko uzdahnuo kad je na to po 
mislio. Župnik nastavi smiješeći se: 


»Poznata mi je priča. Kako vidite, ja se razumijem 
u svoj posao. Oh, Bože, pa što bi se i radilo u tom za- 
bitom kutu kad ne bi bilo knjiga i udica? Još kod zad- 
njega krizmenog putovanja rekao sam preuzvišenom 
gospodinu: Pustite me da ovdje umrem, ali poslije toga 
pripojite ovu župu jednoj drugoj. Ići će to bez pote- 
škoće... Šteta je, doduše, moram priznati. župni dvor 
je jedinstven, a općina ga prepušta gotovo badava. Ili, 
što je to dvije stotine franaka stanarine godišnje? Od 
samog vinograda ja dobivam više.« 


Dok je tako govorio, spremio je svoj pribor za pe- 
canje. Franjo je bio sav razdragan ovim pričanjem: 
»Što ste ulovili?« 


»Ništa, sasvim ništa. Jedan je htio zagristi, ali toga 
imate vi na duši.« 


»Bogu hvala, gospodine župniče, ove jadne ribe!« 

»Što? Bogu hvala? Samo to još treba. Što da poč- 
nem? Nisam li ja sluga Božji?... Oče, vi uzimate riječi 
svetog Franje zaista doslovno ... To je poezija, a ne ži- 
vot.« 

Franjo je zatvorio oči i zahvaljivao Bogu za ovo po- 
niženje. Međutim, gospodin je župnik zamotao svoj 
pribor za pecanje. Nabubreno žito, koje mu je još bilo 
preostalo, bacio je u vodu i rekao: »Za vaše štićenike! 
Znate, ja nisam strastven ribič. Zbog župnika neće naše 
rijeke opustjeti. Ali zapravo, još vas uopće nisam pitao 
odakle dolazite i kamo idete. U svakom slučaju, dođite 
sada u župni dvor, Karolina je sigurno nešto priredila. 
Ona izvrsno razumije svoj posao. Svakako bih vas još 
više smio pozvati da sam barem nešto ulovio. Ali svejed- 
no, pođimo. .... Kako sam mogao biti tako zaboravan! 
Uopće vas još nisam pitao za ime. Kako se zovete?« 

»Brat Franjo.« 


»Hm, to je ipak čudno. Zovu li se svi franjevci Fra- 
njo? Ja sam župnik Jolivet, Cesar Jolivet. Moje ime ne 
kažem nikada, čini mi se neprikladnim za običnoga se- 
oskog župnika. A vama?« 

Kako je brat Franjo upoznao život 
seoskog župnika i kako je došao u župni 
dvor u Chevčche 


»Pođimo«, reče župnik Jolivet. 

Uspeli su se na malu strminu, koja ih je još dije- 
lila od bijele staze. Gospodin župnik opet uzme riječ: 

»Kakav zapravo imate plan putovanja, oče?« 


»Ne oče nego brate! Zovite me brat Franjo, zar ne? 
Siromašni mali brat Franjo.« 

»Kako hoćete«, uzvrati župnik, »Ali oprostite mi, 
meni se čini da vi franjevci pretjerujete s tom ponizno- 
šću. Kada si mi sami ne bismo pribavili dostojanstvo, 
mislite li da bi nam to nevjernici učinili? Već mi se 
više puta dalo do znanja da nisam položio maturu. 
Ovdje na župi loše se prolazi s poniznoššću.« 


»Kao u doba Spasiteljevo«, reče tiho brat Franjo. 
»Ali pravilo je: Tko .se ponizuje, uzvisit će se, a tko se 
sam uzvisuje, ponizit će se!« 


»Razumljivo, samo po sebi razumljivo, ali samo ne 
pretjerivati. Čuvajmo do krajnosti svoj položaj, inače 
smo brzo potisnuti na stranu.« h 


Kad je vidio da brat Franjo moli, doda: 


»Jesam li vas uvrijedio, dobri brate? Tada mi op- 
rostite. Možda sam previše iskren. Kad biste nekoliko 
dana kod mene proboravili, odmah biste uvidjeli da ja 
otvoreno kažem što mislim. Usput rečeno, bilo bi mi 
upravo drago kad biste ostali. Ja nemam gotovo nikoga 
— moju subraću na konferencijama i nekoliko sjeme- 

ništaraca za vrijeme praznika. Mogli ste zaključiti da 
imam odličan podrum — nasljedstvo iz prošlih dana. 
Ah, mladi to više neće doživjeti. Prije je život bio ljepši. 
Kler je bio poštivan. Zamislite, svaki četvrtak ručao 
sam kod grofice u dvoru... ručak... kažem vam.. 
Priznajem, pomalo sam gurman, ali zašto bismo pre- 
zirali Božje darove? ...No oprostite, opet nisam mi- 
slio da razgovaram s jednim franjevcem. Mi živimo u 
svijetu, i pretjerana pokora zatvorila bi nam mnoga 
vrata... Hvala Bogu da sam na kraju svoga životnog 
puta. Ponašanje mladih ne sviđa mi se. Postali su obrt- 
nici u reverendi. Igraju nogomet, vode izviđače, prika- 
zuju filmove i tako dalje. Gde je tu dostojanstvo, gdje 
veličina svećenstva?« 


»Osvajaju duše za Spasitelja«, reče brat Franjo sa- 
svim bojažljivo. 

Župnik ga prodorno pogleda. Lice mu je bilo crve- 
no i borio se s dahom: »Što se mene tiče, ja sam takav 
odgovor i očekivao«. I dignuvši značajno kažiprst, na- 
stavi: 


»U toj stvari držim s mojim starim dekanom. Živio 
je nutarnjim životom, kod njega je sve bilo duboko. 
Nije očekivao ništa dobra od rada mladih. Uvijek je 
govorio: S religijom je kao s mojom crkvom. Ako se 
želi diviti slikama na staklu, mora se ući u crkvu. Da 
se uzmogne vjerovati, mora se zadubiti u religiju. Neka 
najprije uđu, tada ćemo ih poučiti. . .« 


»A jesu li došli?« brat Franjo postavi tiho ovo pita- 
nje. 

»Priznajem, stvarnost nije bila laskava...Nijedno 
ili gotovo nijedno dijete — stare žene. A i njih dan za 
danom sve manje... Od muškaraca, tako reći, nijedan 
...Ali moj se dekan nije dao zbuniti. Dragi moj, reče, 
izgleda da nismo uspjeli, ali uvjeravam te, dobro će ipak 
pobijediti. Moje djelovanje zalazi u dubinu... I bilo 
je zaista tako, mogao je opet uvesti pjevani Komple- 
torij...« 

»Gospodine župniče, to je najljepša večernja mo- 
litva«. 

»Zar ne, !« živnuo je župnik Jolivet. 
»Pretpostavljajući da je tu netko tko će pjevati.« 


Došli su u selo. Gospodin župnik je hodao već ne- 
što sporije. 

»Eto, to je Chev&che. Poznajete li ga?...Ne?... 
A kamo ste pošli? Vi mi do sada niste dali još nikakav 
odgovor!« 

»Kamo dragi Bog hoće. Danas ovdje, sutra ondje. 
Kad bi samo na prolasku mogao učiniti nešto dobro 
da ljudi upoznaju dragoga Boga i nauče ljubiti ga, to bi 
mi bilo dosta!« 

»Smiješno! No, kako sam rekao, kod mene ste srda- 
čno pozvani. Naći ćete krov nad glavom, ali i malo po- 
sla... Moći ćete mi dvoriti kod mise. Već dugo nemam 
više crkvenjaka. Ti nevaljanci rade samo za novac.« 

»Spasitelj nije davao ljudima nikakav novac, a ipak 
su ga rado slijedili.« 

»Brate Franjo, kakav je to opet prigovor? Jesam li 
ja Spasitelj ili ste vi?!« 

»Ni pomisliti, ni pomislitil« mucao je brat Franjo. 

»Dakle, stvar je takva: bez novaca nema crkvenjaka. 
Vi redovnici nemate pojma o brigama za opstanak... 
Da to ne zaboravim! Uskoro ćete se upoznati s Karoli- 
nom. U današnje doba nije lako naći domaćicu. Sigurno 
ne mislite da sam gulim krumpir i perem suđe. Za to 
je domaćica. Ali kako platiti? Preuzvišeni daje mi svaki 
mjesec dvjesta franaka... Da mi tata Jolivet — on je 
bio trgovac stokom — nije ostavio priličnu hrpicu, mo- 
gla bi se Karolina tornjati... Ne plaćam je, doduše, 
puno, ali zato ona vlada u kući... Zadovoljna je sa sto 
franaka mjesečno, a i ne jede puno... Ovo vam sve ka- 
žem zato da budete s njom malo ljubazni. Ima katkada 
svoje mušice, ali inače je dobro čeljade.« 

Tako su došli do župnog dvora. Franjo pogleda staru 
seosku kuću s niskim, crvenim krovom. Izvana su gore 
vodile kamene stube. Velika glicinija zasjenjivala je sivo 

pročelje. Ljubičasti cvjetovi visjeli su kao grozdovi, a 
pčele su marljivo skupljale med. Oko tihe kuće zujalo 
je kao u košnici. 

Upravo su se otvorila kuhinjska vrata. Na njima se 
pojavila Karolina, a iza nje velik pas. Nosila je na gla- 
vi, kao stare provansalske seljakinje, kapuljaču s dvije 
uškrobljene trake, koje su visjele dolje. Dok je ravnala 
plavu pregaču, promatrala je sa zaprepaštenjem i ne- 
raspoloženjem došljaka. Mrko je rekla: 

»Odimah sam si mislia da ćete mi još nekoga u kuću 
dovesti. Mogli ste mi to reći... Gdje su vam ribe? Jesu 
li još u vodi?« 

Dok je nogom udarala pseto koje je režalo, izdere se 
na nj: »I ti mi ideš na živce! Zar ne znaš da je to samo 
običan kapucin!« ' 

»Uđite«, nuikao je župnik brata Franju. »Ovdje se 
ne ostavlja ljude pred vratima. Kod trgovčeve Marije 
brzo ću još nešto nabaviti, osim ako mislite da imate 
dosta za dva gladna muškarca.« 

»U podrum možete ići sami, gospodine župniče. To 
je vaše područje.« 

»Dobro, dobro, Karolino. To je brat Franjo. Franje- 
vac, a ne kapucin!« 

»Kapucin, franjevac, svejedno«, srdila se Karolina. 

. »On će tako dugo kod nas ostati dok mu bude dra- 
go. Uredi mu biskupsku sobu.« 

Brat Franjo prekriži ruke i šapne: 

»Pax huic domui — Mir ovoj kući.« 

»Et omnibus habitantibus in ea — i svima, koji u 
njoj prebivaju«, odgovori župnik. 

Kako je brat Franjo iz ljubavi prema 
Bogu postao zidar i o suzama koje je 
gospodin župnik prolio 


Prije svanuća napustio je brat Franjo sasvim tiho 
biskupsku sobu. Spavao je na podu. U župnom dvoru 
bilo je ješ sasvim tiho. Samo je Turčin zarežao kad je 
pokraj njega prolazio, ali prepoznavši mantiju, prišao 
mu je sasvim blizu. 


»Budi blagoslovljen za svoju budnost i svoju bla- 
gost, ali i zato što si bio dobar s Filom.« 


Zaista, obje su se životinje, pošto su se najprije ne- 
povjerljivo onjuškale, ubrzo razumjele. S Karolinom je 
bilo dogovoreno da Filo spava vani u štaglju. Tamo je 
bilo slame i malo sijena. 


Na nebu su se gasile zvijezde jedna za drugom. Sva- 
kako su se umorile, bdijući pred prijestoljem Sveviš- 
njega. Franjo ih pozdravi, smijećeši se: 

»Vaš dan, drage zvjezdice svršava, a naš započinje. 
Hvaljen budi, Gospodine, za naše sestre zvjezdice, jer 
one bdiju dok mi spavamo.« 

Htio je zagrliti sva stvorenja. 

»Kako je nebo blago i jasno! Hvaljen budi, Gospo- 
dine, za lijepo jutro! Zlatna zraka sviće na istoku. Us- 
koro će pozlatiti pijetla na crkvenom tornju a u selu će 
se javiti prvi pijetlovi.« 

»Kukuriku!« 

Bio je to pijetao iz župnog dvora. 

Brat Franoj nastavi: 

»O sveti apostole Petre, ne uzmi mi za zlo što nas 
on svako jutro podsjeća na tvoj veliki grijeh. Mi smo 

daleko više pogriješili od tebe, ali nas nikakvi pijetlovi 
ne opominju na pokoru. A ti, pijevče, ne budi tako ohol 
na svoj pjev. Sjeti se, da se božanski Spasitelj tobom 
poslužio za vrijeme svoje krvave i gorke muke. Dragi 
Bog bio ti je dobar. Dao ti je krasnu krestu i sjajno 
perje. Učinio te kraljem peradi na dvorištu. Tvoj je za- 
datak buditi ljude. Imaš mnogo razloga da ga hvališ !« 





»Dok vi spavate, raspada se Božja kuća.« 


Selo je još spavalo. U jednoj staji udario je željez- 
ni lanac o kameni pod. Jedna je krava mukala. U da- 
ljini odjekivao je piskavi zvižduk lokomotive. A brat 
Franjo je pregledavao crkvu, Izgledala je stara i zapu- 
štena. Toranj je bio obnovljen i pokriven novim škriljev- 
cem. Ali lađa je bila trošna. Škriljevac je ležao ispreba- 
can po krovu. Razbijeni prozori bili su zalijepljeni. Stu- 
povi samo što se nisu srušili. 

»Bože moj, Bože moj!« uzdisao je brat Franjo. »Moj 
Spasitelj ima ovakvo sklonište, a ja sam spavao pod 
krovom. kojemu nijedan crijep nije manjkao!« 


Uđe. Vrata zaškripaše. Dva prestrašena, još pospa- 
na goluba izletješe. Kad je brat Franjo vidio siromaštvo 
svetog mjesta, zaplakao je. Sadreni strop bio je tu i ta- 
mo oštećen, vidjele su se drvene letve. Šest svijeća na 
oltaru kao da su nakrivile glave... Nikakva cvijeća... 
Na stepenicama sag pun rupa. Ali pred svetohraništem 
vječno svjetlo gorjelo je. 


Brat Franjo padne na koljena. Njegovo je srce zbog 
ove bijedne osamljenosti sasvim utonulo u žalost. Dok 
je mislio na Svetog Damjana, kojega je bio nekad ob- 
novio, uzdisao je i molio: 


»Mora li baš uvijek biti istina da si ti na zemlji 
siromašan? Rođen u jaslicama, nemaš ni danas ništa da 
te štiti od vjetra i hladnoće, od napuštenosti i zaborava. 
Bože moj! Bože moj!« 


Tako uzdišući požuri u toranj, dohvati oba užeta i 
počne snažno zvoniti. Golubi i šišmiši otprhnuše. Mali 
ćuk buljio je svojim zelenim očima u brata Franju. 
Gore u tornju njihala su se zvona i pozivala: 

»Probudite se, probudite se, ljudi iz Chevćchea! 
Dođite, o dođite! Selo je u opasnosti!« 

Na ovu neobičnu zvonjavu skočili su seljaci, otvorili 
svoje prozore i pitali se: 

»Gori? Gdje? Ništa se ne vidi... .« 

.Tek što su se pravo probudili, već su se žurili iz 
. svojih kuća. Ni gospodin župnik nije bio posljednji. 

Što je to? Što se dogodilo? 

Hitali su prema crkvi. Jedni s užetima, drugi s ka- 
blovima da navuku vode. Svima je bilo hladno. Brat Fra- 
njo još je uvijek zvonio i mislio: 

»Bože moj, Bože moj! Ovaj puk treba probuditi da 
spasi svoju crkvu.« 

Kad je čuo korake na kamenom podu i glasove u 
predvorju, pustio je užeta. Zadihan i plamtećih očiju 

išao je u susret seljacima. Njegove su sandale škripale. 
Pošao je ravno prema gospodinu župniku: 

»Gospodine župniče! Velika nesreća, velika nesre- 
ća!« 

Tada si je prokrčio put kroz zapanjeno mnoštvo, 
popeo se na podnožje velikog križa na groblju. Želio je 
govoriti. 

»Odakle iz širokog svijeta dolazi ovaj čovjek,« pi- 
tao je stari Carembois. »Već davno nije si viđalo nika- 
kva redovnika u zemlji. Ovaj ne pripada više današnjem 
vremenu!« 

Ali tata Carembois ubrzo zašuti, jer vatreni glas 
dopre do zaćuđenih ušiju: 


»Ta što radite, moja bijedna, draga braćo? Gdje ste, 
što svi skupa mislite? Dok vi spavate, raspada se Božja 
kuća: Gavrani se gnijezde na svetohraništu. Sove zavija- 
ju u potkrovlju. Isus zebe u svojoj crkvi, kao nekoć u 
jaslicama u Betlehemu.« 


Svaki je osjetio kao da Franjo upravo njemu govori 
o Spasiteljevoj žalosti i zapuštenosti. 

»Što će vam reći vaši preci, koji u sjeni ove crkve 
počivaju, koji su nekoć ovu crkvu sagradili? Selo je li- 
šeno svoga glavnog ukrasa, svoje krune. Vaše duše su 
zapuštene, a poslije tako žalosna života izgubljena je i 
duša.. .« 

Dok je oplakivao njihovu nezahvalnost, optuživao 
se sam za svoju mlakost i grijehe: 


»Ali još ima vremena. Moramo samo pozvati zidare 
— da poprave zidove. Tesare —- da obnove radove iz 
svoje struke. Staklar mora urezati nove prozore. Ja ću 
sam svojim rukama prihvatiti, donositi opeke, miješati 
mort, tesati drvo. Tko ne može raditi, neka moli. Tada 
će posao biti solidan i brzo će napredovati. Bit će blago- 
slovljen od Gospodina. Bogati neka daruju od svog nov- 
ca, siromašni od svoje snage.. .« 


Njegove riječi prodirale su u srca slušatelja. Jedan 
dječak stajao je pred njim. Vidio je žar u njegovim 
očima. 

»Kako se zoveš? pitao ga je brat Franjo. 

»Paul Carrier.« 

»Daj mi svoju kapu. Pomoći ćeš mi opet urediti 
crkvu svog sela.« 

Odmah je počeo sabirati. Ljubezno je govorio: 

»Da bi Spasitelj uvijek prebivao među vama! Za va- 
šu crkvu!« 


Približila se jedna stara žena, skinula s prsta svoj 
zlatni vjenčani prsten, spustila ga u kapu i rekla pla- 
čući: 

»Da bi moj dragi muž koji ovdje počiva uvijek čuo 
zvoniti zvona!« 

»Do vraga:« odjednom je zagalamio krčmar Robes. 
pierre. »Odmah ćete se dat na posao zato što vam je je- 
dan kapucin nabajao nekakve bajke?« 


Prekrižio je ruke i promatrao skupinu muškaraca. 
U neprilici oborili su glave. S ozbiljnim izrazom lica pri- 
stupio je bilježnik Letort i upitao: 

»Ima li on uopće pravo obnavljati crkvu? To je jav- 
na zgrada. To se mora najprije razgovarati s predstoj- 
nikom.« 

»Naravno«, dobaci krčmar Robespierre, »mora se 
prvo predstojnika pitati. Ali, njemu nije vjerovati, jer 
njegova je nećakinja bila u zavodu kod opatica.« 

»Uostalom«, nastavi bilježnik, »to stoji novaca. Ako 
općina obnovi crkvu, bit će opet povišenje poreza. . .« 

Najednom zastane, jer brat Franjo je stajao pred 
njim i pružao mu kapu. Tada mu bilježnik Letort i krč- 
mar Robespierre bijesno okrenu leđa, natuku šešire na 
glavu i izgube se. Drugi naprotiv dođoše bliže, otvore ne- 
spretno svoje novčarke, potraže sitan novac ili čak pa- 
pirnatu novčanicu. Žene su se savjetovale. Jedna između 
njih se osmjeli: 

»Oće, ako ste sporazumni, ići ćemo prositi od kuće 
do kuće. Uzet ćemo sve što nam poklone. Što se može 
prodati, prodat ćemo u gradu.« 

»Sretna li sela, sretne li zemlje!« reče brat Franjo, 
očiju uzdignutih k nebu. »Mora ih se samo probuditi. 
Treba imati samo povjerenja u njih.« 

Čvrste, jake ruke pružale su se prema njemu: 


»Oče, rekli ste nam gorku istinu. Rijetko se događa 
da se ovako otvoreno govori. Da smo bolje pripazili, bilo 
bi lakše zlo otkloniti... Ja sam zidar, oče. Prosper Le- 
coq. Spreman sam da s vama radim. Sada baš nemam 
minogo posla. želim vam pomoći da se crkva opet uredi. 
Razumije se, u ovom slučaju radim za Božju plaću. Tre- 
ba mi samo nabaviti materijal.« 


Nato reče drugi: 
»Čemu imamo općinski kamenolom? Uzme se jed- 


nostavno ondje. Predstojnik ne može imati ništa pro- 
tiv.« 


Brat Franjo odvrati: 


»Dragi moji prijatelji, poslije mise započinjemo. 
Neka vam dragi Bog sve naplati.« 


Sve je obuzelo vedro oduševljenje. Ali gdje je bio 
župnik? Brat Franjo pohita u župni dvor. Stara Karo- 
lina zagalami na njega: 

»To je lijepa priča s tim vašim novotarijama. Je li 
to razborito? O tome će se prepričavati. Imali smo svoj 
mir, ali ovo je prava revolucija!« 


»Gdje je gospodin župnik?« upadne brat Franjo. 


»Gospodin župnik? Siromašni čovjek! Lijepo ste mu 
podvalili. Samo ako ne umre. U svojoj je sobi. Upravo 
mu pripremam šalicu lipova čaja. U tom uzbuđenju ne 
može on danas čitati misu... .« 

Brat Franjo to više nije čuo. Bio je već u sobi žup- 
nika Joliveta. Slomljen, sjedio je u svome naslonjaču i 
plakao. Siromašni čovjek bio je zaista vrijedan sažalje- 
nja. Čim ga je brat Franjo vidio, odmah je razumio nje- 
govu bol. Baci se na koljena i počne sam plakati, jer je 
župniku nehotice nanio toliku bol. Molio je: 


»Oprostite mi, gospodine župniče! Ja sam siromašan 
grešnik koji sve čini naopako.« 

Ali mu župnik upadne u riječ: 

»Ne, ja sam grešnik, dobri moj brate. Vaše riječi 
su mi pokazale moju nemarnost. Moja bijedna crkva! 
Hoće li mi dragi Bog oprostiti?« 

Brat Franjo ga je promatrao. Vedri smješak preleti 
svečevim licem. Neobičnom sigurnošću reče: 

»To je samo po sebi razumljivo, gospodine župniče. 
Dođite da malo pogledamo crkvu. Kad biste samo znali 
kako će biti lijepa !« 

Župnik Jolivet digne se, otvori svoj ormar: 

»Ovdje imate četiri stotine franaka. Uzmite! To sa- 
da pripada vama. Ja sam grešnik.« 

Sjajući se, brat Franjo ga je već vukao prema crkvi: 

»Prosper Lecoq dolazi sa svojim dečkom da*radi. Pa- 
ul Carrier bit će naš prvi ministrant. Žene žele po selu 
sabirati za crkvu. Divna zemlja, divan puk, zar ne, gospo- 
dine župniče? Kako će se dragi Bog veseliti !« 

Sa suzama u očima promatrao je župnik svoju cr- 
kvu i kad ju je jutarnje sunce pozlatilo, nije više izgleda- 
la tako zapuštena. 

Kako je općinski predstojnik bio 
uznemiren zbog Franjine revnosti i kako 
je čuvao dobrobit svojih birača 


Bilježnik Letori i gostioničar Robespierre otišli su 
općinskom predstojniku. Robespierre je žestoko protes- 
tirao protiv Franjina postupka, koji je smatrao postup- 
kom protiv ljudi i građanskih prava. Bilježnik Letort 
vrlo je vješto upozorio općinskog starješinu na novčane 
teškoće. koje bi mogle za općinu nastati ovakvom nepro- 
mišljenom obnovom crkve. 

Općinski predstojnik bio je vrlo zlovoljan. I njega 
je ova zvonjava u neobično vrijeme probudila. U svojoj 
noćnoj kapi bio je izišao u vrt i gledao prema nebu. Ni- 
gdje nije bilo vidjeti ni traga požaru. 

»Melanija!« poviče prema prozoru prvog kata. »Vi- 
diš li ti nešto?« 

Melanija, njegova žena, pojavi se na prozoru. Zabri- 
nuto je promatrala nebo. Seoske kuće bile su građene 
kao stepenice, koje su se polako spuštale prema rijeci. 
Nije bilo vidjeti ništa sumnjiva. 

»Pođi opet u krevet, Auguste«, mudro je rekla gos- 
pođa predstojnikovica. »Ta još je noć. Ako prerano usta- 
neš, opet će te boljeti glava.« 

Predstojnik, dakle, pođe opet mirno u svoju spavaću 
sobu. U tom času dođu Letort i Robespierre. Snažno po- 
tegnu zvono. Predstojnik je morao još jednom dolje. 
Njegova žena nije se usudila u postelju, jer je osjećala 
da se radi o vrlo važnoj stvari. 

Po prilici iza četvrt sata mogla je ona oba posjetio- 
ca ispratiti, nakon što su se uvjerili o predstojnikovoj 
građanskoj svijesti. On im je obećao da će se brinuti za 
dobro općine. Kad je stupio u spavaću sobu, upita ga 
njegova žena: 

»Što se opet dogodilo?« 

»Kapucinska budalaština.« 

Ispriča cijeli događaj. Melanija se češljala pred zr- 
calom na ormaru i reče samo: 

»Naš župnik ima lijepu paradu.« 

»A ja«, upadne u to predstojnik, »zar ja nemam pa- 
radu? Ovaj čovjek umije ljude zastrašiti i na budnost 
trubiti. Pozvat ću ga na odgovornost.« 

»Auguste, saberi se, molim te... Kad si uzbuđen, ne 
znaš više što govoriš... postaješ grub! Ne zaboravi da 
si ti predstojnik, a ja tvoja žena.« 

»Zna se«, siktao je on kroz zube. »Kamo sreće da je 
taj kapucin ostao tamo gdje je i bio. Imali bismo svoj 
mir. Crkva! Crkva! Kao da se bez crkve ne bi moglo 
živjeti... « 

»Auguste, molim te... Ti si ipak išao kod Školske 
braće u školu, a naša nećakinja, pomisli...« 

»Svakako. Ali ako Letort i Robespierre raspire ne- 
raspoloženje protiv mene, tad ću kod slijedećih izbora 
letjeti sigurno kao bomba. Tu neće koristiti nikakve ne- 
ćakinje i nikakva Školska braća.« 

Češao se po kosi. Bio je to znak njegove bespomoć- 
nosti. Onda je otišao na prozor. S rukama u džepovima 
od hlača promatrao je nebo. To je činio uvijek kad je 
bio neodlučan. 

»Auguste, ja bih ovako učinila.-« 

Predstojnik se okrene, pogleda svoju ženu i napeto 
posluša da ništa ne bi prečuo. 

»Ja bih otišla do gospodina župnika. On je dobar 
čovjek. On ne bi nikome ni dlaku skinuo s glave. Kapu- 

cina ne poznaš. Nemaš, dakle, s njime nikakva posla. 
Brzo ćeš znati što kaže gospodin župnik.« 

»A ako ništa ne kaže?« 

»Ako ništa ne kaže .., .?« 

»Da, da, ako ništa ne kaže... Ne želim čekati kao 
budala!« 

»Pa ti nisi nikakva budala, Auguste, pomisli ....Ti 
bi jednostavno pitao: Kakva je to zvonjava bila, gospo- 
dine župniče? Reći ćeš mu, ljudima se neće tako rano 
iz perja. Narušava se tišina u selu... i tako dalje. Ob- 
novi crkve nećeš, razumljivo, činiti nikakve poteškoće. 
Pretpostavljajući, naravno, da gospodin župnik i vjernici 
snose troškove. Općina ni u jednom slučaju ne može pre- 
uzeti ove izdatke, a niti pripomoći... Tako, otprilike, 
ja mislim... Budi prije svega prijazan. Misli na svoje 
dostojanstvo. Kod odlaska utisni mu deset franaka u ru- 
ku: Od moje žene! I ona spada među vaše ovčice! Tako 
ćeš si sačuvati naklonost gospodina župnika i tvojih bi- 
rača. Tvojim postupkom razoružat češ bilježnika i gostio- 
ničara.« 

Šuteći koracao je predstojnik neko vrijeme gore — 
dolje. Onda zastane i reče odlučno: 

»Idem.« 

»Bez doručka? To nije dobro. čekaj! Dok ti obuvaš 
cipele, brzo ću ti skuhati kavu, Na špiritnom kuhalu tra- 
je to samo jednu minutu.« 


»Gospodine župniče«, reče Karolina, »gospodin 
predstojnik želi s vama govoriti.« 


»Gospodin predstojnik ?« 

: Župnik pogleda zaprepaštenim izrazom brata Fra- 
nju. Ali brat Franjo ne reče ništa, jer on je mislio na 
crkvu koju je želio spasiti od propasti. 

»Dobro«, reče župnik. »Doći ću. Odvedi ga u blago- 
vaonicu!« 

Malo nesigurnim korakom napusti dnevnu sobu. 
Brat Franjo nije to ni opazio. 

»Dobro jutro, gospodine predstojniče! Molim, izvo- 
lite sjesti. ..Ipak...ipak..Tako se bolje razgovara.« 

Ponudi mu stolicu i upita: 

»Čemu zahvaljujem čast vašeg posjeta? Očigledno 
je nešto vrlo važno da ste se u tako rane jutarnje sate 
potrudili.« 

»Vaš kapucin smeta ljude još ranije«, mrmljao je 
predstojnik. 

»Istina. Imate pravo. Mene samog postiđuje.« 

»Tada je već dobro, gospodine župniče. Onda sam 
zadovoljan. Melanija je imala doista pravo, rekla je: 
Gospodin župnik je dobar čovjek, koji još nikome nije 
ni dlake skinuo s glave.« 

»Gospodine predstojniče«, upadne mu sasvim ozbilj- 
no u riječ župnik, »niste me pravo razumjeli. Brat Fra- 
njo je moje župljane i mene samoga nemilosrdno pro- 
drmao. Ako sam postiđen, to je zbog pouke koju nam 
je svima dao.« 

»Molim, to više ne razumijem«, uzvrati predstojnik. 

»Gospodine predstojniče, ja ću se jasnije izraziti, 
Možete mi vjerovati, kroz jedan sat ranogo sam razmi- 
šljao. Priznajem vam otvoreno: ja sam svoju dužnost 
zanemario!« 

»Vi? Što to govorite?« 

Župnik pokretom ruke dade razumjeti da želi dalje 
govoriti: 

»Ostajem kod toga da nisam svoju dužnost izvršio. 
Moja crkva se ruši...Ja sam kriv. Da sam htio, bio 
bih ljude probudio i našao bih dobre volje i pomoći. 
Nisam ništa učinio. Duše su, kao i crkva, propadale. 
Eto, sada znate. Brat Franjo je došao sinoć. Jutros je 
zvonio na uzbunu. Uvjeren sam, čujete li, uvjeren sam, 
crkva će biti spašena.« 

»Pa i ako je tako, gospodine župniče, ali u taj sat 
se ne budi ljude.« 

»Ako se nešto dobro može učiniti, nije ni jedan sat 
preuranjen. Ja sam već tako puno propustio. Vi to si- 
gurno ne zamjerate vašem starom župniku ako se kona- 
čno malo požuri. Nije li spas vaše duše vrijedan malo 
zlovolje?« 

»O, gospodine župniče, imali smo svoj mir...Ovaj 
kapucin zahvaća sve ognjem i mačem .« 

»Ali, gospodine predstojniče, nećete li se i vi sami 
veseliti, kad naša crkva bude opet lijepa i čista stajala u 
svome novom ruhu? Chev&cheu služi na čast da spasi 
ono što je nekada bio njegov ponos i njegova kruna. 
Pustite da brat Franjo radi...On ima vjeru koja brda 
premješta.« 

»Ali, to je sigurno da općinsko vijeće neće dati ni- 
jedne pare!« 

»Jesmo li mi to molili, gospodine predstojniče? Mi 
ćemo skupljati i svojim rukama raditi...Imali smo je- 
dnom općinski kamenolom. Vi ćete sigurno biti tako 
prijazni i dopustiti nam da tamo odlomimo nekoliko 
kamenova ...« 


»Protiv toga nemam ništa. Crkva je, uostalom, javna 
zgrada. Ali subvencije nema... Nemoguće ...« 

Vrlo mrzovoljna izraza lica vrtio je svoj šešir me- 
đu prstima. Smiješeći se, pokušao je župnik da mu po- 
mogne preko toga prijeći: 

»Molim, gospodine predstojniče, vi sigurno želite 
upoznati vašega novog mještanina, brata Franju...Da.. 
da...« 


Otvori vrata i poviče: 

»Brate Franjo, brate Franjo!« 

Kad je brat Franjo ušao, reče župnik: 

»Dragi moj brate, ovo je poštovani gospodin općin- 
ski predstojnik Chevčchea. On se smatra sretnim da vas 
upozna! Sad je već vrlo veseo kada pomisli na obno- 
vljenu crkvu. Samo se boji da se općinsko vijeće neće 
moći odlučiti za subvenciju...« 

»Molim«, prekine predstojnik s dosadom u najvi- 
šem stupnju, »ne znam ja još ništa...Razumijete li? 
Morao bi jedan od općinskih vijećnika podnijeti prijed- 
log. Ja sam ne sudjelujem u tome. Samo donosim ko- 
načnu odluku ...« 


Župnik se smješkao: 

»Vi imate kod kuće uzornu suprugu, dobru župljan- 
ku. Smijem li joj poslati pozdrav?« 

»Melanija mi je, zapravo, dala nešto za vas. To je 
malenkost, samo jedna malenkost. Što ćete, nismo bo- 
gati. .. No divljaci ipak nismo. Dakle, do viđenja gospo- 
dine župniče, do viđenja!« 

Smijuljeći obrati se bratu Franji: 

»Jedino, brate, drugi puta — ne da vam zapovije- 
dam! — nemojte tako uraniti. U našoj dobi može ovakva 
zvonjava prouzročiti kap. Imajte to na umu.« 

S vremenom postali su gospodin predstojnik i brat 
Franjo najbolji prijatelji. 

Kako je brat Franjo s djecom bio dijete, 
kako je osnovao grupu izviđača i kako je 
Karolinu istjerao gotovo iz kože 


»Gospodine župniče, tako to dalje ne ide. Tako jed- 
nostavno više ne ide!« 


Župnik Jolivet zaklopi brižljivo svoj brevijar, oz- 
načivši prstom stranicu, digne glavu i reče umirujućim 
tonom: 

»Što se dogodilo, Karolino?« 


»Sve su ovi nevaljanci izgazili. U cijelom vrtu neće 
ostati nijedna rotkva. Zar se smiju ovi divljaci igrati 
u vrtu? Ja vam kažem, brat Franjo ima vraga u sebi. 
Zašto osnivati izviđačku grupu — da se k nama strče 
u vrt svi nevaljanci? Drski su kao vrapci. Penju se na 
stabla, lome grane i grančice. A meni kažu dugi nos. 
Kažem vam otvoreno: tako dalje ne ide, to nije nikakav 
život...« 


Župnik se smješkao: 


»Ah, Karolino, vi se još niste snašli u ovom Božjem 
vrtu. Koji puta malo galame. Ali mene upravo ta gala- 
ma veseli. Ja bih sasvim polako ostario i mirno umro. 
Tada bih stajao pred mojim božanskim Sucem i mo- 
rao bih reći: Evo, Gospodine, tvoj nedostojni sluga, žup- 
nik iz Chevčchea. On je u svome životu što je bilo mo- 
guće manje zla učinio! Ali vječni Sudac bi upitao: A 
što je dobra učinio? Karolino, ja katkada upravo drš- 
ćem kad pomislim da bih stajao praznih ruku pred svo- 
jim Sucem. Moja je crkva bila blizu propasti. Vjernici 
su me, doduše, učtivo pozdravljali, osim dvojice-trojice, 

ali k misi više nisu dolazili. Sva su djeca dolazila na pr- 
vu pričest, a onda su se opet pričestili prije smrti, ako 
je bilo vremena. Brat Franjo sve je izmijenio. On nika- 
ko nema vraga u sebi. On je sav prožet dragim Bogom, 
Obnovio je moju crkvu. Ne mogu se nagledati novih 
prozora. Na crkvenom krovu nema više mahovine ni raz- 
bijenog crijepa. Zidovi su svježe obijeljeni. Preuzvišeni 
gospodin mi je na tom čestitao. Moja subraća pričaju 
čak o unapređenju. Bože moj! Bilo bi to za mene vese- 
lje pred smrt. Ipak, najljepše je što sam pridobio djecu, 
Karolino, trideset i troje djece obavilo je svoju uskr- 
snu dužnost. K tome dolaze Mathurin, Lenoir i gospođa 
Suchć. Oni su našli put k Bogu, jer njihovi dječaci sud- 
jeluju kod izviđača... To sve daleko nadilazi moja oče- 
kivanja. Znam, istina, oni se često ponašaju kao div- 
ljaci. Nalože usred vrta vatru. Prošle nedjelje su mi 
polomili polovinu stabalaca ananasa, ali to nije tako 
strašno. Njihova galama razveseljuje moje staro srce.« 


»Ali, gospodine župniče, kako će se to svršiti s ovim 
užasnim prometom? Ipak to ne ide da jedan brat igra 
nogomet, penje se na drveće, noći provodi vani pod 
šatorom, kao da vježba za rat. Recite, kako se to slaže?« 

Župnik nije imao vremena da odgovori. Kao da je 
projurio neki vihor kroz dvorište i preko stepenica. 
Mlade noge trčale su preko starih kamenih ploča. Od- 
jeknuo je samo jedan povik: 

»Paul! Venner!« 

Jedan zvižduk! Cijela hajka zanijemila je i stala u 
stroju. Župnik je otvorio prozor. Brat Franjo je još dr- 
žao zviždaljku u ustima. Čekao je dok su se dječaci to- 
čno postrojili. Tada pogleda prema župniku i nasmiješi 
mu se. Zapovjedi: 

»Oproštajna pjesma! Razlaz!« 

U divljoj galami poletješe plave vrpce i ispremije- 
šane zastavice svih boja. Brat Franjo poviče: 

»Gospodine župniče, nećete li s nama zaplesati ples 
džungle?« 

»To se razumije! To sam i čekao!« 

Požurio se, unatoč svojih starih godina, niz stepe- 
nice. Karolina nije mogla ništa drugo, nego slegnuti ra- 
menima i nesigurno zagunđati: »Bože moj, što sam do- 
čekala...« 

Jedan mladi glas već je zapjevao: 


»Zar da se rastanemo bez Do viđenja? 





»Ipak to ne ide da jedan brat igra nogomet, penje se na 
drveće ...« 


Ples je krenuo. Ruke su prekrižili preko ramena 
i tako su bili međusobno povezani. Župnik je stajao 
između brata Franje i Paula Carriera. Blistao je od sre- 
će i pjevao s dječacima kao za okladu. Na kraju pje- 

sme stupio je u krug. Svi izviđači padoše na koljena. 
Stari župnik dade kao cbično svoj blagoslov: 

»Blagoslovio vas svemogući Bog: Otac, Sin i Duh 
Sveti!« 

»Amen!« zaori iz trideset mladih grla. 

Odmah zatim: 

»Karolino! Karolino!« 

Ona se pojavi na vratima. U nedoumici upita: 

»Što je?« 

»Jedna zagonetka: tko je dobar, a izgleda zao?« 

»Karolina!« poviču svi izviđači. 

»Tko ima brkove kao muškarac, srce kao dijete? 
Tko je dobar kao anđeo?« : 

»Karolina!« 

Mučenica Karolina pobjegne suznih očiju u kuhi- 
nju. Župnik se smijao i pitao dječake kako je kod kuće: 

»Gustave, kako je tvojoj majci? Ima li još uvijek 
katar? Dođi sa mnom u kuhinju, dat ću ti za nju lijek.« 

»Ti, Toni Dorć« — bio je to Benjamin, najmlađi u 
grupi — »što radi djed? Da li se oporavio od pada? Reci 
mu da ću ga sutra nakon mise posjetiti. Ima li još što 
duhana? Nema više? Dobro, mislit ćunato...« 

Brat Franjo je međutim sakupio vođe grupa: 

»Subota navečer sastanak u župnom dvoru. Pripre- 

ze za nedjeljni izlet. Mi ćemo logorovati u podne u 
šumi Longsoir. Vespere ćemo pjevati nakon povratka, u 
pet sati.« 

Pozdravio ih je, dodirnuvši s dva prsta sljepočicu. 
Vođe grupa uzvrate pozdrav, uz udaranje peta. Onda 
mu pruže, na način izviđača, lijevu ruku: 

»Laku noć, brate Franjo.« 

Za njima svi zajedno: 

»Laku noć, brate Franjo! Laku noć! Do viđenja u 
subotu!« 

Otišli su. S ulice čula se zapovijed i odmah na to 
tri puta: 

»Naša draga Gospa — naše veselje! ... Naša draga 
Gospa — naše veselje! ... Naša draga Gospa — naše ve- 
selje!« 


Držeći se ispod ruke s bratom Franjom, upita žup- 
nik: 

»Jeste li se lijepo prošetali?« 

»Bilo je divno, gospodine župniče! Zaista divno! 
Ovi dječaci puni su Božje ljubavi. Pomislite: u Entra- 
isneu udovica Duverger sa svojom kćerkom skupljale 
su sijeno. To su siromašni ljudi. Dječaci su mi odmah 
rekli: Tu moramo pomoći. To je dobro djelo, brate 
Franjo! Mi ćemo siromašnoj ženi odnijeti sijeno na sje- 
nik...Išlo je poput vjetra. Kažem vam, za četvrt sata 
bilo je sve čisto, sijeno slavodobitno odvezeno kući i 
već na sjeniku. Siromašna starica plakala je od veselja 
i rekla je: Dragi dječaci, dragi dječaci! Ne čudim se: 
pa to su izviđači gospodina župnika Joliveta.« 

»Izviđači župnika Joliveta? Ta šutite, brate Franjo. 
Župnik Jolivet ima samo jednu zaslugu. On je pustio 
bratu Franji slobodne ruke, uprkos nekim starim bogo- 
moljkama i kuharicama.« 

»Dobra Karolina!« branio je brat Franjo. 

Kad su se zajedno uspinjali stepenicama, pojavi se 
ona: 

»Večera je pripremljena, gospodine župniče!« 

On odmah upita: 

»Jesi li još uvijek srdita, Karolino? Nakon toga ra- 
dosnog dana? Bučni dječaci razveselili su moje staro 
SrCe.« 

»Srdita?« ljutila se ona. »Pa ja nisam srdita. Dječaci 
nisu tako zločesti kako izgledaju. To je sigurno, ovaj 
brat ovdje je svetac. Ali mislite li da je lako služiti jed- 
nog sveca? Mislite li. ..« 

Brat Franjo promatrao je poniznim smiješkom go- 
spodina župnika. 

»Svetac? Što to ona kaže, gospodine župniče? Dobra 
Karolina ima staračka priviđenja!« 

Župnik nije ništa odgovorio, kao da nije ništa čuo. 

Kako je brat Franjo bio zamijenjen s 
jednom opasnom skitnicom i kako ga je 
žandarski narednik uhapsio 


Brate Franjo, kuda ćeš? Oko brda žuri se pred njim 
traka ceste, zatim stane i pogleda da li on dolazi, a tada 
juri dalje do slijedećeg zavoja. Brat Franjo sluša pjev 
ptica, promatra nasmiješeno cvijeće i opijen je Božjom 
dobrotom i veličinom. Ali koje li naivnosti i nerazbori- 
tosti! Ne znaš li da ima na svijetu zakona, dekreta i od- 
redaba? Ne znaš li da treba imati isprave hoćeš li se 
slobodno kretati pod francuskim suncem? Ne znaš li 
da si ti inozemac, na žalost tvoje majke Pike »Provan- 
salke«. Ne znaš li da bi ti bila potrebna putnica s pot- 
pisom nekoga od kvesture u Asizu? Kako da ne nazove- 
mo ovaj nemar neshvatljivim, možda čak nerazboritom 
svetačkom lakomislenošću? 

Kao slavujevo gnijezdo u proljeće bilo je svečevo 
srce puno veselja i snova. Zato nije vidio kako dolaze 
dva žandara sa svojim modrim kapama. A daih jei 
vidio, ne bi se bio uplašio. Samo se skitnice i putujuće 
družine plaše bezazlenih žandara. A i zašto bi se morao 
bojati? Siromah, ne zna ništa o međunarodnim spora- 
zumima. Uostalom, njegov je slučaj bio izniman. Ali ka- 
ko bi obojici čuvara reda objasnio da dolazi iz raja? 
»Raj«, oni bi kazali, »ne poznamo. Ne znamo nikakva 
poslanika raja, koji je svoja akreditivna pisma predo- 
čio gospodinu Lebrunu, predsjedniku Francuske Repu- 
blike.« 

Cesta se spušta. Brat Franjo brblja sa ševama. Oba 
žandara idu mu u susret. Raskopčanih kaputa, s kapama 
na zatiljku, gurali su, mokri od znoja, svoje dvokolice. 

Malo se zaustave i govore nešto prigušenim glasom. 
Tada namjeste ispravno svoje kape, zakopčaju kapute 
i ovratnike. O čemu se dogovaraju? Siromašni brate 
Franjo, kad bi ti slutio! 





»Divio sam se vašim plavim odorama kako oživljuju 
krajolik... .« 


»He, naredniče, nije li to naš čovjek?« 
»Vrlo vjerojatno.« 


»Izgleda bezazleno kao nedužno dijete. Znak da je 
sigurno krivac.« 

»Upravo lopovi izgledaju najnedužnije!« 

»Rečeno je: lopov putuje pod svim zastavama Ssvi- 
jeta. Čas se izdaje za kolonijalnog oficira, čas za župni- 
ka, a ovaj put za....kapucina. Naredniče, momak pre- 
tjeruje!« ' 

»Dakle, naprijed! U nuždi, bude li bježao, niski hi- 
tac. Hitac u noge svakoga zaustavi.« 

Tako su se potpuno mirno dogovarala dva žandara. 
Brat Franjo ih ne čuje. Sad ih je spazio. Nasmiješi im 
se — jer tako on uvijek pozdravlja. On zna da su žan- 
dari dobri ljudi. Njihova odora oživljuje krajolik... 
Plave točke na tamno zelenoj pozadini. ..Pa tko ne bi 
pjevao hvalospjev žandarima? 

»Ruke uvis!« zaori povik. 

. Žandari puste svoje kotače u travu, naciljaju svoje 
automatske pištolje u brata Franju. Od čitave stvari 
on nije ništa razumio... 

»Moja gospodo«, promuca. 

»Ruke uvis! Dignite ruke uvis!« 

Brat Franjo posluša, ali u sebi pomisli što bi to 
moglo značiti. Nešto sasvim nečuveno. Narednik ga je 
pretraživao, dok ga je drugi s revolverom držao u šahu. 
Siromašni brat Franjo! U srcu se radovao zbog te ku- 
šnje. No bilo mu je neugodno zbog habita koji je imao 
na sebi. 

»Ništa«, mrmljao je narednik, »ništa.« 

»Što to tražite?« zapita brat Franjo s najnedužni- 
jim izrazom. 

Narednik ga je promatrao i bez duga promišljanja 
naredio: 

»Naprijed! Priznajte, vi ste Durafort!« 

»Zovem se brat Franjo«, odgovori on silno začuđen. 

»Vaše isprave!« 

»Moje isprave? Koje isprave?« 

Narednik se nasmije. Durafort je prefriganac, to je 
poznato. 

»Vi, dakle, nemate isprava? Gdje stanujete?« 

»U Chevćcheu, kod gospodina župnika.« 

»Kod gospodina župnika Joliveta?« 

»Da, da, dobrog župnika Joliveta!« 

»Onda ste vi...« 

»Brat Franjo, kako sam već rekao.« 

»Pater izviđača?« 

»Da« 

»Fater koji je rano u jutro zvonio na uzbunu?« 

»Moja gospodo, vi budite ružne uspomene. Gospo- 
din župnik bio je zbog toga skoro obolio. A dobra Ka- 
rolina nije mu još ni do danas oprostila.« 

»To...to je svakako nešto sasvim drugo ...To je 
lijepa priča. Ali što radite sedam kilometara i osam 
stotina metara udaljeni od Chev&ćchea?« 

»Sedam kilometara i osam stotina metara? Odakle 
to znate?« 

»Tu je miljokaz.« 

»Hodao sam, mislio sam na dragoga Boga, na go- 
spodina župnika i na djecu« — i vragoljasto promatra- 
jući žandare, »divio sam se vašim plavim odorama kako 
oživljuju krajolik ...« 

Narednik se nakloni. Obojica spreme svoje oružje 
u futrole. Zabrinuto je promatrao narednik svoga kole- 
gu i od neugodnosti kašljucao: 

»Brate Franjo, to se zove smola. Mi tražimo nekoga 
navodnog Duraforta. Već četrnaest dana ugrožava okoli- 
nu, i tako smo na vas navalili. Oprostite, molim vas, što 
smo vas iako prosto, kako da kažem, bez svake učtivo- 
sti htjeli uhvatiti. Dužnost je dužnost...Vi ste, dakle, 
brat Franjo. Samo se o vama govori. Među vašim izvi- 
čačima je i sin moje sestre, mali Tupinier.« 

»J osip?« 

»Da. Josip Tupinier...Kad bi taj čuo, da sam vas 
htio uhvatit, onda jao... Uostalom, vi se vraćate u Che- 
v&che? Otpratiti ćemo vas. Tom prilikom mogu sam po- 
sjetiti gospodina župnika i zamoliti ga za oproštenje. 
Mojoj ću sestri odmah cijelu stvar ispričati. Bolje je 
da to sazna od mene samoga.« 

Brat Franjo krene u pratnji dvojice žandara kući. 
Njegovo srce je kliktalo, jer je pod policijskim kaputi- 
ma obojice pratilaca otkrio dva dobra srca. Hvalio je 
za to dragog Boga, dok je međutim narednik pričao: 


»Pomislite, dragi brate, ovaj Durafort je prošlog 
petka...« 

Kako je brat Franjo liječio siromašnu 
bolesnicu koju su njezina djeca napustila 


Krasno ljeto bilo je u punom jeku. Franjo se vrlo 
veselio. Priroda je blistala, sva pozlaćena žarom, sva 
predana radu oko žetve, onom radu koji puni čovjeko- 
ve žitnice. Svetac hoda po žarkom suncu. Blistavo svje- 
tlo, kao u nebu, obasjava njega i njegovu skromnu re- 
dovničku halju. 

Ulice Chevčchea samotne su i puste. Muževi i žene, 
čak i djeca, vani su na poljima. Podvečer vratit će se 
s njiva s kolima natovarenim snopovima. S praskanjem 
bičeva, a na žalost i psovkama. Brat Franjo dobro zna 
da srca ovih seljaka nisu loša, ako katkada i psuju. Ali 
zbog toga ipak je žalostan kad mora slušati kako se 
ime Božje zloupotrebljava. Njegovi izviđači obećali su 
mu sve što je u njihovoj moći da svoje roditelje izliječe 
od ove loše navike. : 

Brat Franjo žuri. Kad je izašao na polje i selo os- 
talo iza njega, učinilo mu se da je opet našao svoju dra- 
gu Umbriju. Na horizontu se plave drvećem okrunjena 
brda. Dvorac, crkva, napušten mlin, izdižu se iznad dr- 
veća. U dolini drijemaju potoci. Na svim obroncima 
rade žeteoci. Sasvim blizu, na posjedu braće Cagnon, lu- 
pa kosilica u jednclikom taktu kao budilica. 


Jedan od braće Cagnon, Louis, najstariji izviđač, re- 
kao mu je sinoć da je majka Dupas bolesna. Stanuje u 
jednoj uličici s ovu stranu sela. Brat Franjo želi je po- 
sjetiti. I ona je udo Kristova Tijela koje trpi. Bijednim 
bolesnicima potrebna je ljubav najviše. Kapci na pro- 

zorima male kućice na pol su zatvoreni. Na pragu pre- 
de mačka. Ne dižući glave, pogleda na brata Franju. 
Bez sumnje, prepoznala je Božjeg čovjeka, jer sasvim 
prijateljski miče svojim dugim repom po toplom podu. 
Tako čini uvijek kad je zadovoljna. Stvarno, svagdje 
kamo dođe brat Franjo, kao da su procvala dva nova 
cvijeta: sreća i duševni mir. 
Kuc...kuc... 


»Naprijed!« odazvala se majka Dupas svojim bez- 
vučnim i tankim glasom. Brat Franjo odgurne vrata. 
Nađe se u kuhinji, gotovo sasvim napuštenoj kuhinji. 
štednjak je zarđao. Tave nisu sigurno već dugo bile 
upotrebljavane. 

»Ovamo unutra molim !« opet pozove tanki glasić. 

Brat Franjo se trgne. Sluti veliku bijedu kojoj bi 
trebalo pomoći, a možda i veliku bol koju bi mogao ubla- 
žiti. Pođe u pokrajnu sobu. To je soba s jednim kreve- 
tom i ormarom. Majka Dupas leži u krevetu. Njezine 
oči izgledaju velike na izobličenom licu. Slika na prlja- 
vom jastuku koja izaziva samilost. 

»Jeste li vi to, dobri brate?« 

»Da, ja sam, draga sestro.« 

»Draga sestro, da... da... Već je dugo tome kad 
su me tako nazivali ... Živio je još moj brat J akob, koji 
je bio dvije godine stariji od mene. Bilo je to lijepo do- 
ba... Sjednite! Na žalost, tu nema ni jedne stolice. Uz- 
mite onu iz kuhinje.« 

Brat Franjo donese stolicu iz kuhinje, sjedne i upi- 
ta: 

»Louis mi je rekao da ste bolesni. Što vam je?« 

Dok je govorio, uhvatio je njezinu ruku, 

»želudac se buni. Morala sam previše pretrpjeti, to 
je uzrok. Trideset godina mučiti se da bih odgojila tri 
nevaljanca. A sad su odmaglili i mene ostavili. Otac ija 
često se nismo do sita najeli. Djeci nije nikad ništa uz- 
manjkalo. Što da se radi? Nisu bili loši. Život je, eto, ta- 
kav. Starci su im teret, a kad umru, ostaju djeca na to 

hladna. Veliki Louis priča mi često o vama, dragi brate. 
On vas jako voli. Da su moja djeca imala više vjere, mo- 
žda me ne bi tako napustili... Ali što se može sada pro- 
mijeniti? Ne mogu više hodati. Liječnik je jedanput bio 
ovdje. Trebala bih imati laku hranu, mliječnu, jaja, mo- 
zak — tako mi je rekao — i neko sredstvo za jačanje. Da, 
da, onda je jeftinije jednostavno umrijeti.« 


Jedan trenutak zašuti. Tada ga opet pogleda. 


»Ali to nije ništa. Žalost je ono što mene ubija. Kad 
bi me sinovi bar htjeli pohoditi... Osjećam, bilo bi mi 





»Uzmite je, draga sestro, i počnite: Oče naš.. .« 


odmal bolje. Dala sam im pisati — nisu mi odgovori- 
li... Ah što! Doći će da me pokopaju i onda podijele 
moje tralje . . .« 

»Dobro, dobrol« reče brat Franjo, dižući se. »Sad 
znam što vam treba. I želudac i srce, oboje su bolesni- 
ci koje moramo liječiti. Prvo ću se pozabaviti s kuhi- 
njom. Krepka juhica dobro će vam činiti. Onda ću pri- 
praviti jedno jaje. A poslije jela bit će malo i meda. Što 
kažete na to?« 

»Ali, dobri moj brate, kako mislite ove dobre stva- 
ri dočarati: govedsku juhu, jaja i med? Ja nemam nova- 
ca za tol« ' 

»Ni ja, draga sestro, ali upravo zato smo mi bogati, 
tako bogati po Božjoj ljubavi! Pazite! Morate mi pomo- 
ći. Dok ja vani cijepam drva i ložim vatru, morate moli- 
ti krunicu, dragog Boga moliti da se vrši njegova sveta 
volja!« Kar 

»Krunicu? Dugo je već nemam. Ne znam gdje je. 
Pomislite, od prve svete pričesti.« ' 

Brat Franjo skine s pojasa svoju veliku krunicu i 
položi je na krevet: ki 

»Uzmite je, draga sestro, i počnite: Oče naš koji je- 
si na nebesima, sveti se ime tvoje. . .« ' 

Brat Franjo je nacijepao drva i u starom štednjaku 
naložio vatru. Kod toga ga je pratilo mrmljanje majke 
Dupas, koja je molila svoje Zdravomarije. Otišao je u 
vrt i iščupao češnjaka i nekoliko krumpira, pohitao do 
mesara i donio komadić govedine. Lonac je zapjevao 
na starom štednjaku. Sirota majka Dupas bila je silno 
začuđena nad svim tim stvarima. Od umora, od ganuća 
nad dragim bratom kako se za nju pobrinuo, bila je za- 
spala. U rukama je još uvijek držala krunicu s grubim 
zrncima. Kad se podvečer probudila, pružio joj brat Fra- 
njo šalicu tople mesne juhe. Sasvim je oživjela i htjela 
se na krevetu podići. Zato joj je pružio njezin haljetak 
i rubac da se ne prehladi, donio joj jaje, međi dva mala 
kolačića. : E 

»Zar ste vi dragi Bog?« upita starica u čudu nad 
svim tim. ' ub. 

»Mali nevrijedni brat, ništa više, mali nevrijedni 
brat...« X * 

Opet je zaspala. Njezini obrazi zacrvenili su se, a 
duša se razblažila. Brat Franjo počisti kuću, pospremi 
sobu i uredi siromašnu imovinu. Tada je zapalio svjetilj- 
ku, postavio je na noćni ormarić, k tomu malo kolačića 
i čašu slatkog vina. Onda je otišao. 


Bilo je zanoćalo. Veliki Louis vratio se s polja kući. 


Dogovarali su se jedan čas. Ali ja ne znam o čemu su 

raspravljali, jer su govorili prigušena glasa. Najednom 
se brat Franjo trgne i krene preko polja. Kamo li će? 
Ide brzo. Zvijezde počinju svijetliti. Razgovara s njima. 
One poznaju njegov glas. Za njih nema tajna. Naučene 
su na sve što se događa na našoj siromašnoj zemlji. 


»Kad siromah pomogne još većem siromahu«, šapće 
on, »moj Otac je među njima... Kako će biti sretna kad 
se probudi. Ona će brzo biti sasvim zdrava kad joj tuga 
ne bude pritiskala srce.« 

Satima je hodao brat Franjo sam. O ponoći došao 
je u grad. Pozvonio je kod Dupasa, najmlađeg sina bole- 
sne majke. Mladić je bio silno iznenađen kad je u no- 
ćnom posjetiocu prepoznao jednog franjevca. Ali brat 
Franjo zna dirnuti srca. On uzbuđuje i pobjeđuje. što 
su govorili, znaju dragi Bog, njegov sluga Franjo i neza- 
hvalni sin majke Dupas. Svejedno. Iza jednog sata, dva 
čovjeka krenuše na put. U svanuće stigli su u Cheveche. 
Sirota majka još je uvijek spavala: samo čaša s vinom 
bila je prazna. Andrija je sio na stolicu i promatrao svo- 
ju majku. Brat Franjo bio je kleknuo u jednom kutu 
sobe i zahvaljivao dragom Bogu što ga je uslišao. Najed. 
nom je začuo uzdisaje i jecaje. Pogleda. Andrija je sje- 
dio na stolici i plakao. Vidio je što su učinili bijeda i za- 
puštenost od njegove majke. Franjo je znao: kajanje je 
obuzelo nezahvalnog sina. Podigne se i bez riječi ga za- 
grli s puno ljubavi. 


Jedna sunčana zraka ušulja se u sobu. Majka Du- 
pas se probudi. Opazi brata Franju. Nasmiješi se što ga 
Vidi u sobi, premda si to nije mogla protumačiti. Tad o- 
pazi svoga sina. Razrogačila je oči. Je li san? To je on. 
Ona se uspravi i pruži mu svoje ruke: 

»Andrija, moj mali Andrija!« 

Brat Franjo se približi. Blago je govorio: 

»Već je bolje, zar ne, draga sestro. Ostavit ću vas 
na čas same. Idem zvoniti za svetu misu. Vrijeme je. Iza 
mise donijet ću vam topla mlijeka i« — trepćući očima 
kao da se hoće našaliti — »ako budete dobri, dovest ću 
vam večeras još i druga dva dječaka. Noćas nisam imao 
više vremena. Do viđenja! Do viđenja!« 

A majka Dupas, sva vesela i sva u suzama, stalno je 
ponavljala: 

»Andrija! Ovaj brat mora da je dragi Bog. Sasvim 
sigurno, on je sam dragi Bog!« 

Brat Franjo još je jednom išao u grad. Žeteoci na 
polju pitali su se kamo mu se tako žuri. Doveo je majci 
i druga dva sina. Najprije su se ispričavali i govorili da 
im posao ne pušta da se udalje. Njihove žene podupirale 
su ih u njihovim izgovorima. Jedna od njih reče: 

»Samo bi nam još to trebalo! Zar da sami sebe do- 
vedemo na prosjački štap zbog staraca? Da je štedjela, 
ne bi tako daleko došla. Zar da samo zato radimo da nju 
izdržavamo?« 

Brat Franjo pustio ju je da se izgovori. Tada on po- 
čne skromno: 

»Dijete moje, i ti ćeš jednom biti stara. Molim dra- 
gog Boga da te tvoja djeca, koju ti ljubiš i koja tebe lju- 
be, jednom ne ostave samu u tvojoj žalosti i brizi... 
Majka Dupas mnoge je noći probdjela za svoje dječake. 
Plakala je kad su bili bolesni. Ona je za njih trpjela, 
kao i ti za svoju djecu... Daj svojoj djeci primjer da to 
nikada ne zaborave: majku se mora uvijek ljubiti i za 
nju brinuti. Moramo je ljubiti za svu onu ljubav koju 
nam je ona iskazala. Čini joj ono što sama jednom oče- 
kuješ od svoje djece... .« 

Konačno su ipak rekli »da« i otišli su u Chevćche. 
Ostali su tjedan dana u selu i brinuli se o svojoj majci. 
Uz Božju milost i molitvu njegova sluge Franje postali 
su dragi i dobri kao tada kad su bili djeca. Tada su dva 
starija opet otputovala, ali su obećali da će svaki tjedan 
dolaziti. Andrija je ostao kod majke. Radio je čas tu, čas 
tamo, posla mu nije nikada ponestalo. Majka Dupas vo- 
di opet svoje malo kućanstvo i opet priča sa susjedima. 

Kad je upitala brata Franju, čime bi mu se mogla 
zahvaliti, odgovorio je: 

»Pomirite se s dragim Bogom, koji vas je ozdravio 
i opet vam poklonio vašu djecu.« 

Oklijevala je nekoliko dana. To joj se nije dalo zbog 
njezinih dječaka, jer oni nisu bili praktični vjernici i ni- 

su trpjeli »popove«. Konačno se ipak usudi. Poduprta o 
svoj štap, otišla je župniku Jolivetu na ispovijed. To se 
nije već kroz trideset sedam godina dogodilo. Kad se 
vratila kući, zatekla je brata Franju u razgovoru s An- 
drijom: 

»O moj dobri brate, kako sam sretna, kako sam sre- 
tna! Zar čovjek može biti toliko lud? A tako je malo po- 
trebno ... Sreća leži tako blizu!« 


Andrija je ravnodušno fićukao u jednom kutu, kao 
da od svega toga ništa nije čuo. 

Kako je brat Franjo vidio dragoga Boga 

u srcu jedne učiteljice koja nije vjerovala 

u njega i o neobičnom mišljenju koje je 
imao o osnovnoj školi 


»Brate Franjo!« upitala je Karolina otvarajući vra- 
ta njegove sobe. »Može li se s vama govoriti? .. Ovdje je 
gospođica Ivana, učiteljica.« 

Franjo se digne. 

»Da Ji se sa mnom, bedastim, nespretnim bratom 
može govoriti?« 

»Može se, može!« srdila se Karolina. »Gospođica 
Ivano, samo uđite. Brat je tu. Imate doista sreću, jer 
on je cijelo vrijeme na ulici. Svuda gdje može spriječiti 
nesreću ili učiniti nešto dobra...Šteta što uvijek ima 
oko sebe čopor nevaljanaca koji nemaju nikakva pošti- 
vanja prema meni.« 

»Hvala, Karolino. Dobro veče, brate Franjo!« 

Četiri godine je gospođica Ivana učiteljica u Chevć- 
cheu. Kažem otvoreno: gospođica Ivana je svojim čarob- 
nim bićem odmah osvojila cijelo selo. Ona je kao proc- 
vala proljetna ruža, stalno radosna i vesela. Brat Fra- 
njo je pogleda i kad mu ona uzvrati pogled tako otvo- 
reno, opazi on kako su joj oči čiste, bez ikakve loše mi 
sli. Zahvali dragom Bogu, što je ova duša ostala čisti 
kristal. 

»Brate Franjo«, započne ona. 


Kakav divan glas, cvrkutava ševa... 

»Dobri brate, dolazim k vama, jer vi tako volite na- 
šu djecu. Ali, jer i djeca vas vole, molim za jednu veli- 
ku uslugu za jednoga od njih, za Mathurin Toulevanta.« 

»Mathurin Toulevant? Toga ja ne poznam.« 


»Ne možete ga ni poznati. On je bio zbog svog oca, 
Cesara Durochera, tajno kršten. Otac je radio kad Ri- 
chiera. Njegova majka Dionysia Toulerant čas je ovdje, 
čas ondje u nadnici. Uvijek nosi crni šešir a o pojasu 
škare. Dječak je dobroćudan. On vas voli, a da vas i ne 
pozna. Čuje od drugih: Brat Franjo ovo, brat Franjo 
ono. Zato bi htio postati izviđač, dobri brate. Možete li 
ga primiti u grupu?« 

Dobri brat Franjo počeše se po kosi. Ovakav slučaj 
nije bio predvidio. Što će reći župnik? 

»Mathurin mora prije doći na prvu svetu pričest. 
Koliko je star?« 

»Uskoro će imati dvanaest godina. Da li će njegov 
otac biti s tim sporazuman? Kao neprijatelj Crkve si- 
gurno neće pristati.« 

»Vi ćete ga, gospođice, nagovarati. Vašoj dobroti 
neće moći odoljeti. Vama je poznata izreka: Krotiki će 
posjedovali zemlju.« 

Gospođica Ivana osjetila je kako je problijedila. Po- 
gledala je čvrsto bratu Franji u lice da bi mogao vidjeti 
do dna njezine duše: 

»Oprostite mi, brate Franjo«, reče potpuno mirno, 
»što vas moram ražalostiti. Ja ne vjerujem i nisam još 
nikada išla na pričest.« 

Brat Franjo uzbuđeno skoči. Od onoga jutra, kad 
je zvonio na uzbunu da spasi staru crkvu, nikada više 
nije bio tako uzbuđen. Uhvati obje njezine ruke i reče 
pun boli: 

»Što kažete? Što kažete? Ne vjerujete? A ja sam u 
vašim očima vidio samoga dragog Boga. Pa to je sam 
Bog koji vam je dao ljubav prema djeci koji je usadio 
u mališane ljubav prema vama. Vi nosite Boga u sebi 
kad prolazite ulicama. Vaša dobrota postala je u ovom 
selu poslovična. Zašto ste, dakle, došli k meni kad ne 
vjerujete?« 

»Jer samo vi možete spasiti dječaka. Ja nisam vaše 
vjere, ali poznam vaša djela i volim ih. Dječaci nisu više 
isti otkako vas poznaju. Vi ste ih odučili od divljačkih 
ispada. Izgubili su surovost srca kojom su me odbijali. 
Sad gledam u njihove duše. Tako su bistre kao tiho gor- 
sko jezero u kome bih se htjela ogledati... Mathurin 
će propasti, jer otac i majka su nesložni. Mržnja će ih 
rastaviti, međutim ...« 

»Dobro, uzet ću ga, gospođice, uzet ću ga. Dovedite 
ga. A što se tiče njegova oca, to ću ja sam urediti.« 

Čvrsto pogleda gospođicu Ivanu i upita: 

»Volite li svoje zvanje?« 

»Više djecu. Da nisam postala učiteljica, sigurno 
bih bila dječja odgojiteljica. A da sam katolikinja, tada 
bih htjela biti njegovateljica da uvijek budem kod njih, 
da svoj život s njima dijelim. Ne da zapovijedam, nego 
da kao sestra svim upravljam i sve volim.« 

»Gospođice, dragi Bog mora da vas voli.« 

»Mislite?« upita ona smiješeći se. 

Čvrsto sam uvjeren. Vi činite izvanredno djelo. Vi 
još nemate vjere, ali Bog već dolazi. Mislite na to! Kad 
jednom stane pred vaša vrata i pokuca, otvorite mu. 
Ali vi tako radite kao da već nosite Boga u sebi. Vi ima- 
te strahopočitanja pred malim dušama, koje Spasitelj 
posebno voli, kao da nosite krhke posude. Da, ove duše 
su dragocjenije od kristala i tako se lako lome! Kad u 
ove male duše unesete jednu dobru misao, jednu lijepu 
sliku, jednu divnu ideju, tada polažete u duše nešto Bož- 
jega. Vi ga ne spominjete. Školski nadzornik vam to za- 
branjuje. Ali sve lijepo, sve dobro, sve čisto dolazi od Bo- 
ga. Tako pripravljate, a da to i ne slutite niti tu sreću 0s- 


jećate, sjajno mnoštvo duša, koje barem djelomično vje | 


čni život vama zahvaljuju.« 

Gospođica Ivana postala je sasvim ozbiljna. Je li do 
tada na to mislila? Ipak nije htjela prekidati brata Fra- 
nju. On nastavi: 

»Uvijek sam zadivljen onim prizorom iz Evanđelja 
gdje je Božanski Spasitelj okružen djecom, koja mu 
jašu na koljenima, grle ga, a on im to dopušta. Je li on 
branio pticama da pjevaju kad je prolazio? Kad je Isus 

hodao galilejskim stazama, ptice su ga bolje poznavale 
nego ljudi. One nisu ništa sagriješile. Tako i djeca nose 
u sebi dah praiskonske čistoće koja im je dana na kr- 
štenju. Kad bih ja bio učitelj, odbacio bih odviše škol- 
sku nastavu i pokazao bih djetetu čudesna Božja djela. 
Htio bih da se dijete natječe s pticama u pjevanju, htio 
bih da govori njihovim jezikom. Učio bih ga da u svim 
stvorenjima gleda Božji smiješak. Njegovu ljubav pre- 
ma stvorenjima pokazao bih mu u biljkama, koje rastu 
u njegovu čast a nama na korist. Jednom riječju, htio 
bih da dijete bude jedna neprekidna himna, jedna stro- 
fa koja bi se dizala k Njemu, da bi ga dijete ljubilo i 
i sjalo pred njim poput zvijezda.« 


Gospođica Ivana se nasmiješila: 
»A nastavni plan? Nauka za život, dragi brate?« 


»Računati bi dijete bez sumnje naučilo i vidjelo bi 
u računskim pravilima igru čovječjeg uma, koju dobri 
Bog samo trpi. Kad bih mu tumačio povijest, našlo bi 
uzrok da vjeruje i da Bogu zahvaljuje. Što se tiče život- 
ne škole, vjerujte dosta bi brzo upoznalo bijedu i teško- 
će. Od naših izviđača zahtijevamo uvijek nove žrtve, ali 
oni ih s veseljem prinose i u njima uvijek nalaze opet 
svoju nagradu. I sa zloćom se susreću. Ja ih na to upo- 
zoravam i učim ih da i u tome vide nešto dobra. Pošto 
s Bogom žive, nemaju muke da prepoznaju đavla s 
njegovim nečistim i ružnim licem...O, kad biste htje- 
li...« 

»Da li bih htjela?« 


»Da, kad biste iskreno i, prije svega, ponizno svaku 
večer klečeći htjeli moliti: Dragi Bože, brat Franjo kaže 
da te ja ljubim a da to ne znam. Daj da te moja duša 
spozna, daj mi vjeru! — tad vam obećajem sreću koju 
vam ni jedan čovjek ne može dati.« 


Gospođica Ivana se digne. Kroz prozor pogleda u 
vrt, gdje su se jabuke na granama lagano rumenile. Po- 
sluša jedan tren kokodakanje kokoši u dvorištu. 

»Dragi brate«, reče polagano. »Došla sam da vas za- 
molim uslugu za djecu. Sada sam je i ja dobila... Činit 

ću svako veče kako ste mi rekli... Zahvaljujem vam za 
Mathurina i za sebe samu.« 

»Hvaljen budi Bog, udijelio vam svoje svjetlo. Vi 
to zaslužujete!« 

Gospođica Ivana je otišla. U sobi na podu kleči brat 
Franjo i zahvaljuje dragom Bogu što joj je smio učiniti 
tu uslugu. 

Kako je brat Franjo na Bijelu nedjelju 
sio za stol kod najsiromašnijih 


Već dugo nije Chev&čche doživio takav dan, s toli- 
kim sudjelovanjem i takvom svečanošću. Župnik je po- 
novno oživio. Kad je pjevao »Ite missa est«, prignula 
se gospođa Dordon k svojoj susjedi i šapnula joj u uho: 

»Dobri naš župnik upravo sija od sreće, jer je nje- 
gova crkva tako puna...Zaista, mnogo se toga promi- 
jenilo otkako je brat Franjo ovdje.« 

»To da, ali protivnici neće mirovati, Krčmar se za- 
kleo, da će siromašnom bratu temeljito kazati svoje mi- 
šljenje. Sjetite se toga!« 

Brat Franjo sjedi uz harmonij, svira za izlazak je- 
dnu zanosnu pjesmu. Prvopričesnici izlaze dva po dva 
kroz glavna vrata i pjevaju: 


»Zaklinjemo se srcem i ustima ...« 


Tu su svi očevi i majke. Tako već nije bilo pedeset 
godina unatrag. I sam Cesar Durocher, koji se zakleo 
»da ga fratar neće uloviti«, konačno je popustio suzama 
malog Mathurina. Čak je i stari Lempereur tu, a izdaje 
se za socijalistu, jer je njegov otac kod državnog udara 
1851. bio republikanac. Njegov unuk Josip Lempereur 
vrlo je drag i dobar dečko. Kako je rečeno, svi očevi i 
majke stoje vani u špaliru da vide dražesnu povorku, 
koja prati u župni dvor prečasnog gospodina župnika u 
brokatnom plaštu. Zvona se njišu i snažno tutnje na 
obnovljenom zvoniku. Vani na poljima, pogani koji i 

nedjeljom rade i gone svoju stoku oskvrnjujući dan Go- 
spodnji, dižu glave i pitaju se: 

»Što je to opet? Je li to način ljude srditi? Ovaj čo- 
vjek unosi u selo zabunnu.« 

Ne, ne! Brat Franjo ne unosi zabunu u selo, nego 
više samoga dragog Boga, koji se svakim danom sve 
više bio udaljivao i koji se sada natrag vratio i donio 
dobru životnu radost i životnu sreću. Chevčche nije ni- 
kada bio tako sretan, čak ni prošle godine kad je jedne 
nedjelje imao vatrogasnu skupštinu. Ovi odvažni ljudi 
bili su zaista vrlo dragi. Obukli su svoje najljepše odore, 
a na glavi su imali svijetlosjajne mjedene kacige. U ve- 
likoj dvorani bio je objed. Do u kasnu večer plesali su 
uz zvukove harmonike. Da, pojedinci penjali su se, »mo- 
kro« veseli, na kola, kojima su iz susjednih sela bili do- 
šli. Vatrogasni zapovijednik govorio je: 

»Grom i pakao! Samo da ne gori ovu noć! Momci 
ne bi čuli zvonjavu na uzbunu!« 


Danas ne dršće Chev&che od takve bučne radosti. 
To je unutarnja, tiha radost. Haljinice djevojčica tako 
su bijele, njihovi pogledi tako čisti, njihova nježnost ta- 
ko pobožna. Preko cijelog sela kao da lebdi tajanstvena 
sreća, predokus nebeske sreće. 


Procesija se zaustavi pred župnim dvorom. Župnik 
se zahvalio roditeljima, zahvalio se djeci. Pozvao ih je za 


tri sata na Večernju i obnovu krsnog zavjeta! Dok su , 


ministranti u svojim crvenim haljama odskakutali da 
ih u sakristiji odlože, grle ganutljivi roditelji drage 
prvopričesnike i razgovaraju s poznatima, 


Jedna obitelj stoji malo po strani. To je obitelj nad- 
ničara Marija Defrancea. On je siromašan čovjek, koji 
svojom mršavom plaćom teško hrani sedmero djece. 
Njegova se žena gotovo ubija šivanjem za jednu trgo- 
vačku kuću u gradu. Kada djeca konačno zaspu, bdije 
ona dugo u noć uz šivaći stroj, jedini luksuz malog sta- 
na. Kad se dobre žene vraćaju kući, pošto su večer pro- 
vele čas tu čas tamo, i opaze svjetlo kroz prozorske 
kapke, znadu reći: 

»To je Rajmunda... Teško je njoj s njezinih sed- 
IMETO ...« 

Danas su svi tu. Majka nosi najmanje, jednogodiš- 
nje na rukama. Nisu blagdanski obučeni — kod Defran- 
ceovih nema blagdanskih odijela — ali čisti su i uredni. 
Samo najstariji, prvopričesnik, nosi kratke crne hlače, 





»Kamo ide brat Franjo? Kamo će u ovaj podnevni sat?« 


crni kaput i vrpcu na rukavu sa svilenim resama, po 
gradsku. Brat Franjo se za sve to pobrinuo, proseći 
tu i tamo. Sada ga čekaju ovi siromašni ljudi da mu 
zahvale za svu pomoć. 

Upravo izlazi iz crkve. I on je sretan. Njegove oči 
blistaju. Kad opazi nadničara, pođe prema njemu, jer 
osjeća da bi njemu mogao učiniti najviše veselja i iska- 
zati najveće poštovanje. 

»Dragi brate«, započne siromašni Mario — brat Fra- 
njo upravo grli njegova prvopričesnika — »mi vam svi 

dugujemo veliku zahvalnost. Bez vas bila bi nam sra- 
mota zbog našeg siromaštva, a na takav dan to bi nas 
dvostruko boljelo. Ali ovako je naš Andrija lijep kao 
mali princ...« 


Brat Franjo divi se svilenoj vrpci, pozlaćenom kri- 
žiću koji je poklonila gospođa Gendre, divi se lijepom 
molitveniku ... 

»Znadete, dragi brate, mi smo upravo najsiromaš- 
niji u selu. Ljeti nekako ide. Dani su duži i zarada do- 
bra. Ali zima je teška .. .« 

Razmišlja da li da daljegovori... 

»Otvoreno priznajem, tišti me što na ovaj dan ne 


mogu ništa za vas učiniti. Vi ste se toliko trudili. Naš | 


je Andrija za vrijeme duhovnih vježbi samo još o vama 
govorio: Brat je to rekao...brat je rekao da se to mo- 
ra ovako raditi, i tako dalje. Kad biste znali kako vas on 
voli...Kod nas je običaj da roditelji prvopričesnika da- 
ruju malen dar gospodinu župniku, a i vama naravno, 
premda ste tek jednu godinu ovdje...Ali vidite, ja ne- 
mam što darovati. Ja nemam ništa osim svoje dvije ru- 
ke.« 

Brat Franjo podiže svoje oči k nebu. šaptao je tiho 
molitvu: 


»Spasitelju, Isuse Kriste, pogledaj na plemenitost 
duša ovih siromaha. Uđi u njihovu kolibu da se tamo 
nastani sreća. Ostani među njima, jer si sam učio da 
ljubimo siromaštvo.« 


Primajući nadničareve ruke, poče: 


»Moj prijatelju i brate! Vi ste dragom Bogu danas 
darovali velik dar. Ja, brat Franjo, samo sam nevrije- 
dan sluga. Vi ste mu vratili vašeg sina. Vi ste ga, sa svo- 
jom ženom i ostalih šestero djece, dopratili do oltara. 
Pred dragim Bogom vi ste najbogatiji čovjek u župi. 
Posjedujete bogatstvo koje vam ne može ukrasti tat, 
ni smrt. Na nebu će vam jednom biti dodijeljena kruna 
sa sedam zvijezda. Ovih sedam zvijezda to je vaših sed- 
mero djece. Dopustite zato jednom siromašnom, malom 
bratu da vas zagrli.« 

Dva se čovjeka zagrle, a brat Franjo nastavi: 


»Moj prijatelju, nas dva smo najsiromašniji u župi. 
Ja nemam ni zlata, ni srebra, ni noža da režem svoj 
kruh. Odjeća koju nosim nije moja. Ali božanski Spa- 
sitelj — hvaljeno budi njegovo sveto ime! — bio je još 
mnogo siromašniji od nas. Njemu, koji je na križu is- 
krvario, nisu krvnici ostavili ni odijela. Ja, s moje stra- 
ne, molim od vas veliku uslugu. Možete me darovati . .. 
Dozvolite mi da danas sjednem s vama za vaš stol.« 


Rajmunda zadrhta od uzbuđenja: 


»S nama, dobri brate? Kako si to zamišljate? Mi 
imamo samo kuhanu govedinu s krumpirom, i ja imam 
samo šest tanjura...« 


Pokrije rukama zarumenjeno lice. Ali brat Franjo 
reče: 

»Šest tanjura? Isus i njegovi apostoli nisu imali 
tanjura kad su jeli na obali jezera. Danas pak morate 
imati dosta tanjura, ili se ja ne bih smio zvati brat Fra- 
njo. Andrija, hajde sa mnom !« 


Povuče Andriju za sobom u blagovaonicu župnog 
dvora. Župnik tamo već čeka na brata Franju: 


»No, dobri brate, sjednimo za stol. Karolina postaje 
nestrpljiva.« 

»Ah, oprostite gospodine župniče! Ja sam sasvim 
zaboravio da vam kažem da sam danas pozvan na ru- 
čak.« 

»Pozvan? Tko vas je pozvao?« 


»Andrijin otac. Ja zaista nisam mogao reći ne... 
Ovi siromašni ljudi su kuhali... Samo je nezgodno.... 
imaju premalo tanjura.« 


Župnik je smjesta shvatio zaista veličanstvenu Fra- 
njinu ideju da učini čast najsiromašnijoj djeci njegove 
župe. Otvori ormar s posuđem: 

»Uzmite tu, dragi moj brate, uzmite što trebate. Ka- 
rolina će, doduše, opet vikati, ali ja sam se na to pri- 
učio. A ti, Andrija, uzmi ovo u svoj džep. Reci svom ocu 
da je to od dragog Boga.« 

Utisne iznenađenom dječaku u ruku novčanicu od 
sto franaka. Još mu nije dosta. Župnik Jolivet želi još 
više dati: ' 

»Karolino! Karolino!« 

Karolina se pojavi. 

»Zvali ste me, gospodine župniče?« 

»Karolino, uzmi košaru, spakuj čokoladnu kremu i 
kolače, donesi dvije boce, Closa, onog staroga. J esi li ra 
zumjela? Samo brzo, čekaju!« 

Od nekoga vremena Karolina je bila pripravna na 
svako iznenađenje. Ali sada treba dati čokoladnu kre- 
mu, koja joj je tako dobro uspjela, i blagdanski kolač, 
koji je tako brižljivo priredila! A k tomu još toj pro- 
sjačkoj obitelji! Ali kad župnik tako hoće. I još ono 
dobro vino! Kad je s punom košarom došla gore iz po- 
druma, vikne župnik kroz otvoreni prozor: 

»Mario! Mario!« 

Nadničar dotrči. Još uvijek je zbunjen neobičnom 
molbom brata Franje. Ali, što je to? Gospodin župnik 
mu objesi košaru na ruku: 

»Pripazi dobro! Nemoj ništa razbiti! To je vino ko- 
je ja čuvam kao zjenicu svog oka.« 


»Kamo to ide brat Franjo? Da, kamo će u ovaj pod- 
nevni sat?« Tako se pitaju stare žene, koje stoje pred 
svojim vratima. Vide, naime, brata Franju kako sav sja- 
ji od sreće idući okružen obitelju Defrance. Dvoje djece 
drže njegove ruke. Otac, doduše, prigovara, ali ne pre- 
više, jer za to je današnji dan suviše lijep: 

»Jakobe! Emile! Ta pustite brata. Naprijed!« 

Na svoje veliko iznenađenje, vidjele su dobre žene 
kako brat Franjo ulazi kod Defranceovih. 

»Opet će im dati milostinju. Ovim ljudima nikad 
dosta!« 

Kad su vidjeli da brat Franjo ne izlazi, morale su, 
hoćeš nećeš — shvatiti da on s ovim siromasima obje- 
duje. 

»Mislite li zbilja da je to moguće kod ljudi koji ne- 
maju ni dovoljno tanjura?« 


Ipak, obitelj Defrance danas ima dovoljno tanjura. 
Brat Franjo je donio odmah tuce. Naravno da će opet 
zaboraviti da ih ponese kući. Karolina će večeras još 
jedanput opet jadikovati kako će ih brat »dovesti na 
prosjački štap«. Ali kad bi ona danas mogla vidjeti ove 
siromašne ljude! Da je sam dragi Bog ili, recimo, pred- 
sjednik republike došao k njima, ne bi mogli biti više 
zbunjeni ni sretni. Majka marljivo posluje, prostire stol, 
briše tanjure i čaše, postavlja klupe i stolice, a za sebe 
sanduk za drva, jer imaju jednu stolicu premalo. Kroz 
to vrijeme brat Franjo igra se s malima. Dopušta da mu 
jašu na koljenima, uči ih izviđački pozdrav i priča im 
priču o svetom Nikoli i o troje djece u buretu za meso. 

Majka najavi da je jelo na stolu. Zamoli brata Fra- 
nju da sjedne. Ali on smjesti prvopričesnika na počasno 
mjesto, nadesno oca, nalijevo majku, a dalje redom 
djecu. 

»A vi, dragi brate, a vi?« pita zabrinuto majka. 


»Draga sestro, moja draga sestro u Gospodinu, ne- 
mojte se srditi na mene«, reče tiho i veoma ponizno 
brat Franjo. »Red je da bar jedanput u životu budete 
vi posluženi, kad ste već tako mnogo druge posluživali, 
Danas ću ja vas posluživati.« 

Ali Marija se tome usprotivi: 

»Ni pod kojim uvjetom! Ni govora!« 

Ali brat Franjo odvrati: 

»Time mi činite veliko veselje i čast. Uostalom, ja 
ću sjedjeti s vama kod stola na sanduku. Gledajte kako 
je to dobro.« _ 

Kad je kuhana govedina bila izrezana i jelo podi- 
jeljeno u tanjure, hvalio je brat Franjo dragog Boga, 
govorio ocu, majci i djeci o Božjoj dobroti i tumačio 
im kako Bog ljubi siromahe. Njegova je riječ bila tako 
produhovljena i tako su je rado slušali da čak ni naj- 

manje dijete nije brbljalo i bilo je izvan sebe od sreće. 
Andrijine oči sjajile su se od suza radosnica. On primi 
ruku brata Franje i reče veoma ganut: 

»Moj brate, kad jednom odrastem htio bih raditi 
za dragoga Boga. Recite mi mogu li ja svejedno postali 
svećenik iako smo siromašni?« 

Brat Franjo ustane, zagrli Andriju i reče: 

»Sigurno da možeš. Dragi moji prijatelji, zahvali. 
mo dragom Bogu, jer danas je došao spas ovoj kući.« 

Kako je brat Franjo potakao župnika na 
plemenito djelo prema jednoj djevojci i o 
veselju koje su zbog toga svi troje imali 


Već dugo brat Franjo nije vidio zlatnu jesensku 1o- 
zu. Danas, jednoga kasnog rujanskog dana krene na put 
kroz polja. Pratio ga je njegov vjerni pas. Istodobno 
se nadao da će opet učiniti nešto dobro, da će moći reći 
dobru riječ, dati usput dobar savjet. Cijela priroda uk- 
rasila se prije velikoga zimskog umiranja. Lišće visokih 
jablana šušti kao obješene zlatne rese. U živici je dozri- 
jevala plava trnina. Voda u rijeci činilo se kao da se 
već počela smrzavati. Na obali gubile su vrbe iz dana u 
dan svoje drhtave kose. 

Filo, koji je predosjećao jesen, išao je polagano, 
gotovo pobožno, uz svoga učitelja. On, kojemu smrt 
više nije mogla naškoditi i _ koji je poznavao njezinu 
žalosnu moć, govorio je psetu: 

»Jesi li žalostan, Filo? Je li blijedo sunce uzrok da 
je tvoja duša tako sjetna? Kad bi ti znao kako je lako 
umrijeti kad se ponovo rađa! Gledaj, seljaci oru zemlju 
koja se isparuje. Uskoro će punom šakom sijati novu 
sjetvu. Oni nisu ni žalosni niti se čude. Njihove su žit- 
nice pune. Žena i djeca imaju dosta kruha za zimu i 
cijelo proljeće. Misle već opet na buduću žetvu...čČi- 
nimo i mi tako! Dani koji postaju sve kraći podsjećaju 
nas da su i čovjekovi dani izbrojeni. Oni su ipak dugi, 
ako su dobro iskorišteni i Bogu posvećeni. Tada će biti 
žetva u žiinici Gospodinovoj. Mislimo svaki dan na že- 
tvu na oranici svoje duše!« 


67 


U daljini čuje se zvono. Tanki zvuk postaje u svje- 
žem zraku još tanji. Brat Franjo se prekriži. Mrtvačko 
zvono. Misli na siromašnu dušu koja dršćući stoji pred 
svojim Sucem : 

»Gospodine, daruj joj vječni pokoj i vječna svje- 
tlost neka joj svijetli. Gospodine, daj da počiva u miru!« 


»Hvaljen Bog! Brate Franjo! Hvaljen Bog!« 
»O, hvaljen Bog!« 


Brat Franjo zastane. Iznenađen je predražesnim 
susretom. Evo ih dolaze iz klanca. Genoveva Leconte, 
mala pjevačica u zboru, i Feliks, sin Nikole Tuloupa, 
vraćaju se zajedno kući. On vodi dva jaka konja, koji 
se još puše od posla. A ona vodi svoju rumenu bijelu 
kravicu. Usput je pustila da pase gdje je još bilo guste 
trave. 


Brat Franjo na prvi je pogled vidio da su oboje pre- 
sretni, ozbiljno zaljubljeni. Promatrao ih je s tihom ra- 
došću. Oni ne moraju obarati svoj pogled, jer ne treba- 
ju skrivati nikakve zle misli. U dnu srca nose samo jed 
nu svetu čežnju: da zajedno i jedno za drugo žive i pod 
Božjim okom donesu plod. 


»Divan je danas dan, zar ne, vas dvoje!« 
»Zaista«, uzdahne Genoveva, »lijep je dan.« 


»A kad će biti svatovi? Sigurno već skoro ...pa sku- 
pa sanjarite o svojoj budućnosti. A ti, Genoveva, sigurno 
već pleteš dječju kapicu... « 

»Ah!« zakuka Genoveva. 


Okrene se da brat ne vidi kako bi najradije zapla- 
kala. Njena je sreća razbijena. 


»O, o, Genoveva, što je to? Ah! Ne razumijem ni- 
šta. Sad si uz svog dragoga, i tvoja bi duša morala klik- 
tati od radosti kao ptičice na grani. Sada, kad zajedno 
gradite gnjezdašce, sad plačeš. Zar nije dragi Bog više 
tu? Imate li se na njega što potužiti? Ili izigravaš raz- 
maženo dijete koje je nezadovoljno što je sretno?« 

Genoveva podiže glavu. Njene plave, od suza vlažne 
oči, sjaje kao dva zimzelena na šumskoj travi. Kako da 
nije ranije na to pomislila! Brat, koji je već toliko toga 
na dobro okrenuo, možda bi mogao i meni... 


»Nećemo se ženiti«, uzdahne. »Oprostite mi, brate 
Franjo. Mi se više nismo smjeli sastati. Jutros sam vo- 
dila kravu na pašu. Bog mi je svjedok, nisam imala na- 
mjeru da se s njime sastanem...Ali on je došao istim 
putem i pozvao me...šŠto sam mogla učiniti? Radije 
bih umrla, nego li mu pravila neprilike, njemu kojega, 
unatoč toga, volim iznad svega na svijetu... .« 


Nasmiješi se, zaboravljajući da je zapravo nesretna, 
i priča dalje: . 

»Slijedila sam ga da se tako vratim u selo. Uz njega 
bila bih skoro zaboravila da njegov otac neće ništa da 
zna o ženidbi, jer sam presiromašna...Ali vi me opet 
podsjećate na to. Tako sam ja jadna djevojka, koja ide 
kući da se isplače a da majka toga ne smije vidjeti ni 
znati.« 

Brat Franjo polako se vraća natrag u selo. Genoveva 
i Feliks idu uza nj. Konji i lisasta dojilja opažaju da se 
radi o nečemu važnom. U pitanju je sreća njihovih go- 
spodara. Slijede ih po bijeloj cesti, kao da prisluškuju 
razgovor brata Franje s mladim ljudima. Dražesno je 
slušati ih kako važu svoje riječi, ne kriju ni najtajniju 
misao i dokazuju neograničeno povjerenje: 


»Ja sam si tu stvar ovako zamislio«, počne polaga- 
no Feliks. Genoveva ga pogleda tako blaženo, da se nije 
bojao govoriti. »Tu stvar sam si, dakle, ovako zamislio: 
moj otac hoće da moja žena u miraz donese jednu kravu 
i dvije tisuće franaka. Izračunao sam s Genovevom: op- 
remu ima, bez pretjerivanja, najljepšu u Chev&cheu. 
U šivanju nema joj ravne, a mnoge gradske gospođe 
nisu odjevenekaoona...« 

»Felikse«, upadne Genoveva, »pusti to.. .« 


»Njezina majka ne može prodati kravu. Ta i ona, 
konačno, mora živjeti. Neću da je unesrećim, ne, ne... 
Mi bismo trebali okruglo šest tisuća franaka... Tražiti 

zajam? Genoveva bi mogla kupiti kravu, s ostale dvije 
tisuće franaka mogli bismo si nabaviti pokućstvo. Mo- 
jim radom bih otplaćivao a da to otac ne bi znao.« 

Brat Franjo šuti. Feliks je zbog toga uznemiren. 
Njemu se to činilo tako jednostavno. Genoveva se uvi- 
jek boji. Zašto? Ni sama ne zna. 

»Kad bi trebali biti svatovi?« 

»Iza Svih Svetih. Sada me otac još treba. Imamo 
puno još posijati.« 

»On je bogat!« reče Genoveva. 

»Manje nego ti, dijete moje. Nisi li čula da je sveto 
siromaštvo najveće bogatstvo? što su vreće pune zlat- 
nika prema čistom srcu? Dragi Felikse, ova djevojka 
je dostojna tvoje ljubavi. Vidio sam: u njezinim očima 
zrcali se njezin anđeo čuvar. Njezine marljive ruke ne 
mogu zadati bol. Njezino srce kuca samo za tebe. Ljubi 
je tako kako je Isus ljubio nas. Neka bi jednoć mnogo 
drage djece oživljavalo i razveseljavalo vaš dom.« 

Brat Franjo zatvori oči. S kime li razgovara? Izgle- 
da kao da s nekim razgovara. Genoveva ga pogleda up- 
lašeno. Kad se opet osvijestio, opazi na njezinu licu 
nijemo pitanje. Smiješi se: 

»Šest tisuća franaka? Što je to dragom Bogu! Mo- 
lite večeras sa svom bezazlenošću srca. Vaš mali brat 
Franjo, koji na zemlji nema sasvim ništa, molit će s va- 
ma.« 

Opet stoji mirno i gleda ih svetom ozbiljnošću. Ko- 
nji dižu glave, krava znatiželjno koluta svojim velikim 
očima. Samo Filo kao da čita u duši svoga gospodara, 
jer i on stoji mirno i gleda oprezno u njega. 

»U ime Oca i Sina i Duha Svetoga !« blagoslivljajući 
moli brat Franjo. 

»Amen!« odgovori Genoveva dršćućim glasom. A 
Feliks će na to: 

»Bog platio, dragi brate! Dragi Bog neka vam plati!« 

Brat Franjo je nestao. Svoje, ljubavlju i nadom 
ispunjeno srce, želi oteretiti u slobodnoj Božjoj prirodi. 
Odmah će se vratiti u selo i mislit će na obećanje koje 
je dao mladim ljudima. Za trenutak htio bi se rastre- 
sti na poljskim putovima. Pod njegovim nogama šušti 

opalo lišće, uskoro će ga ledeni sjevernjak raznijeti. On 
gleda u krasoti umiruće jeseni nagovještaj novog pro- 
ljeća. U duhu vidi drage mališane kako čekaju da ugle- 
daju svjetlo svijeta. Oni će nastaviti slaviti Gospodara 
neba. On hvali Gospodina: 

»Hvaljen budi, Gospodine, koji si u srcima ljudi 
stvorio ljubav, onu ljubav koja ih čini besmrinimal« 


»Šest tisuća franaka, gospodine župniče. Samo šest 
tisuća franaka potrebno je da ovo dvoje mladih lju- 
di bude sretno. O, tako je malo potrebno da čovjek bu- 
de sretan!« 


»Svakako, svakako, dragi brate! Vidi se da ste si- 
romah koji nema pojma o novcu...Kad biste bili bo- 
gati, vidjeli biste kako je teško nabaviti šest tisuća fra- 
naka. Čak i onda kad bi se htjelo opskrbiti i najbolje 
dijete ove župe.« 

»Možda bi bila pripravna gospođa Dordon? 

»Gospođa Dordon? Dragi brate, bit ću iskren. U ci- 
jelom Chev&ćcheu nećete naći čovjeka koji bi vam po- 
sudio ovu svotu. Što bi rekli gospođa Dordon i svi dru- 
gi? Tata Tuloup je stara škrtica, koja hoće bogatu sna- 
hu. Bio bih zaista glup kad bi mu tu svotu dao zato što 
si je on utuvio u glavu da njegova snaha mora ovu svo- 
tu donijeti. Čudno je što nije iskao pedeset tisuća fra- 
naka, kada je već tražio! Bilo bi svejedno. Tako bi vam 
ljudi odgovorili. Među nama rečeno, dragi brate, ne bi 
imali baš ni krivo. Ali ja ću sam s tatom Tuloup govo- 
riti i reći mu što mislim!« 

»Gospodine župniče, hoćete li da ovo dvoje opet 
plaču? Ako se razljuti i ne bude htio o ženidbi ništa 
znati, Genoveva će biti nesretna. A mi smo onda krivi 
zato...Šest tisuća franaka!« 

. Župnik se digao iz naslonjača i, ozbiljno razmišlja- 
jući, hodao gore dolje po sobi. Najednom stane pred 
brata Franju: 

»Znao bih jedan izlaz.« 

Brat Franjo ga pogleda pun nade. 

»To je jedini način na koji bi se pribavilo šest tisu- 
ća. Da, to bi bila mogućnost ...ali ja nemam novaca... « 

Župnik je opet zamišljeno hodao gore dolje. Brat 
Franjo usrdno je molio dragog Boga da im ipak pritek- 
ne upomoć, kad župnik naglo poviče: 

»Imam ga! Ništa lakše od toga! Nisam više na to ni 
mislio. Imam dva naslonjača 'Louis XVI' i pisaći stalak, 
koji već dugo zapinju za oči gospođi De la Rhune. Smje- 
sta ću ih joj prodati. Jednom mi je već ponudila četiri 
tisuće franaka. Preuzvišeni mi je poslao nedavno nešto 
novaca. Mi imamo još pet ili šest stotina franaka crkvene 
imovine. Moja stanarina je plaćena... Ah što, reverenda 
će izdržati još godinu dana. Idem, dragi brate, idem od- 
mah. Počekajte me! Odmah ću vam donijeti četiri tisuće 
franaka. Mala će Genoveva zadati još mnogo posla!« 


Kad je gospođa De la Rhune konačno saznala što je 
dovelo k njoj župnika, značajno se nasmiješila. Prvo 
je zadirkivala staroga župnika: 

»Šteta, gospodine župniče, ah, kakva šteta! Sada te 
stvari više ne trebam. Imam sve što sam željela!« 

Ali kad je vidjela njegovo razočarano lice, rekla je: 

»Moj sin bi ih međutim mogao trebati za svoj stan 
u Parizu. Najbolje je da ih od vas otkupim. Ali pod jed- 
nim uvjetom!« 

»Sasvim kako vi želite«, obeća nerazborito župnik. 

»Pod uvjetom da mi kažete zašto trebate tolik no- 
vac. Naslućujem jedno pretjerano dobročinstvo. Gospo- 
dine župniče, brat Franjo će vas još dovesti na prosj a 
štap.« 
»Što mislite, u mojim godinama... U mojim godi- 
nama... Ali ja ne znam, smijem li ja, moram li ja... .« 

Konačno je župnik ipak rekao zašto treba novac. 
Gospođa De ia Rhune je likovala: 

»Ipak sam dobro naslućivala! Dakle dobro, gospo- 
dine župniče, sporazumna sam. Ponudila sam vam, zar 
ne, šest tisuća franaka ?« 

»Ne, četiri tisuće, milostiva gospođo, ne, samo četiri 
tisuće .. .« 

»To ne bi bilo pošteno, gospodine župniče. Sami na- 
slonjači su toliko vrijedni. Dat ću vam šest tisuća fra- 
naka. Recite vašim štićenicima da ih molim da me po- 
sjete čim proslave zaruke. I ja bih onda htjela biti među 
svatovskim gostima. Ako za prvo dijete nemaju još ku- 
mu, bit će mi doista veselje... Gospodine župniče, do- 
bro ste učinili što ste došli k meni.« 

»Kad mislite, milostiva gospođo, dati prenijeti ta 
tri komada pokućstva?« 

»Ne žurite se, gospodine župniče. Moj sin ih sada 
još ne treba. Dat ćete mi malu potvrdu da ovo pokućstvo 
meni pripada, zar ne? A vi ga zadržite... do kraja vašeg 
života... Bilo bi ipak teško kad biste morali ove stvari 
dati iz župnog dvora. Ali ja ću jedanput doći da ih vi- 
dim... A sada do viđenja, gospodine župniče, i pozdra- 
vite mi brata Franju.« 

Župnik je mucao ne znam kakve riječi zahvalnosti. 
Sav je zbunjen. Šest tisuća franaka pritišće na svoje 
grudi. Presretan je. Tako sretan da je zaboravio zahva- 
liti dragom Bogu što je gospođu De la Rhune učinio ta- 
ko bogatom i takvom dobrotvorkom. 

»Hej, brate Franjo!« poviče kad je otvorio vrata i 
nastavi, kao na vrat na nos: »Ja sam moju župu okleve- 
tao, ovdje je novac, a svoje pokućstvo mogu zadržati!« 


Župnik nije htio pratiti brata Franju k Nikoli Tu- 
loupu. Nije se htio oholiti. Tako brat Franjo ide sam k 
Feliksovu ocu, 

»Vidi, dolazi brat Franjo«, reče majka Tuloup, kad 
ga je vidjela ulaziti u dvorište. »Što želite?« 

»Je li tata Tuloup kod kuće?« 

»Dakako, dragi brate, odnosno, upravo napaja kra- 
ve. Zvat ću ga. Sjednite dok on ne dođe.« 

Nikola Tuloup uđe namrštena čela. Loš znak. Sluti 
da brat dolazi zbog ženidbe. Već kod prvih riječi ga 
prekine: 

»Tu se nema što promijeniti. Moj sin smije oženiti 
samo kćerku koja donosi u miraz, kako sam već rekao, 
jednu kravu i dvije tisuće franaka. U ova loša vremena 
bila bi ludost oženiti djevojku koja ništa nema.« 

»A ako Genoveva sve to donese, hoćete li je onda 
primiti?« 

»Ako se njih dvoje hoće, meni je pravo. Ali kćerka 
majke Leconte nema ni pet para imetka, to zna svatko.« 

U tom času uđe Feliks. Zanijemio je od čuđenja. 
Brat Franjo ga upita: 

»Felikse, jesi li se odlučio da oženiš Genovevu?« 


»Ah, brate Franjo, kad bi to bilo moguće, bio bih 
presretan, ali sada .. .« 

»Dakle dobro, dovedi Genovevu. Mi ćemo tu stvar 
s tvojim ocem urediti!« 

Kad je nakon nekog vremena Feliks doveo djevoj- 
ku, rekao je brat Franjo: 

»Genoveva, zahvali dragom Bogu koji hoće da te 
učini sretnom. Ovdje je šest tisuća franaka koje otac 
Tuloup traži.« 

Izvuče šest plavih novčanica, dade ih djevojci, koja 
ioš nikada nije bila vidjela toliko bogatstvo. 

»Gospodin župnik ti ih poklanja. Prodao je svoje 
pokućstvo da može tebi dati novac. On ti ga daje rado, 
jer si čestita djevojka i jer će tako opet biti u Chevecheu 
jedna čestita obitelj više.« 

Genoveva prihvati ruku brata Franje i pokrije je 
cjelovomi i suzama. On nastavi: 

»A sada, tata Tuloup, šta sada kažete? Jeste li sada 
sporazumni ?« < 

»Tako ide, brate, naravno tako ide. Svakako mi je 
neugodno što je gospodin župnik morao prodati svoje 
pokućstvo. Ja ću mu to zacijelo uzvratiti. Recite mu da 
kao zavjet s moje strane mora dobiti svakoga 25. rujna 
-- danas je 25. rujan — jednog purana. Neću da budem 
nezahvalan, ne, ne!« 

Na to se približi majka Tuloup, koja je dotle u jed- 
nom uglu lila suze radosnice: 

»Dragi brate, ako dopustite, ova jadna djeca... Fe- 
likse, no, poljubi svoju zaručnicu. Siromašno dijete već 
tako dugo čeka na to.« 


Kada je Feliks svoju zaručnicu nježno zagrlio i na 
svaki obraz utisnuo cjelov, rekla je majka: 


»Kako da kažem, dragi brate, ja sam tako vesela i 
sretna, kao ovo dvoje. . .« 


Svi su plakali od veselja. Brat Franjo je plakao s 
njima. No Nikola Tuloup reče: 

»Felikse, donesi jednu bocu iz podruma, a ti, moja 
kćeri, zovi svoju majku. To ipak moramo zaliti... Na 
jedan ovakav dan kakav je današnji to dolikuje. To si ne 
bih bio mislio. Ne, to ne bih mislio!« 

Kako je brat Franjo obratio jednog 
liječnika koji više nije vjerovao u 
medicinu 


»Kamo ćete, brate Franjo? Smijem li vas povesti?« 


Doktor Carton zaustavi svoj mali 'renault' na desnoj 
strani ceste i, prijazno se smiješeći, pozdravi brata Fra- 
nju. Njemu bi, dakako, bilo ugodnije da nastavi svoju 
šetnju sam s dragim Bogom. Jesen je tako prekrasna. 
Umiruće lišće drhti i šuška otajne pjesme. No, mora li 
mali brat Franjo uvijek ići samo za svojim zabavama? 
Ne bi li ga opet trebala jedna duša koja luta? Iza malo 
melankoličnog smiješka krije se često tajna bol. 

»Gospodine doktore, zapravo nisam imao cilja. Išao 
sam nasumce. Ali rado ću s vama, ako vam to nije ne- 
prilično.« 

»Dakle, uđite!« 

Auto odmiče. Koliko ipak priroda gubi kad proleti 
uz staklene prozore kola! Brat Franjo sada misli na 
druge stvari. Usudi se bojažljivo upitati: 

»Imate li mnogo bolesnika ?« 

»Malo. Tu jednoga, tamo jednoga... Kad se pribli-— 
žuje zima, uvijek je ista pripovijetka. To znate tako do- 
bro kao i ja. Stari se opuštaju. Neće da zebu, boje se 
svake prehlade i zato odmah umiru ... Pozvala me maj- 
ka La Grange. Oko pet kilometara odavde. Obična for- 
malnost, ništa drugo. Ona se potpuno istrošila. Ne mogu 
ništa, osim reći joj nekoliko lijepih riječi.« 

»Jeste li sigurni da se ništa više ne da učiniti, gos- 
podine doktore?« 

»Da li sam siguran? S njezinim srcem — morala bi 
već tri godine biti u grobu. Ovaj put nema više smilo- 
vanja.« 

Nagnuvši se k bratu: 

»Među nama rečeno, brate Franjo, ja sam sada sam 
ostario i pitam se: Ima li uopće smisla to što mi liječnici 
radimo? Dok sam bio mlad i ja sam se zanosio iluzija- 
ma. Kada koji od mojih bolesnika nije ozdravio, stidio 
sam se primiti plaću, kao da je to bio ukradeni novac.« 

»A sada?« 

»Sada? Činim kao svi drugi. Život je kratak. Žena i 
dijete moraju živjeti. Takav je već život. Svaki trenutak 
u koji sam smetan naplaćujem. Čak i kada, kao danas, 
samo mogu utvrditi da je bolesnica izgubljena.« 

»Nijedan bolesnik nije izgubljen, gospodine doktore, 
tako dugo dok naš Gospodin i Spasitelj neće da on 
umre.« 

»Gluposti...Kad srce više ne kuca, pluća zataje, 
udovi obamru — neću da vas ražalostim, brate — tada 
ni sam vaš Gospodin Bog ne može ništa više učiniti. 
Stroj je istrošen i gotovo!« 

»Ali ipak — on je Lazara, koji je već bio mrtav i 
par dana ležao u grobu, uskrisio.« 

»Uistinu, Evanđelje to tako ojbavljuje... Da... 
No, hoćeš li se maknuti, prljavo pseto?« 

Kočeći: 

»Je li pravo da pseta slobodno hodaju okolo po 
ulici? Zbog tog tvrdoglavca morao sam zaustaviti.« 

»Život je dug... .« 

»Dug? Vi ste prvi svećenik koji to kaže. . .« 

»Ja nisam svećenik, doktore, ja sam samo jedan 
mali brat.« 

»Svećenik ili brat, meni je to sasvim svejedno. Vi 
nosite mantiju.« 

»To nije mantija, doktore, nego habit.« 

»Do vra... Oprostite, brate! Meni ipak može biti 
svejedno, mantija ili habit. Htio sam samo reći, kad sam 
kao dječak sudjelovao u duhovnim vježbama, propo- 
vjednik je neprestano govorio: Život je kratak, moramo 
se pripremati na smrt. Nema li pravo?« 

»Život je dug ako se čini zlo, prekratak ako se čini 
dobro.« 

Doktor je jedan čas razmišljao. Onda ozbiljno na- 
stavi: 

»Čujte, brate, ja vas pitam: što je dobro, a što je 
zlo? Mi nismo ništa nego samo kukavna stvorenja. Je- 
dan malo zanimljiviji spoj mesa i kostiju. Životinja, ko- 
ja ima manje otporne snage, ali zato ima veće zahtjeve 
od drugih. Kad čovjek jednom legne u krevet, kao majka 
La Grange koju ćemo posjetiti, nema od njega više ništa, 
vjerujte mi... .« 

»A_ duša, gospodine doktore? Mislite li i na to?« 

»Razumije se, razumije. Kad se više ništa ne može 
učiniti, onda kažemo obitelji: Moji dobri ljudi, ako želite 
pozvati župnika, sada je čas. Više nemam što učiniti.« 

»Što kaže rodbina? 

»Devet od njih deset sigurno će reći: O, gospodine 
doktore, sada još ne... To bi bolesnika uzrujalo i ubilo 
kad bi vidio župnika . . .« 

»I on, usprkos svemu tome, umire?« 

»Da, ipak umire. Kad župnik dođe, već je hladan. 
Zato rodbina ipak u osmrtnici napiše: Proviđen svetim 
sakramentima umirućih. To čini dobar utisak, A takav 
je i običaj, jer kaže se: Ne bih htio uginuti kao pseto.« 

»Siromašna pseta bolje završe. Bog im nije dao 
razuma, i kad uginu, ispunili su svoju zadaću. Bog će im 
biti milosrdniji nego ljudima.« 

»Ah što! Ovdje čovjek — tamo pseto! Kad dođu pod 
zemlju, nema više velike razlike.« 

Brat Franjo se zgrozi, zureći u doktora. Lako polo- 
ženih ruku na volanu, doktor je vozio kola po bijeloj 
cesti. FO 

»Doktore, nemate li baš nikakve vjere?« 

Doktor Carton uzdigne ramena: 

»Što je vjera? Koji puta sam mislio: moglo bi biti 
da ima Boga, da bi svijet kako-tako postojao. Ali sve: 
crkva, obredi, oprosti, ispovijed... sve to skupa koji 
put me odbija. Djelinjarije. Zašto, to ni sam ne znam, 
ako ću biti iskren. Vi ste, dakako, dobar čovjek. Djeca 
vas poštuju. Dajete košulju sa sebe. Činite utisak kao 

da zbilja vjerujete. Ali ja, ja uopće ne vjerujem. Čak više 
ni u medicinu.« 

Brat Franjo se usprotivi: 

»Stop! Stop, doktore!« i povuče liječnika za ruku. 

Auto zaokrene naglo na lijevu stranu ceste. Doktor 
je grčevito kočio. 

»Što vam pada na pamet? Malo da se nismo zabušili 
u drvo... A zašto vičete?« srdio se doktor, 

»Ne vjerujete u liječničko umijeće, a htjeli biste po- 
sjetiti bolesnicu? Ne idite tamo! Pustite majku La Gran- 
ge neka u miru umre ili ozdravi i bez vas. Drugo bi bilo 
lopovluk, zloupotreba povjerenja. Hoćete li i opet pro- 
pisati lijekove i davati upute?« 

»Zašto ne? Ako ništa ne odredim, bolesnici misle da 
ne znam što im je. Uostalom, moraju i apotekari živje- 
ti... Ostanite, ta ostanite u kolima... Ako ja više ništa 
ne mogu učiniti, to ste vi tim potrebniji. Bit ćete ovoj 
siromašnoj ženi kod umiranja na pomoći. Ako bude vje- 
rovala da će sigurno doći u nebo, mirnije će umrijeti!« 

»Ona će doći u nebo.« : 

»Kako ste sigurni! Skoro bi čovjek povjerovao da 
vi dolazite iz neba.« 

Brat Franjo šuteći sklopi oči. Tada reče: 

»Doktore, ja vjerujem u medicinu, kao što vjeru- 
jem u dragoga Boga. Ona ne može, istina, sve bolesti iz- 
liječiti i sva zla spriječiti, ali može pomoći, može predu- 
sresti, zaustaviti. To je ipak mnogo. Čvrsto sam uvjeren 
da svako zvanje, koje se vrši vjerno i s povjerenjem, 
mora imati uspjeha. Vjerujte prvo sami u ono što činite 
ili to pustite... Zapravo, sami ste sebe oklevetali. Ipak 
ste sina Klaudija Parraina spasili. Imao je difteriju. 
Tada ste cijele noći ostajali uz bolesnika, promatrali dje- 
lovanje spasonosnog seruma i borili se s bolešću. Pobi- 
jedili ste. Nije li tako?« 

»Tako je! Bar onog puta! Tako je žalosno gledati 
umirati dijete, jedno tako lijepo dijete... 1I ja sam izgu- 
gubio jedno. Brate! Bilo je lijepo kao anđeo, živahno i 
rTumeno — a ja ga nisam mogao spasiti. Umrlo je na 
mojim rukama. Usprkos meni i svim liječnicima. Us- 
prkos cijele medicine!« 

Izgovorio je to s unutarnjim uzbuđenjem i ogorče- 
nošću. 

»Razumijem vas«, reče brat. »Ali ja znam i to da vas 
je Bog kušao u onome što vam je bilo naj draže: u vašem 
djetetu i u vašem umijeću. Opasnost za liječnika ne leži 
u tome da izgubi povjerenje u svoje znanje, nego na- 
protiv u tome da položi previše povjerenja u to znanje, 
da ga obožava i da mu onda ono zatvori put k Bogu. "To 
je tada ona preuzetnost, onaj grijeh protiv Duha Svetoga 
o kojemu govori Evanđelje... Ali u svom jadu i rezigna- 
ciji pokazujete toliko skromnosti da će vam biti opro- 
šteno. Vaša tako slomljena znanost ne skriva vam više 
dragog Boga. Sada je došao trenutak da otvorite oči.« 

Naginjući se k njemu: 

»Jednog dana vidjet ćete opet vašega malog Paula. 
Samo morate za to postati dostojan. On je sada anđeo 
kod Božjeg prijestolja. Ali kako biste ga mogli vidjeti 
očima koje ste zatvorili svjetlu?« 

Potrajalo je neko vrijeme dok je doktor Carton od- 
govorio. Gledao je uporno u nešto što mu se činilo da 
bježi po bijeloj cesti... Sjećanje? ... Nada?... Samo 
je rekao: 

»Kad bih samo bio siguran .. .< 

Zalaje pseto. Starim crepovima pokrivene kuće zna- 
tiželjno su se tiskale s obje strane puta. Doktor pritisne 
sirenu, zaokrene i stane. 

»Ovdje je kuća majke La Grange.« 


Doktor Carton dugo se zadržao uz krevet stare žene. 


Pregledao ju je pažljivo, s poštovanjem, Tada prepiše — 


lijek. Kad je odlazio, utisnuo je u ruku jedne susjede, 
koja je dvorila bolesnicu, novčanicu od pedeset franaka. 
Sad su obojica opet sjedjela, šuteći, u autu. 

»Hoćete li ženu posjetiti još koji puta?« pitao je 
brat Franjo. 

»Da, sutra.« 

»Ima li nade?« 

»Želio bih...i mislim da će uspjeti.« 
Nakon nekoliko trenutaka reče: 


»Moji bolesnici neće nikada razumjeti koliko ste 
dobra za njih učinili time što ste mene ohrabrili. Vi mo- 
lite za mene, zar ne?« 


Obavijen bukom motora brat Franjo je molio sve 
dok nisu došli u Chevćche. Molio je milost za doktora 
Cariona i za ozdravljenje majke La Grange. 


81 


14 


Kako je preuzvišeni iznenadio brata 
Franju i o molbi koju je ovaj na njega 
upravio 


U selu je vladalo veliko uzbuđenje. Upravo je, bez 
ikakve obavijesti, stigao pred župni dvor nadbiskup u 
svojim privatnim kolima, sam sa svojim šoferom. 

»Sigurno će župnik biti imenovan kanonikom«, re- 
če, pobožno gledajući, djevica Viktorija. 

»Ta što kažete! Pa da, dobar je on čovjek!« 

»Sigurno! Melanijin brat — vi ga poznajete — sa- 
kristan u katedrali, navodno je to čuo od generalnog vi- 
kara. I to za obnovu crkve, za izviđače i što ja znam za 
što još.« 

»Tad se moramo složiti. Moramo kupiti roketu s čip- 
kama, štolu i plašt. Te stvari su skupe.« 

»Moram odmah do gospodične Alfonze«, reče od- 
lučno djevica Viktorija. »Ona ima uvijek dobrih ideja. 
Hoćete li sa mnom ?« 

Dok su dvije usidjelice vesela lica žurnim koracima 
hitale do gospodične Alfonze na kraju sela, proživljavao 
je dobri župnik Jolivet mučnih četvrt sata. Preuzvišeni 


sjedi u jednom od dvaju naslonjača koji su bili prodani 


gđi de la Rhune i vrlo je ozbiljan. Morao je ukoriti žup- 
nika: 

»što moram sve o vama slušati, gospodine župniče? 
Više od šest mjeseci imate u svojoj kući jednog brata 
franjevca, a meni se o tome ništa ne javlja. Moram od 
vaše subraće čuti što se u Chev&cheu događa. Da nije 
vaše starosti i vaših vrlina, morao bih vam zaista ozbilj- 
no prigovoriti.« 

»To je svetac, preuzvišeni, svetac« inucao je ž i 
Jolivet. ' okine 
3 »Lijep svetac, a ne zna se ni odakle dolazi. Jednoga 
li jepog dana dođe u pratnji ovčarskog psa, nađe vas kod 
pecanja i odmah osvoji vaše srce i kuću... Gospodine 
župniče, sveci ne hodaju po cestama... Ne kažem da je 
to loš čovjek. Ali, zašto je napustio svoj samostan? Oda- 
kle dolazi. Kamo ide? Kako će dugo ovdje ostati?« 

»Ne znam. Nisam se usudio pitati ga.« 

»Vaša dobroćudnost prelazi ipak sve grani 

a d anice. 

će vas to još dovesti?« : : pe 

»U nebo, preuzvišeni!« 


»To se i ja nadam. Ali vi pretjerujete... A što je s 
onom pričom o šest tisuća franaka koje ste dali jednoj 
djevojci da se može udati? Znate, u Chev&cheu, kao i 
svuda, ima zlih jezika. Ipak ne ide da jedan svećenik 
daje djevojci šest tisuća franaka, pa da je kako pobož. 
na.« 

, »Ali, preuzvišeni, kad biste znali kako su oboje sret- 
ni!... Otada dolazi opet cijela obitelj u crkvu. To je pra- 
vi blagoslov, bogat ribolov.« 

»A zvonjava na uzbunu u ranu zoru, t 
mirnom selu ?« doii 

.»Zato je crkva obnovljena. Morate je vidjeti, kao no- 
va JE.« 
n »Dobro, dobro. No to kao da je uzrujalo časnu op- 
ćinu. Morao . sam slušati tužbe. Kotarski predstojnik 
odredio je bio istragu... Ali, istina je, ništa se drugo 
nije moglo predbaciti bratu Franji. No ne bi škodilo 
malo više suzdržljivosti, finijeg ponašanja... Je li istina 
da spava na sagu pred krevetom ?« 

»Da, preuzvišeni, istina je.« 

»..i da li je vaša služavka čul i 
: Piko a da se kao mahnit 

»Kao svetac, preuzvišeni, kao svetac... .« 

A onda nešto tiše, sam sebi: 

Ka »Oh, ti drsko stvorenje, morala si o tome brbljati. 
e&aj samo, još ćemo se o tome razgovarati!« 

»Moram priznati da je kod toga svega ipak nešto 
što izaziva moju naklonost prema njemu. To su izviđači. 
Koliko ih imate?« 

»Trideset i dva.« 

»A većih?« 

»Trideset i šest.« 

»Pa to je najbrojnija skupina u mojoj biskupiji!« 

župnik Jolivet obori oči. 


»Je li crkva nakon dolaska brata Franje bolje posje- 


ćena? Je li se koji taj obratio?« 

»Obratio, preuzvišeni! Trajno čudo! Svaki dan ču- 
jem o novim obraćenjima. Dobri brat jednostavno prije 
ne odlazi iz kuće ili s dvorišta. Ide za muževima u polje, 
pomaže im u radu. Njeguje bolesne i bdije kod mrtvih. 
Često se pitam kad spava... Njegovim nastojanjem 
osamdeset ih je opet aktivnih. Preuzvišeni, to je prava 
istina. Lagali su, ocrnili su ga. Preuzvišeni, hoćete li sve 
da znate? To me sve svakako stoji samoprijegora i na 
moju je sramotu... Bio sam nemaran. Pustio sam se 
uljuljati u svoj mir, a da se nisam previše brinuo za 
duše. Brat Franjo me je u svoj poniznosti probudio i 
danas samo žalim što sam star i što mu ne mogu djelo- 
tvorno pomoći. Ipak se nadam. da neću umrijeti prije 
nego što opet cijeli Chev&che ne oživi.« 


»Daleko od vas ohole misli i, prije svega, nikakvo — 


častohleplje, dragi prijatelju!« 

»Preuzvišeni, kad biste imali desetero ovakve braće 
kao što je brat Franjo u svojoj biskupiji, bila bi to 
uskoro najbolja biskupija na cijelom svijetu!« 

Preuzvišeni se smješkao: 

»Imam dobre svećenike, gospodine župniče. čine" 
najviše što mogu. Ali sada bih već jednom želio vidjeti 
toga siromašnog brata i govoriti s njime. Je li možda 
opet na putovanju?« 

»Ne, preuzvišeni. To jest... kako da vam to obja 
snim?... Brat Franjo je došao na divnu zamisao da 
sakupi muževe kao i djecu i osnovao je limenu glaz- 
bu...« 

»Limenu glazbu?« 

»Da, da, limenu glazbu!« 
Biskup se morao glasno nasmijati. 
»Vaš siromašni brat pravi se smiješnim... .« 

: . »Muževi su ga molili, preuzvišeni. Sada on upravo 
vježba s nekima vani na sjeniku... On je morao naj- 
prije sam naučiti... Ništa nije znao. Ali moram pri- 
znati, začudo napreduje. Nedavno sam ga iznenadio. 
Svirao je već sasvim podnošljivo neki marš.« 





zla 


»Preuzvišeni, vi ste se dali smetati zbog jednoga nera- 
zumnog brata... .« 


Preuzvišeni se digao. To su bile same neobične stva- 
ri. Hodao je uzduž i poprijeko po sobi jadnog Joliveta. 
Ruke u crvenim rukavicama prekrižio je na leđima. Nije 
se više smijao. Župniku je lupalo srce. Odjednom stane 
pogleda ravno u lice župnika: ' 

»Na kraju, imate vi pravo. Vaš brat Franjo ili ji 
luđak ili svetac. Ali zlo stablo ne donosi, kako ća 2 

to, dobre plodove. Sve što sam čuo, sve su to sjajne 
stvari. Gospodine župniče, vodite me vašem 'kapelniku'.« 
Obojica iziđu iz kuće. Otmjenom pažnjom otvori 
sam preuzvišeni auto i pusti starog župnika da uđe. Kad 
je auto krenuo, reče: 
»Ne smijete mu reći nijedne riječi. Brat Franjo ne 
smije znati što smo razgovarali.« 


Župnik, potvrđujući, klimne glavom. 


Župnik odgurne vrata na sjeniku. Brat Franjo je 
svirao. Njegovo lice bilo je crveno kao vatra, jer je svi- 
rao iz sve snage. Bio je to trio iz onoga marša, a koji su 
osmorica svirača trebali odmah ponoviti. Tad mu jedan 
reče: 

»Brate Franjo, evo nam posjeta!« 

Brat Franjo odmah prestane. Svirka utihne. A Fra- 
njo će: 

»Gospodine župniče, to je zaista lijep komad. A tek 
kad izvježbaju!« 

Odjednom — opazio je crveni pas i crvene rukavice 
— baci se tamo gdje je bio na koljena i promuca: 

»Preuzvišeni! Vi ste se dali smetati zbog jednoga 
nerazumnog brata? Blagoslovite me!« 

Biskup učini nad ponizno prignutom Franjinom 
glavom križ, svima pruži ruku i reče: 

»Prijatelji, to je izvrsna vježba, to razvija pluća, 
oblikuje ukus, a k tome je odmor .. .« 

»Nakon vježbe«, reče jedan od svirača, »drži nam 
brat predavanje. Zove to kružok. Obrađuje s nama vjer- 
ska pitanja, tako da više nismo takve neznalice, nego 
upravo postajemo ponosni na našu vjeru... On opovr- 
gava prigovore koji nam se predbacuju. Ne kažem vam 
ovo zato, što je brat ovdje, preuzvišeni. Mi smo upravo 
jutros među sobom govorili prije nego što je on došao: 
taj je svetac.« 

»Svetac? Preuzvišeni, nemojte toga slušati. Ja imam 
na savjesti više zla nego dobra. Ali, jer ih od srca volim, 
uzvraćaju mi ljubav kako znaju.« 

Biskup ih prekine: 


»Dobro, moji prijatelji. Evo vam ovdje nešto za vašu 
društvenu blagajnu.« 


Onom govorniku utisne novčanicu od sto franaka. 


»Za časak ću povesti brata Franju sa sobom. Mo- 
ram se s njime malo prošetati. Ostavljam vas začas 
samog, gospodine župniče. Samo jedan časak, moji pri- 
jatelji. Oprostite, gospodine župniče!« 


Biskup i brat Franjo išli su šuteći jedan pokraj dru- 
goga uskom cestom koja se protezala obronkom bre- 
žuljka. Mali brat počne moliti. Njegov pogled počivao 
je na sandalama. Biskup je osjećao da je njegovo srce 
ispunjeno osjećajima koje još nikada nije doživio. Du- 
boko je razmišljao. Bez riječi, baci pogled na svog pra- 
tioca. Naglo stane. Čvrsto i odlučno položi svoju ruku 
na bratovo rame, pogleda ga ispitivački. Misli da ga je 
progledao. Sada on sam pocrveni i uzdrhta. Nesigurnim 
glasom započne: 

»Brate Franjo, pogledajte me!« 


Mali brat podigne oči. Opazi biskupovo uzbuđenje 
i osjeti da ga je biskup prepoznao. Hoće da poklekne, no 
biskup ga podigne: 
' »Brate Franjo«, reče blago ali s autoritetom, »nala- 
žem vam pod sveti posluh, odgovorite mi: jeste li vi 
sveti Franjo Asiški?« 

Brat Franjo problijedi, zatvori oči i tiho šapne, go- 
tovo nečujno: 

»Černlu to, preuzvišeni?« 
: Tada preuzvišeni klekne u prašinu na cesti, skine 
šešir, prigne glavu i uzdahne: 

»Oprostite mi, oprostite! Sumnjao sam u vas, a 
niorao sam vas prepoznati po vašim djelima.« 

Brat Franjo hoće ga podići. Plače od zbunjenosti i 
usrdno moli biskupa: 

»Preuzvišeni. preuzvišeni, ta ustanite, za ime Božje! 
Što bi rekli ljudi da to vide .. .« 

»Blagoslovite me i oprostite mi!« 

Brat Franjo podigne obje ruke prema nebu da sa- 
zove najobilniji Božji blagoslov na onoga koji se pred 
njim ponizio. Učini nad njim znak svetog križa i reče: 

»Blagoslovio te i čuvao Gospodin. Pokazao ti svoje 
lice i smilovao ti se. Priklonio ti svoje lice i darovao ti 
mir. Neka te Gospodin blagoslovi!« 


Preuzvišeni se vrati posve sam k sjeniku, gdje su 
ga dočekali župnik i osmero ljudi. Za oproštaj stisne 
im ruku i izgledao je, premda ozaren, ipak nekako za- 
mišljen. Tada se sa župnikom odveze natrag u župni 
dvor, a kad se s njime opraštao, reče ozbiljno: 

»Vi ste imali pravo, a ja krivo. Brat Franjo je sve- 
tac.« 

»I vi mu dopuštate da ostane u Chevćcheu? Ne mo- 
ra otići?« 

»Brat Franjo mi je obećao da će ostati dok se i po- 
sljednji župljanin opet ne probudi. Po mom mišljenju, 
neće to biti više dugo. Zbogom, gospodine župniče.« 

Preuzvišeni se opet uspeo u auto. Stisne iz auta žup- 
niku Jolivetu ruku: 

»Moj tajnik će vam slijedećih dana pisati i prirediti 
vam malo iznenađenje.« 


»Iznenađenje, preuzvišeni?« 

»Niste li još pogodili? Dragi gospodine župniče, vi 
starite... Pa vi ste imenovani začasnim kanonikom! 
Brat Franjo će se zbog vas veseliti!« 

Župnik Jolivet nije više imao vremena da zahvali 
svom biskupu. Auto je odjurio. Stari župnik gledao je 
za njim dok nije isčeznuo i tiho je plakao od radosti 
i ganuća. 

Kako je brat Franjo na Badnje veče 
pohodio vola i magarca 


O dođite, vjerni, pjevajući skladno, 
o dođite žurno u Betlehem. 


Pjevušeći tu staru božićnu pjesmu, prolazi brat Fra- 
njo pustim ulicama. Tiho padaju pahuljice. Srdačna ra- 
dost ispunja njegovu dušu. Bijela je noć. Kao u vunu 
umotane, šutnjom obavijene, stoje kuće. Iza rasvijetlje- 
nih prozora čekaju ljudi na ponoćku. Uskoro će s viso- 
koga crkvenog zvonika, poput mnoštva svetih anđela, 
poletjeti zvuci zvona. 

Župnik je cijelo poslijepodne ispovijedao. Dobri čo- 
vjek sav je slomljen. Više od polovice sela došlo je na 
ispovijed. Kad ga je Karolina vidjela da se vraća, mrm- 
ljala je: 

»Eto ti plaće — kad ovaj čovjek hoće pola svijeta 
obratiti. Gospodin župnik je prestar za sav taj napor.« 

»Ja ne moram više dugo izdržati«, odgovorio je 
župnik Jolivet, »ali dokle god dragi Bog hoće, ostat ću 
na svome mjestu. Ja sam se tek pri kraju svog života 
primio posla... Karolino, na Božić počinje Spasitelj 
svoje trpljenje. Mi to prečesto zaboravljamo.« 

Pošto je večerao i izmolio brevijar, zadrijemao je 
u kutu kod peći. Tu priliku iskoristio je brat Franjo i 
nestao na vršcima prstiju. Karolina je ipak čula da su 
se otvorila vrata. 


»Vi ćete izaći, brate Franjo? 


»Moram, Karolino. Imam još nešto obaviti. Za jedan 
časak opet sam tu.« 

»Lijepo vrijeme za izlazak! Morate li zbilja ići?« 
mrštila se ona. 

»Naš Gospodin i Spasitelj po sličnom je vremenu 
rođen, Karolino. Što ga je drugo gonilo nego ljubav pre- 
ma nama ?« 

Karolina je, gunđajući, otišla u kuhinju: 

»Kakve li nerazboritosti! Ako dobije bronhitis, mo- 
rat ću opet čajeve... « 


Brat Franjo gazi po snijegu. Već ga dugo nije vidio 
i veseli se kao dijete. Stalno padaju s neba pahuljice. 
On si zamišlja kao da anđeli stresaju perine da Djetetu 
Isusu priprave mekani sag. 

Kamo li će samo? Iz ulice Chanchien zakrene u uli- 
cu Des Vents i nestane kroz vrata jedne pojate. Stoji 
pred stajom. Vrata su zatvorena. Kad ih je otvorio, vol 
prestane preživati i okrene glavu. Na stupu visi fenjer. 
Brat Franjo ga skine i pogleda životinje. Vol trepće 
očima zbog oštra svjetla. Magarac ustane sa svog le- 
žaja. 

Brat Franjo učini znak svetoga križa na širokom 
čelu vola. Vol sa strahopočitanjem prigne glavu. Kad je 
i magarca blagoslovio na isti način, očešao je ovaj svo- 
ju kudravu glavu o Franjin habit, kao da bi mu htio 
zahvaliti. Franjo uzme naramak sijena i baci u jasle. Iz 
džepa izvuče dva komadića šećera. Jedan komadić pruži 
volu, drugi magarcu. Tada sjedne na jasle između obje 
životinje, pogleda čas jednu, čas drugu i javi im veliku 
radosnu vijest: 

»Brate vole i ti brate magarče, dobro pazite. Ove će 
se noći roditi božansko Dijete. Ono će spasiti svijet. Kad 
se rodilo u Betlehemu, onda ste ga vi dočekali. To je 
bilo u ime svih životinja, koje je dragi Bog stvorio še- 
stog dana. U špilji su bili vol i magarac. Pošto je bilo 
vrlo hladno, a Djetešce nije imalo ni pelena, počeli su 
ga polako svojim dahom grijati. Dobro su se dosjetili. 
Kad su pastiri donijeli ovčja krzna i vunene kabanice, 
božansko ih je Dijete primilo, prijazno se smiješeći. Pre- 
sveta Djevica nije to zaboravila, a niti sveti Josip. Ali 
čovjek ima slabije pamćenje. 

Čujte: vi se morate veseliti, jer vas je dragi Bog 
izabrao da njegova Sina zaštitite. Morate mu zahvaliti za 
veliku milost koju vam je dao. Dok ljudi na cijelom 
svijetu slave i svetkuju, morate i vi biti svečanije podvo- 
reni. Ovdje imate dvostruku mjeru suha, mirisava sijena 
i dva komadića šećera, koje sam uzeo iz kutije kod gos- 
podina župnika. Siromašan kao i vi, sretan kao vi, uži- 
vam s vama radosti Gospodinove. 





»Brate vole i brate magarče, ove će se noći rođiti 
božansko Dijete!« 


Kad zvona zazvone, uzet će vaši gospodari fenjere i 
poći će na ponoćku. Tada, brate magarče i ti brate vole, 
zahvalite dragom Bogu, koji vas je u nevinosti stvorio 
i tako vas dobrostivo nadario. Tebi, brate magarče, dao 
je duge uši koje maloj djeci priređuju toliko veselja, 
a dosadnim muhama zadaju strah. Dao ti je snažan glas 
koji se nadaleko čuje. Tebe, dragi vole, opremio je lije- 
pim tijelom i sjajnom dlakom. Dao ti je dostojanstven 

hod, jaku šiju da možeš vući terete. Dao ti je veliku 
blagost. 

Ti, brate magarče, misli na to da se Gospodin to- 
bom poslužio kad je ulazio u Jeruzalem, kad mu je mno- 
štvo puka klicalo. Ti, brate vole, inisli na to da ie je on 
vidio na poljima Galileje kako vučeš plug i drljaču, i 
tada te spomenuo u svojim prispodobama. Gledajte, ka- 
ko mu morate zahvaljivati i slaviti ga! Budite i čovjeku 
poslušni. Oprostite mu kada vas tuče bičem ili batinom. 
Mislite na to da je Isus postao čovjekom i zato da i vi 
ljudima oprostite njihovu nezahvalnost, njihovu tvrdo- 
ću i njihovu srdžbu. 

Čujte! Božić je! Kako jasno zvuči ova riječ, ova ri- 
ječ koja je rasvijetlila stari, u noć utonuli, svijet. Usko- 
ro će zazvoniti i zvona će zapjevati. Svjetlo će obasjati 
cijelu crkvu. Mi ćemo pjevati stare božićne pjesme. Zna- 
te li, što ćemo pjevati? Čujte: 


Rođena glete Kralja anđeoskog! 
Poklonimo se smjerno, 
poklonimo se smjerno, 
poklonimo se smjerno Isusu... « 


Franjin glas, sličan anđeoskom, treperio je kao glas 
ševe pod zrakama sunca. Magarac naćuli uši. Vol otvori 


svoje velike oči koje su neobično sjale. Životinje su osje- | 


ćale posebnu vedrinu, jer je jedan čovjek unio malo bo- 


žićne poezije u tamu njihovih duša. ćTs 


Brat Franjo objesi opet svjetiljku na njezino mje- 
stoi dođe k volu: ' 

»Iz ljubavi prema božanskom Djetetu«, reče i utisne 
cjelov na široko čelo mirne životinje. Tad ode k magar- 
cu i ponovi: 

»Iz ljubavi prema božanskom Djetetu, koje će se 
sada roditi« i poljubi sivo čelo. 

Vol legne i počne iznova preživati. Magarac se osje- 
ćao i sretan i žalostan. A brat Franjo nestao je u noć 
punu bjeline i svetosti. Njegove su sandale škripale po 
snijegu. 

Kako je bilježnik držao brata Franju za 
anarhista i što je iz toga slijedilo 


»A ja vam kažem, Karolino, ja moram s njim govo- 
riti. Neću otići dok nisam s njime govorio. Ta priča tra- 
je već predugo. Sada će biti kraj... Ako mu popustimo, 
slistit će Chev&ćche ognjem i mačem.« 


»Ali ja sam vam već rekla, gospodine Letort, da se 
brat Franjo nalazi usred priprema za svoje dečke. Kad 
biste vi to vidjeli! Cijela je soba zauzeta... Sprema na- 
prtnjače, jer sutra hoće na izlet. Takav je darmar, da 
si vi to ne možete predstaviti.« 


»Karolino, jesam li ga ja možda molio da se bavi 
dječacima?« 

»Ja to znam, gospodine Letort, ali roditelji su vrlo 
veseli da se brine za dečke. Gospođa Julien upravo mi 
je jučer rekla: Brat Franjo je preobrazio našu djecu. 
Karlo nije više isti. Postao je uzoran.« 

»Bilo bi bolje da gospođa Julien plati svoje du- 
gove, nego što se brine za stvari koje se nje ne tiču«, 
žestio se bilježnik Letort. »Tu se ne da više ništa pro- 
mijeniti. Ne uzrujavajte se, ja hoću da pozovem brata 
na odgovornost. Njegov darmar me ne plaši. Hoću sa- 
mo da vam nešto kažem, Karolino: postolar nek ostane 
kod svojih kalupa! Svećenik spada u crkvu, bilježnik u 
općinu, djeca svojim roditeljima. Ja ne idem služiti mi- 
su; neka, dakle, i on mene pusti na miru, jer inače... .« 


Bilježnik Letort ustane. Svojim štapom, koji je imao 
držak od slonove kosti, lamatao je prijeteći po zraku. To 
je imalo značiti: »Ja ću mu slomiti šiju!« Tada pojuri, 

grabeći sve po četiri stepenice, gore. U nastupu očaja, 
Karolina zalamata rukama nad glavom i uzdahne: 

»Bože moj! Bože moj! što je opet jadni brat napra- 
vio? To se ne da izdržati.« 


Bilježnik Letort čuo je buku iza jednih vratiju i 
on mahnito tri puta pokuca. 

»Unutra!« javi se glas iznutra. 

Bilježnik Letort otvori vrata. Malo da nije došao u 
napast da ih odmah opet zatvori. Brat Franjo klečao je 
u strašnom metežu: kutije sardina, mesne konzerve, 
hljebovi kruha, neke boce, smotana užeta i remenje, ze- 
lena izviđačka zastava, naprtnjače i opet naprtnjače, kao 
da je sveopća mobilizacija u Chevćcheu. Sav okupan u 
znoju, požuri se brat Franjo uslužno: 

»Oprostite, gospodine ...Gdje je stolica? Aha, tu 
je...Sjednite, molim vas.« 

»Nije potrebno. Što imam reći, kazat ću brzo. Uosta. 
lom, vaše su me teorije tako uzbunile da, kad bi mii 
bilo potrebno — a nije mi potrebno — ne bih mogao 
sjedjeti. Razumijete 1i?« 

Mali Brat promatrao je bilježnika upitnim pogle- 
dom. Kamo to smjera? Ali došljak nastavi. Skinuo je še- 
šir i podupro se o svoj štap: 

»Gospodine, vi me sigurno ne poznate. Ja sam dok- 
tor Letort, Gilbert Letort, kotarski školski nadzornik, 
od oca na sina nasljedni bilježnik u Chev&cheu. Moj otac 
je ostavio poštovanja vrijedno ime i ne manje vrijedan 
imetak. Odlikovan je bio ordenom 'Bey od Tunisa' za 
izvanredne zasluge koje je učinio općini Chev&che. Bio 
je, naime, kroz osamnaest godina predsjednik općine. 
Moj djed, Anton Letort, imao je u Chev&cheu — htio bih 
to osobito istaknuti — vrlo zapažen dvoboj s policijskim 
kapetanom, jer je ovaj tvrdio da njegove svjedodžbe nisu 
iz doba Republike i zato nisu ispravne. Ja ih još posje- 
dujem. One su, da ostanemo kod istine, iz doba monar- 
hije. Oba borca izmijenila su šest metaka bez rezultata. 
Na čast policijskom kapetanu moram priznati: pucao je 
u zrak. To što vam pričam ima samo jedan cilj: da vam 

dokažem da su Letortovi svjesni svoje odgovornosti, ako 
je to potrebno. I ja sam svjestan toga, kažem vam otvo- 
reno. I to jako svijestan, i upravo zato moram vam stati 
na put. Revolucionarna — upotrijebimo tu riječ — anar- 
histična djelatnost, koju vi u Chevecheu širite, već je 
predugo trajala. Tomu će biti kraj, dobrovoljno ili silom. 
Razumijete to!« 

Bilježnik Letort prekriži ruke preko prsiju, koje su 
se nadimale od uzbuđenja. Mali debeli gospodin sa sije- 
dim zaliscima, crvenom glavom i okruglim očima, ne- 
tremice je gledao brata Franju prijetećim izrazom. Ovom 
je bilo uspjelo osloboditi stolicu od svih živežnih namir- 
nica i tada ponudi stolicu: 

»Gospodine bilježniče, hoćete li biti tako ljubezni da 
sjednete? Tako se može mirnije razgovarati.« 

»Tu se nema što razgovarati«, prekinuo ga je biljež- 
nik. »Ja se ne dam obmanuti bajkama. Previše sam rea- 
lan. Prevelika osjećajnost nije moja osobina. Moj filo- 
zofski odgoj štiti me od stanovitih slabosti, koje ne bih 
bio očekivao kod nekih mojih prijatelja. Dobro razu- 
mijte: Nisam neprijatelj religije. Ali hoću da se izjas- 
nim. Ona je potrebna za žene, uz uvjet dau ispovijedi 
ne izbrbljaju sve obiteljske prilike. Potrebna je djeci, 
do stanovite granice. Ali moram protestirati i boriti se 
protiv toga što vi skupljate dječake — u koju svrhu, ne 
znam — što ih skupljate i navodite na revolucionarne 
ideje...« 

»Revolucionarne ideje, gospodine bilježniče?« 

»Re-vo-lu-cio-nar-ne i-de-je, opetujem !« 

Brat Franjo podigne oči k nebu. Spusti ruke. Satr- 
ven je: 

»Nebesa, čime gospodine bilježniče?« 

»Čime?« 

Bilježnik to poviče ukočen od užasa. To je jedan 
sasvim prepredeni, pomisli, izigrava nedužnog. Naglim 
pokretom bilježnik sjedne, šepiri se i dokazuje: 

»Gospodine«, reče važno, »kako vidim, imam posla 
s tvrdokornim protivnikom. Ali, ja volim ljude koji su 
po mome kalupu. Dakle, naprijed!« 

Izvuče iz nutarnjeg džepa bilježnicu i otvori je: 

»Vi ste u jednoj svojoj propovijedi, bez svakog opre- 
za, vašim nevaljancima kazali: Što imaš a da nisi primio 
ad Boga? Ako si od njega primio, zašto se hvališ kao da 
nisi primio? Je li tako?« 

»Tako je, gospodine bilježniče. Ali ne kažem to ja 
nego jedan sveti apostol.« 

»To za mene ne znači ništa. Ova vrsta ljudi nije 
imala uopće zdravoga ljudskog razuma, Dakle! Znadete 
li uspjeh? Upravo jutros imao sam sukob sa svojim pis- 
karalom. Kad sam mu dao razumjeti da će doći na pro- 
sjački štap, da nikada neće dotjerati na zelenu granu 
zbog svoje lijenosti i ravnodušnosti, da nikad neće do- 
ijerati do blagostanja kao ja, tada mi je bacio u lice 
vašu prokletu izreku. Sada znate!« 

»Siromašni momak!« 

»Još ga žalite? Ja bih ga već bacio kroz vrata, kad 
bih mogao odmah namjestiti koga drugoga. Na žalost, 
nemam ih mnogo od te vrste. Takav nevaljanac tvrdi: 
Sve što posjedujem, imam zahvaliti Božjoj dobroti, a 
ne svom radu. Znate, to prelazi moje shvaćanje. A znate 
li za što se oduševljava moj nećak, mali Paul Galibet? 
Da postane fratar! Dječak pred kojim je život! Da moja 

sestra još živi, sad bi od žalosti umrla. Svom ocu i svo- 
joj sestri uvijek ponavlja što je zapisao u bilježnicu: 

Ako želiš biti savršen, idi, prodaj sve što imaš, daj 
siromasima a tada dođi i slijedi me! Nemojte ništa na 
put ponijeti, ni štap, ni torbu, ni cipele, ni novac... Dalje: 


Tko hoće poći za mnom, neka se odrekne sama sebe, 


uzme križ svoj i slijedi mene! Da li ćete zanijekati da 
sve ovo potječe od vas? Možete li preuzeti na sebe odgo- 
vornost što smo mi zbog toga zavađeni, da, čak osra- 
moćeni.. i to jedino zbog vas?« 

»Gospodine bilježniče, Spasitelj je rekao: Nisam 
došao donijeti mir nego mač... Zbog mene će zamrziti 
sin na oca, brat na sestru . . .« 

»Pa to je strašno: Vi ste boljševik. Tu prestaje sve. 
Religija, koja je do sada bila najčvršća potpora svakog 
reda, životnog poretka. . .« 

»Imetka .. .« 

»Imetka, razumljivo, potkapa sada temelje društva. 


Pitam se, možemo li to još duže gledati? Kako dugo tre- 

ba pa da država počne uredovati? Jer djeca, konačno, 
ipak pripadaju nama . . .« 

»Ne, dragom Bogu.« 

»Ne, nama!« 

Bilježnik skoči i tako je vikao da su prozori u sobi 
zazvečali: 

»Molim, molim... Ali sjednite«, molio je blago brat 
Franjo, »i poslušajte me. Čitavo vaše uzrujavanje dolazi 
od jedne sasvim krive pretpostavke, koju ću vam vrlo 
rado razjasniti. Religija nije primila nalog da brani bla- 
gajne i društvene položaje. U stvari, ona to čini, i to 
kako! Otkriva čovjeku pravi smisao života, pokazuje mu 
prolaznost bogatstva, jer Bog ga daje i uzima. Siromahe 
uči da budu zadovoljni u svome siromaštvu, a bogate 
da budu siromašni iz ljubavi prema Bogu i bližnjemu. 
Kroti želju za bogatstvom. Kad se u ime pravde juriša 
protiv bogatstva, dovikuje bogatašu: Spasi se djelotvor- 
nom ljubavlju! Gospodine bilježniče, zato što je bilo fra- 
njevaca i tolikih redovnika, jer je bilo siromašnih sve- 
ćenika, možete vi u izobilju živjeti. Onog dana kad mlade 
ljude, kao vašeg nećaka Pavla, ne bude više privlačio 
ideal siromaštva, koje je i moj ideal, trijumfirat će ma- 
terijalizam, i vaš će imetak brzo propasti. Budite nam 
zahvalni, jer dok mi svijet upućujemo u preziranje 
novca, spašavamo vama vaš . . .« 


Bilježnik je gledao začuđeno brata Franju i pitao 
se da li je dobro čuo i da li se brat s njim ne šali. Činilo 
se da to nije slučaj. Brat nastavi: 


»Gospodine bilježniče, odgovorio sam vam na to što 
vas je sa vašeg stanovišta zanimalo. No moram vam reći 
cijelu istinu. Što hoćemo time kad mladiće okupljamo? 
Hoćemo da ih popravimo i time im osiguramo vječnu 
nebesku sreću. Ove riječi "vječna nebeska slava' nisu za 
nas samo stilski ukras, lijep završetak propovijedi, u- 
ljudna crkvena formula. One su za nas stvarnost. Traže 
religiju. Vi ste osobno tvrdili da ne vjerujete ni u kakvu 
religiju, ni u kakva Boga, u vječni život. Pa dobro, gos- 
podine bilježniče. Kad biste vjerovali u vječni život i u 
Sve što on pretpostavlja, zar biste mogli mirno spavati 
usred svoga izobilja, dok siromašni nesretnici umiru od 

gladi? Znam dobro, odmah ćete mi dobaciti: dajem uvi- 
jek milostinju kad dođe siromah. Ali ja vam kažem, do- 
klegod ima siromaha, ništa niste učinili. Doklegod ima 
siromaha, nemate prava da svoje izobilje u miru uživa- 
te... Ja da sam boljševik? Ništa manje nego to. Bolj- 
ševizam propovijeda klasnu mržnju, a što propovijedam 
ja? Naša religija propovijeda ljubav prema siromasima. 
Boljševizam traži od siromaha da udare na kapitalistič- 
ka bogatstva. Naša religija moli bogate da se u korist 
siromaha odriču. To je ipak razlika. Boljševizam propo- 
vijeda bogate proklinjati, mi pak zapovijedamo siroma- 
be ljubiti. Kad kažem siromah, tada ne mislim onoga 
koji stvarno ništa nema, jer ima ljudi koji ništa nemaju, 
ali su ipak puni neostvarivih želja. Siromašan je onaj 
koji ne ljubi bogatstva. Gospodine bilježniče, vi možete 
biti siromašan premda vam ništa ne manjka. Onda nai- 
me, ako se ne klanjate svom imetku kao idolu, ako pre- 
ma siromasima ne gojite prezira ni mržnje, jer ima bo- 
gataša koji siromaha mrze iz straha koji im ovi zadaju.« 


»To, zaista, kod mene nije slučaj... Znam dobro 
da nije nikakva sramota biti siromašan i ...« 


»Vi ste bliže mojim nazorima nego što si sami pri- 
znajete. Što vas duhovno ubija, to je nešto drugo. Do 
sada ste živjeli kao da nemate duše. Jedan od naših veli- 
kih pjesnika je napisao: Mora se živjeti kako se misli, 
jer će se prije ili poslije morati misliti kako se živjelo... 
U svojoj mladosti možda ste bili oduševljen za nešto, 
kao vaš nećak Paul, možda je to bila živa vjera, žarka 
pobožnost . .. Tada ste imali vjeru.... Ali živjeli ste kao 
čovjek koji nema vjere, a sada je stvarno više nemate. 
Je li tako?« 

»Da... priznajem... tako je!« 

»Gospodine bilježniče, jedno vam još nedostaje da 
budete potpuno sretni. Vratite se opet natrag Bogu. 
Religija je dobra za sve, potrebna je svima. Ako je vaša 
supruga draga i vjerna, tada to oboje zahvaljujete vjeri. 
Nemojte se praviti gorim nego što jeste. Dragi mali Paul 
pozna vas dobro. Nedavno je rekao: Kako bi bio drag 
ujak kad bi se opet vratio Bogu.« 

»On...on je to rekao?« 

»Da, on je to rekao, gospodine bilježniče. Znate li 
što on moli od dragog Boga za žrtvu svoga života, svoje 
zemaljske sreće. On moli Boga da vas obrati, da ne do« 
pusti da umrete u ovom duševnom stanju u kojem se 
sada nalazite. Sad znate sve.« 


. »Dragi dječak! To je zbilja lijepo, brate! Moram 
priznati da me je ovaj posjet nekako usrećio. Došao sam 
S drugim namjerama ...tako nešto... službeno... služ- 
benim izrazom lica... No to ne znači ništa... Ja volim 
čist stol > Vi idete sutra s«vašim dječacima na izlei? 
Smijem li vam za to nešto ponuditi, jednu malenkost 
početak, zar ne... rastanak od bogatstva!« ska 


. Letort se usiljeno smiješio kad je pružao bratu Fra- 
nji novčanicu od sto franaka, Prateći ga van, Franjo mu 
reče: ' 

X. »Vjerujte mi, gospodine bilježniče, vi ste već štošta 
obra učinili u svome životu. Ovo današnje spada u 
najbolje što će vam se visoko uračunati.« 
Kad je Karolina vidjela kako obojica, prijateljski 
razgovarajući se, silaze, rekla je samoj sebi: 


»Zaista, zaista može se reći... opet jedno obraće- 
nje.. .« 

Kako se neki trgovački putnik 
suprostavio djelovanju milosti i o 
historijskoj pouci koju je održao 

bratu Franji 


Kad je brat Franjo stupio u gostionicu »Bijelom ko- 
nju«, svi jednoglasno poviču: 

»Hvaljen Bog, brate Franjo!« 

»Hvaljen Bog! Hvaljen Bog, dragi prijatelji!« uzvrati 
smiješeći se. 

Lucien Lecog predloži: 

»Popit ćete jednu čašu s nama, brate Franjo !« 

»Puno hvala, Lucien! Znaš da ja i onako ništa ne 
pijem... .« 

»Pa jedanput kao nijedanput !« 

Ali brat Franjo upita: 

»Nije li gazdarica Dutheil ovdje? Moram govoriti s 
njom. Njezina nećakinja leži na klinici u Larocheu i 


zove je.« a 
»Gostioničarka upravo hrani živad. Neće dugo ira- 


jati!« . ' < 
»Onda ću dotle sjesti... Ti se kartaš, Lucien»« 


»Nije opasno, brate Franjo.« i 

Lucien miješa karte, a brat Franjo učini četvorici 
igrača veselje time što ih je gledao. 

UL istom trenutku galamio je kod susjednog stola 
neki trgovački putnik. Dok je među prstima vrtio de- 
belu cigaru, pitao je glasno svog susjeda kod stola: 

»Kakav je to čuđdak?« 

»To je brat Franjo. Vrlo dobar čovjek. On odgaja 
našu djecu.« 

Na to putnik porugljivo odvrati: 

»Prema svim izgledima, u Chev&ćcheu vlada pop... 
Kod nas u Toulouseu ne bi se niti jedan fratar usudio 
stupiti u gostionicu. To bi bila prostota.« 


Brat Franjo ustane, sjedne mirno, kao sasvim ra- 
zumljivo, pokraj putnika, koji se odmah odmaknuo da- 
lje. 

»Bojite li se? Ja nisam još ni jednom čovjeku ništa 
nažao učinio. Građanin iz Toulousea neće se valjda bo- 
jati jednog običnog franjevca?« 

Jako pocrvenivši, odvrati ovaj: 

»Gospodine, ja vam samo kažem: ja sam slobodni 
zidar iz lože 'Sloboda' u Toulouse. Laži jednog redovni- 
ka ostavljaju me hladnim. Vidim, ovdije vladaju crni, 
a Chevćche provodi pod krilima ovih mračnjaka muko- 
trpan život. Samo to sam htio reći.« 


»To je i mnogo i malo«, mirno odgovori Franjo. »Go- 
vorite malo nejasno. Možda ne za ovu gospodu, ali za 
mene. Pojedini izrazi vašeg razlaganja posve su mi ne- 
razumljivi. Ovo, 'slobodni zidar', 'crni', 'mračnjaci'! Bu- 
dite tako dobri pa mi razjasnite ove riječi.« 

Kad je on to rekao, prasnuo je tu i tamo grohotan 
smijeh u: dvorani. Gazdarica Dutheil, koja je upravo 
ušla, zastala je iza stola za točenje. Jedan od gostiju 
poviče: 

»Hej, Tulužanine, bojiš li ga se ili ne znaš odgovo- 
riti? Tko kaže a, mora kazati i be... Mislim, ipak smo 
u republici!« 

Putnik udari pesnicom o stol tako da su čaše po- 
skočile: 

»Sugrađani, ne dam se ja jednom šalom osramotiti, 
Ja sam na jugu dobre škole polazio. I mi smo republi- 
kanci i znamo što to znači. Recite mi što to znači repu- 
blika?« 


»Sloboda za sve«, mirno odgovori tata J€rome, koji 
se kartao s Lucienom Lecog. 

»Da, to je sloboda«, ponovi južnjak. »Ali ima ljudi 
koji mrze slobodu, koji su kroz stoljeća potiskivali sva- 
ku slobodnu misao, koji su svako slobodno otkriće uni- 
štavali, koji za razum imaju samo prezir, koji mogu 
živjeti samo zbog neznanja puka i koji bi najradije opet 
uveli ropstvo.« i 

»Ti već malo debelo mažeš«, dobaci međutim tata 
Jčrome. 

Ali onaj nastavi: 

»Ja znam što govorim, sugrađani. Redovnik me ne 
može pobiti. Bilo je vrijeme kad je mantija bila svemoć- 
na. Kmetovi su provođili svoje noći na jezerima da ušut- 
kaju žabe, a kad su se sami bunili, bacalo ih se u zatvore. 
Seljak je plaćao vlastelinu ili župniku desetinu.« 

»He, čuj!« poviče odlučno i glasno Lucian Lecoq. »Ti 
pretjeruješ. Kažeš desetinu?« : 

»Da, desetinu.« 

»Danas plaća svaki građanin 35—40 posto poreza na 
sve što privređuje. Kako vidiš napredujemo.« 

»To je istina, ali zato smo slobodni.« 

Brat Franjo se smiješio i podigao ruku u znak da 
želi govoriti: 

»Rekli ste: slobodni smo, a vi sami se uzrujavate što 
je jedan franjevac u Chevčcheu. Slobodni smo, a vi ka- 
žete da bi trebalo ljudima zabraniti da se oblače po 
svom nahođenju, da žive u zajednici, da čine dobro, da 
odgajaju djecu u strahopočitanju prema roditeljima . . .« 

»Vi ih zaglupljujete! To je prava riječ.« 

Sada se digne tata Jčrome: 

»Ti nas vrijeđaš, Tulužanine. Ti vrijeđaš našu djecu 
koja nisu glupavija od tvoje, ako ih uopće imaš. Vrije- 
đaš čovjeka kojega ovdje svi visoko cijene. Ako si zato 
došao u Chevčche, onda ti kažem otvoreno: iamo su 
vrata, a nas pusti na miru. Ako hoćeš pristojno da raz- 
govaraš s bratom, to je nešto drugo. Ali pazi sel« 

Trgovački putnik pogleda jednog po jednog. Zar je 
izgubio bitku? Nešto mirnije reče: . 

»Takvi smo mi južnjaci, usijane glave. Drsko kaže- 
mo što mislimo, često na vlastitu štetu. Ali veliki meštar 

naše lože uči: Borba na život i smrt vlada između istine 
i zablude, između slobodnog zidarstva i Crkve, između 
svjetla i tmine. Što ćete odgovoriti? Da li da prešutim da 
je Crkva Galileja osudila na smrt zato, jer je naučavao 
da je zemlja okrugla? Da li da prešutim da je Crkva uve- 
la inkviziciju protiv slobodnih mislilaca? Crkva je po- 
bila protestante u Bartolomejskoj noči. Ona je pogubila 
Robespierra 27. srpnja . . .« 

»Robespierra?« začudi se Lucian Lecogq. »Tome još 
nikada nije tako dobro išlo kao upravo sada. Zar ne, ma- 
ma Dutheil?« 





»Ivaljen Bog! Hvaljen Bog, dragi prijatelji.« 


»Sigurno, Lecoq.« 

Svi su se smijali. Mislili su na gostioničara Tigrasa, 
kojemu su dali podrugljiv nadimak 'Robespierre'. Trgo- 
vački putnik nije si to mogao razjasniti i brat Franjo 
počne govoriti: 

»Što vi ovdje tvrdite, bila bi velika zločinstva. Nji- 
hova ništetnost bila bi brzo dokazana. Zadovoljit ću se 
malom usporedbom. Slobodno zidarstvo je, prema va- 
šim riječima, unajmilo istinu, a Crkva zabludu. Ali to 
spada u filozofsko područje. Franjevci više vole život 

nego li teoriju. Kad bi ovdje bio jedan dominikanac, to- 
me bi bila dječja igrarija da vas digne iz sedla. Recite mi, 
gospodine: ako je slobodno zidarstvo unajmilo istinu, 
zašto se čuva da tu istinu širi? Naše crkve stoje otvorene 
svatko može ući. Vaše su lože zatvorene. Mi propovije- 
damo otvoreno. Koji puta čak, evo, i u 'Bijelom konju'. 
Vi držite vaša predavanja noću, i to samo pred povjerlji- 
vima. I ovdje vrijedi: 'Po plodovima ćete ih poznati'. Mi 
odgajamo djecu i roditelji nam zahvaljuju za to, jer 
onda su djeca poslušnija i ljubeznija. Mi njegujemo ne- 
moćnike, bolesne od raka, gubavce. Naše sestre raznose 
kršćansku ljubav prema bližnjemu na sve strane svijeta. 
Umiru kao žrtve svoga zvanja. Naši misionari navješćuju 
crncima radosnu vijest i pokazuju put k napretku, a če- 
sio žrtvuju i svoj život. A sada, gospodine, koje boles- 
nike je slobodno zidarstvo izliječilo, koje bolesnike od 
raka njegovalo? Imenujte mi jednoga slobodnog zidara, 
koji je umro od bolesti kojom se zarazio kod umirućeg. 
Jeste li kojeg umirućeg utješili? Da li ste bili potpora 
makar jednoj obitelji da se nije raspala? Jeste li jednoga 
očajnika podigli? Jeste li bar jednu dušu sačuvali od 
propasti?« 

Kad je vidio da trgovački putnik želi odgovoriti, 
nastavi: 

»Molim, gospodine, ja imam pravo da Božje djelo 
koje ovdje vršim cbranim. Vi hoćete iskrene, ispravne 
duše zaluditi. Meni, Kristovu slugi, bacili ste u lice naj- 
ružnije prigovore. Mene ste samo utoliko povrijedili, što 
te optužbe pogađaju moga Gospodina i Spasitelja. Tko 
ste vi da se usuđujete tako govoriti?« 

»Gospodine, zovem se Cazillac Brutus, putujući tr- 
govac vinom, počasni član akademije, sa stanom u Aleji 
Jaures u Toulouse.« 


»Gospodine Cazillac, vi znate mnogo, ili bar mislite 
da znate mnogo. Ali ima još stvari o kojima vi očito ni- 
šta ne znate. Skoro je dvije tisuće godina kako je došao 
jedan Čovjek — nisam dosta rekao Čovjek — na svijet i 
govorio: Ljubite se međusobno... Opraštajte zlo, koje 
vam se učini... Molite za svoje neprijatelje ... Pomažite 
slabima... Ne zavidite moćnima .... Ova nauka obnovila 

je lice zemlje. Tako nešto nema u slobodnom zidarstvu. 
Vi s vašom 'Slobodom' u Toulousi, vi dovikujete: Svat- 
ko će dobiti dobro mjesto. Veliki meštar je direktor sta- 
račkog doma, drugi potpredsjednik, treći upravitelj si- 
rotišta... Sva upravna mjesta zauzimaju vaši članovi, 
a nikada nije bilo manje vjerne službe i više skandala. 
Sva ministarstva su vam naklonjena, a narodna i držav- 
na imovina upropašćuje se. Kad pravda hoće da načini 
reda, onda često upravo zločinački šute jezici, koji su 
inače tako rječiti! Želim samo utvrditi, ne osuđiti. Go- 
vorite o inkviziciji, o tamnicama i o slučaju Galileja. U 
cijelom Chevćcheu, gdje su ljudi, s dopuštenjem, slo- 
bodni, nikoga to posebno ne smeta... Još posljednju 
riječ: Božanski Spasitelj, kojemu sam, na žalost, još pre- 
malo vjeran, umro je i za vas, jer je i vaša duša, premda 
ste zalutali i k tomu još puni mržnje, ipak od neizmjer- 
ne vrijednosti. Kad budete jedanput sami, razmislite o 
tome... Gospodine, ja ću se za vas moliti.« 

Brat Franjo digne se da pozdravi gospođu Dutheil 
i da je izvijesti o njezinoj nećakinji. Jedan od gostiju 
poviče: 

»Dobar pogodak, je li, Tulužanine! Zašto se tako raz- 
mećeš! Sada odgovori!« 

Ovaj poviče, bacajući pet franaka na stol: 

»Gostioničarko, platiti... Od divljaka se ne može 
ništa bolje očekivati.« 

Nato nastane strahovita galama: 

»Što? Divljaci? Napolje s njim! Bacite ga van!« 

Brat Franjo baci se među njih: 

»Prijatelji moji, što hoćete? Krivo ste me razumjeli! 
Najbolji ćete odgovor dati gospodinu Cazillacu ako ga 
pustite da mirno ode. Idite, gospodine Cazillac, idite. 
Recite svojim kolegama iz 'Slobode' kako se katolici u 
Chevćcheu osvećuju ... Ne bojte se mučilišta i tamnice. 
Nešto takva ovdje nema. . .« 


Kad je trgovački putnik zatvorio za sobom vrata, 
brat Franjo podigne ruke i zamoli sve žalosno: 


»Dragi moji prijatelji, oprostite mi! Dao sam se za- 
vesti. Trebao sam ga uvjeriti, ljubeznije s njim razgova- 

rati. Učinio sam protivno, napao sam ga i jednakom 
mjerom uzvratio.« 

»Što se on trebao miješati?« reče gostioničarka, 

»To je iskren čovjek«, uzdisao je brat Franjo, »luta- 
juća duša... Ako se on sada mojom krivicom izgubi?« 

Tada ih je redom gledao sa suzama kajanja u očima. 

»Dragi Bog mi ga je stavio na put, a ja sam proma- 
šio trenutak... I dao sam vam loš primjer. Molim vas 
za oproštenje, prijatelji.« 

Tata Jećrome upadne: 

»Vama oprostiti? Samo bi to još trebalo! Kad ne 
bi to bilo nepristojno, brate Franjo, ja bih vam rekao: 
bulaznite. Da niste vi bili tu i da sam ja nešto mlađi, 
onaj grubijan ne bi ni polovinu toga bio rekao. Udario 
bih ga pesnicom u lice. Tako je!« 

Tata J&rome opet sjedne, a brat Franjo morao se 
uprkos svojim suzama ipak smijati. 

Kako je brat Franjo u mom rodnom 

selu otvorio kino i na veliko čuđenje svih 

obratio krčmara, i kako je ovaj postao 
sakristan 


»Je li to moguće u jednoj republici?« poviče krčmar. 
»Jean Louis rekao mi je pred osam dana. Bio sam, kao 
i danas, iza mog šanka. Došao je tako oko šest sati 
navečer i rekao: Robespierre, možeš pakovati! Može čo- 
vjek svoju trgovinu ispravno voditi, može se čak i za 
vrijeme rata brinuti za obilno piće, a onda ti dođe jedan 
takav kao što je Jean Louis i kaže, u šest sati navečer, 
kao sasvim razumljivo: Robespierre, možeš se pakovati! 
To je ipak previše.« 

»Svakako. Ali zašto ti je rekao da se moraš pako- 
vati?« 

»Zbog kina, razumiješ? Jean Louis ne kaže nikada 
innogo, on je zakopčan. Ne koristi ništa pitati ga. Zato 
sam mu rekao: Dođi, ispij jedan pelinkovac. To je pa- 
metnije, nego gluposti trabunjati. -— Gluposti? upita, 
već ćeš vidjeti! Nato sjedne, pije i opetuje: Robespierre, 
kad ti ja kažem, možeš pakovati, onda je to sigurno, 
sigurno kao bomba. Kocka je pala. Nema ništa drugo 
nego pakovati! Ja mu natočim još jedanput da ga nave- 
dem na razgovor. Konačno izda tajnu: Ropespierre, sta- 
ro momče, fratar otvara kino! Kino! povičem ja. Tako? 
Hoće li on da ja propadnem? — Pa ja sam ti rekao, reče 
Jean Louis, s najvećim duševnim mirom, da si ti gotov. 
Robespierre, ta reci: ako brat otvori kino, moraš li ti 
pakovati: da ili ne? Tu nisam imao, dakako, ništa više 

da kažem, to je jasno kao sunce. Unajmili su od Martina 
Luciena štagalj — tako mi je rekao — polažu betonski 
pod, zidaju malu kabinu za aparat, lijevo i desno vrata. 
Tako je predviđeno. Sada znaš!« 


»A što si ti poduzeo?« 


»Poduzeo? Ništa. Vrebam na fratra kad bude pro- 
lazio. Ne znam što ću mu sve polomiti! Ali što se može 
učiniti? Eod takve vlade nema slobode — i gotovo, Tu 
može jedan fratar otvoriti kino, i zbog toga neće nijedan 
pijetao zapjevati. A k tomu, nema ni pravo da se u ze- 
mlji zadržava, taj čudak. On pripada jednom redu. Ali 
naši zakoni nisu sad više zakoni. Napola me je već uni- 
štio svojim propovijedima. Od svih koje je obmanuo ni- 
jedan više ne turi nos ovamo unutra, Radije loču svetu 
vodu. Na zdravlje! A onda sam imao svakog tjedna je- 
danput kino-predstavu. Ako on otvori kino, onda uistinu 
moramo pakovati i zatvoriti svoju butigu. Što vrijedi za- 
tvarati oči... Ćemu nam onda rastava crkve od drža- 
ve... Popovi još uvijek vladaju.« 

Mario Tigras, s nadimkom Robespierre, sjedne na 
stolicu. Ozbiljnim i žalosnim glasom nastavi: 

»Pazi! Vlada nas je zaboravila, ne štiti nas. Ovi dru- 
gi tu, istina, govore drukčije. Nedavno je netko u grad- 
skom vijeću, ne znam više gdje, rekao: Gostionice — to 
su stupovi države! Fratar misli: Ako slomim stupove, 
past će republika... Sve su to monarhisti, fašisti, ti 
glupaci. A republika ih pušta da vedre i oblače. Ništa 
nije koristilo što sam pisac Daladieru. On ima premalo 
kičme. S Combesom smo puno izgubili.« 


Šutjeli su jedno vrijeme i razmišljali o svojim ra- 
zočaranim nadama. Iznenada skoči krčmar i zasikće: 


»Fratar! Upravo prelazi preko trga. Pst! Ide ravno 
ovamo ... Zbilja?« 


Doista, brat Franjo uđe u gostionu »K zelenoj nadi«. 
Mirno je otvorio vrata i pozdravio: 
»Hvaljen Bog! Ovdje je zbilja ugodnije nego vani.« 

»Dobar dan«, promrmlja Robespierre. »Želite ne- 
što? 

Brat Franjo se pričini kao da nije ništa čuo. 

»Molim, što želite?« opetovao je Robespierre mrko. 
»Ovdje je gostionica, ovdje se ne čita misa.« 

Brat Franjo se smješkao: 

»Ja sad radije ne bih ništa pio, ako dozvolite. Na 
ovo slabo vrijerne čovjek nije žedan, ali ako mora biti, 





»Robespierre — sakristan! Au, što će ljudi reći?« 


uzet ću limunadu. Htio sam, zapravo, s vama govoriti. 
Vi ste, navodno, srditi na mene, gospodine Tigras. Is- 
tina?« 

»Da, i to, pope, borba na život i smrt! Vi ste mi na- 
javili rat i Robespierre ga prihvaća.« 

Dok je to govorio, zasukao je rukave preko miši- 
čavih ruku. 

»Rat? Kad sam vam navijestio rat?« 

»Nikakva pretvaranja, molim! Ovdje je jedan suvi- 
šan i taj mora nestati. Crkve i krčme loše se podnose. 
Sve su se te glupe glave okrenule, i krčma je prazna. 
Ako idu za vama, ne dolaze više k meni. Novac koji do- 
nose vama nosili su prije k meni. Zar mislite da to može 
i dalje tako ići? Do sada moglo se nekako živjeti, moglo 
se raditi. Ništa drugo nisam ni želio. Subotom i nedje- 
ljom kino, moglo se živjeti. I upravo sada vi otvarate 
kino. Ovaj udarac je previše, to je prosto. Opetujem 
ako otvorite kino, to je prostota. Moram umrijeti od 
gladi.« 

»Gospodine Tigras, nemam li ja pravo otvoriti ki- 
no?« 

»Vi ste fratar«, urlao je krčmar, »vi nemate prava!« 

»Kino pripada gospodinu župniku. župnik unajmlju- 
je štagalj. Ja sam samo njegov pomoćnik.« 


»Tako? Zar je tu stvar izmislio župnik? To onda 
prelazi sve granice. A hoće da je poštovanja vrijedan 
čovjek.« 

»Gospodine Tigras«, nastavi mirno brat Franjo, »ne- 
ma li gospodin župnik pravo da otvori kino? Nema li 
svatko pravo da kod kuće igra film i po volji na to po- 
zove ljude? Gospodin župnik je uvjeren da je to izvrsno 
obrazovno sredstvo, da pruža ugodan odmor za mlade i 
stare. Za dva tjedna igrat će, kao prvi, film o Kristu. 
Sjajno, kažem vam!« 

Robespierre je skrštenih ruku i netremice proma- 
trao brata Franju: 

»A što da ja radim kod te priče?« 


»Što da počnete? Vi ćete ostati ono što jeste: gos- 
podin Mario Tigras, nazvan Robespierre, krčmar u Che- 
vecheu.« 


»I mogu gladovati?« 
»Ako je samo u pitanju posao, tome se može po- 
moći.« 

»Šalu na stranu, pope! Vaš boravak ovdje stajao 
me je najmanje dvije tisuće franaka godišnje. To je 
lijep novac, Vaš kino uzet će dvostiruko.« 

»Dvostruko?« 

»Da, dvostruko!« 

»Dvije tisuće franaka, k tome četiri tisuće, to je 
ukupno šest tisuća franaka.« 

»Mislite li da to nije ništa? To dobro dođe popovi- 
ma koji uvijek nešto prose... .« 

»Gospodine Tigras, mi ćemo o toj stvari mirno po- 
razgovoriti. Zato sam zapravo i došao. Imate li ugovor 
s trgovinom koja vam dobavlja filmove?« 


»Ugovor? Ne. Uzimam čas ovaj čas onaj film.« 


»E, onda je stvar vrlo laka. Umjesto da kupim film- 
ski aparat u Parizu, kupit ću vaš. O cijeni ćemo se već 
sporazumjeti. I, konačno, mogli biste vi dalje upravljati 
aparatom u našem lokalu. Mogli bismo vam čak posu- 
čivati aparat i dvoranu da prikazujete pristojne, mislim 
odgovarajuće filmove. Isto bi toliko zaslužili kao da da- 
jete prelake filmove koji kvare srca naših mladih ljudi. 
Bože moj, ništa nije nemoguće, ništa nerazborito ... što 
mislite o tome?« 

Robespierre se češao po glavi: 

»Tako, tako, velite, gospodine brate? E, o tome mo- 
ram malo razmisliti. Na prvi pogled, da... Bio bi to 
možda izlaz... Vi biste me plaćali za vođenje kina?« 

. »Razumije se. Za svako veče... I, da ne zabora- 
vim... Imam još jedan nalog za vas od gospodina žup- 
nika. Dobri župnik vas cijeni. Možda znate da je Denis 
Larant na umoru? Jučer je proviđen sakramentima umi- 
rućih... Trebamo crkvenjaka, pa je gospodin župnik 
mislio na vas!« 

»Robespierre — sakristan!« poviče ovaj kao da mu 
je jež u grlu. 

»A zašto ne? To je služba povjerenja i k tome nosi 
nešto. Osobito zato što crkveni život cvate... Pa kod 
pogrebnih misa...A bit će možda opet i krštenja...« 

»Robespierre — sakristan! Au, au, što će ljudi reći?« 

»Za vrijeme pogreba gospođa Tigras čuvat će ku- 
ću... A, uostalom, znate vi isto tako dobro kao i ja, 
uskoro se neće više za vrijeme službe Božje susretati 
ljude na ulicama ili u krčmi. Cijeli je Chev€che tada u 
crkvi.« 

»Bojim se toga.« 

»Bojite se toga?« upita brat Franjo smiješeći se. 
»Tada ćete mušterije koje ovdje gubite upravo tamo 
opet naći. A za vođenje kina četvrtkom pristojno će vas 
nagraditi. Dakle, dogovoreno? 

»Moram li odmah, bez odlaganja, dati odgovor? Jo- 
zefina!« 


Gospođa Tigras dođe iz kuhinje. Plavu je pregaču 


zavrnula. 


»Jozefino«, reče Robespierre, »donesi bocu limuna- 
de i dvije čaše. A vi, dragi prijatelji, što želite vi? Još 
jednu čašu? Dobro!« 

Ode k šanku, napuni čaše dvojici gostiju koji su za- 
nijemili od čuđenja. Tad sjedne opet nasuprot brata 
Franje i rastumači svojoj ženi: 

»Čuj, ovaj dragi brat, daje mi zanimljiv prijedlog. 
On zna sasvim točno: kad se crkva puni, krčma ostaje 
prazna. Zna, njegov kino uništava moj kino. Imali bi- 
smo onda samo jedan kino, a ja bih preuzeo vodstvo, 
po ugovoru... I sada ono najvjerojatnije. Jezefino: 
nuđa mi mjesto crkvenjaka namjesto Denisa Laranta, 
koji čini 'na lijevo krug k Velikoj Armiji'.« 

»A ti?« dobaci jedan od gostiju. »Ti činiš na desno 
KTUg?« 

Robespierre namršti čelo: 

»Drugovi, ova igra riječi nije loša, ali je loše primi- 
jenjena. Ostajem kod svojih nazora, Ja jesam i ostajem 
liberalac. Sloboda za sve, to je moje temeljno načelo. 
Župnik otvara kino, on ima na to pravo. I umjesto da 
mene uništi, što bi lako mogao, pruža mi ruku na spo- 
razum. Bio bih glup momak kad bih odbio i navijestio 
mu rat. On je Robespierreu uvijek iskazivao veliko što- 
vanje... Na zdravlje, gospodine brate, ta pijte. Kad se 
toliko govori, ožedni se... Sada sam stvarno veseo što 

sam vas sreo. Lakše se sporazumije kad se o stvarima 

osobno porazgovori. Bio sam rekao: Morao bih s tim 

bratom razgovarati, da bismo se sporazumjeli. . .« 
»Dakle, je li stvar u redu? Vi ste sporazumni?« 
»Da li da kažem da, Jozefino?« 


»Reci samo da, Mario. Uostalom, ti si već posluživao 
kod mise kad si bio dječak.« 

»Dakle, dobro, vrijedi, brate, vrijedi. Ta pijte, 
vi ništa ne pijete! Hajde da to proslavimo, moramo se 
kucnuti! Jozefino, uzmi čašu, kucni se s dobrim bra- 
tom. To će biti zaista iznenađenje kad se razglasi: Ro- 
bespierre postao sakristan!« 

Kako su se pod vodstvom brata Franje 
probudila svećenička zvanja 


»Brate Franjo! Brate Franjo!« 


Dvanaest izviđača i nekoliko većih viču iz sveg gla- - 


sa pred župnim dvorom. Karolina je u dućanu. Župnik 
je otišao da providi majku Lajoie. Vrata su zatvorena. 
S rukama na ustima, poput trube, viču dvanaestorica: 

»Brate Franjo! Brate Franjo!« 

U prvom katu otvori se prozor. Brat Franjo pojavi 
se na prozoru: 

»Što je? Što je? Galamite kao da gori!« 

»Brate Franjo«, poviče Paul Galibet, »moramo s va- 
ma govoriti. Oprostite što vas uznemirujemo. Znate, 
hitno je!« 

»Dobro. Odmah ću doći!« 

Brat Franjo požuri se i otvori vrata. Iz dječačkih 
očiju sijeva sveto oduševljenje. Srce im je na jeziku. 
Brat Franjo ih vodi u blagovaonicu. Upitno pogleda pet- 
naestgodišnjeg Paula Galibeta. 

»Što je tako hitno? Što je, Paul?« 

Paul pocrveni i pogleda u neprilici svoje drugove. 
Njihov odlučan pogled ga umiri i on izrekne tajnu: 

»Dobri brate! Mi smo si već dugo govorili: moramo 
bratu prirediti iznenađenje, nešto sasvim fino, čemu će 
se i dragi Bog veseliti. To nas je, eto, cijelu zimu muči- 
lo... No sada smo se nas dvanaestorica složili. Mi smo 
zaključili i ostajemo kod toga. . .« 

»Što vas je mučilo? Što ste zaključili?« 

»Želimo postati svećenici. To je!« 

Brat Franjo se obraduje dječjoj slobodnoj odluci i 
zahvaljuje Bogu, koji je tu uzvišenu misao usadio u ove 
dječje duše. Ali on ih hoće malo kušati: 


»Zašto hoćeš postati svećenik, Paul?« 


»O, ja bih htio postati franjevac, kao vi. Vi ste nam 
česlo opetovali riječi božanskog Spasitelja: Žetva je 
velika, ali poslenika je malo. Mi hoćemo da dragi Bog 
ima bogatu žetvu.« 


»A ti, Josipe?« 
Josip podigne svoje plave oči i odgovori: 


»Ja idem k Bijelim Ocima da obraćam divljake.« 
»A ti, Danijele?« 


»Ja bih htio postati župnik, kao mamin ujak, i 
ovnavljati crkve koje su porušene.« 


Brat Franjo razmisli jedan čas i tada upita: 


»Koji od vas želi postati svećenik zato da spasi svo- 
ju vlastitu dušu?« 


Nema odgovora. Paul se smije: 


»Brate Franjo, vi nas želite iskušati. To zaista ne bi 
značilo biti svećenik kada bismo mislili samo na vlasti- 
tu dušu. Vi se sigurno više ne sjećate onih riječi koje 
ste nam jedne večeri govorili: Isus je objavio bratu Sil- 
vestru, svetoj Klari i drugim sestrama, neka sveti Fra- 
njo propovijeda, jer on ga nije odabrao samo za sebe 
nego i za spas drugih. što je Spasitelj tražio od svetog 
Franje, vašeg Oca, to on želi od svih redovničkih i svje- 
tovnih svećenika. Oni treba da, spasavajući druge, spa- 
se i sebe same.« 


Brat Franjo padne na koljena na kameni pod bla- 
govaonice, Mladići učine to za njim. Slušaju kako glas- 
no moli: 

»Bože moj, Bože moj! Bratu Filipu je anđeo užare- 
nim ugljenom očistio usne. Ali ovdje si ti sam, svemo- 
gući Bože, ovu istinu položio na njihove usne. Zahva- 
ljujem ti i slavim te što sam to smio doživjeti... Vi, 
dragi moji dječaci, hvalite dragom Bogu koji je ovu 

svetu čežnju stavio u vaša srca. Molimo zajednički: Ve- 
liča duša moja Gospodina.« 

»I raduje se duh moj u Bogu Spasitelju mojem .. .« 

Jasni i oduševljeni glasovi dječaka izmjenjuju se 
sa svečano ganutim glasom brata Franje. Kad su zavr- 
šili hvalospjev, dječaci se digoše. Franjo se okrenu Pa- 
ulu Galibetu i zagrli ga: 

»Paul, mali moj brate u Kristu, budi siromašan i 
ponizan, daruj se sav dragom Bogu i bit ćeš sretan!« 

Zagrli plavokosog Josipa koji, pun ganuća i sreće, 
zaplače zbog riječi koje njemu upravlja: 

»Budi dobar bijeli brat, mali moj Josipe, obrati 


vrlo mnogo pogana. Tvoja se majka veseli u nebu i bla- 


goslivlja te, kao što te i ja blagoslivljam !« 
Učini mu znak križa na čelu. Tada zagrli Danijela: 
»Svuda ima nevjernika, Danijele, koji ne poznaju 
dragog Boga i koji ne znaju da je on za njih umro. Na- 
vijesti im radosnu vijest, budi svima sve. Svećenik je 
drugi Krist!« 


Zagrli ih sve, jednoga po jednoga: Augusta, koji već. 


uzima satove iz latinskoga i htio bi biti vjeroučitelj na 
gimnaziji; bučnog Ljudevita, koji je gotovo preko noći 
postao ozbiljan; Ivana Petra, koji svako jutro ustaje u 
šest sati da poslužuje kod mise; Aleksa, čija je majka 
već davno ovu želju saopćila župniku i bratu Franji. 


»Alekse, dragi Bog ima u nebu počasno mjesto za 
majke koje su u srcima svoje djece probudile veselje 
za svećeničko zvanje, jer oni su Božji suradnici. Dragi 
Bog će ih nagraditi.« 

Svi otkrivaju svoje djelomično djetinjaste, djelo- 
mično još nejasne planove i nade. Ali on ih blagoslivlja 
i hrabri: 

»Dvanaest«, reče sklapajući ruke, »dvanaest, kao 
tada kad je Isus odabrao apostole. Budite ponosni na 
svoju mladost koju ste već posvetili. Vi je žrtvujete dra- 
gom Bogu iz unutarnje pobude. Idite mu u susret. To je 
usrećujuća žrtva, blaženo darovanje. Svijet nas mrzi ili 
nas žali, jer nas ne pozna. Govori nepovoljno o našoj 
sreći i hoće da nam ponudi radosti, koje nisu nas do- 


116 





stojne. Kad bi svijet znao koliko naše radosti nadvisuju 
njihove bijedne radosti, dragi moji prijatelji, sjemeni- 
šta i novicijati bili bi premaleni da prime sve koji bi 
nagrnuli.« g 


\ 

»Molimo zajednički: Veliča duša moja Gospodina!« 
Raširi ruke i postane sasvim svečan: 
»Dragi moji dječaci plemenitih srdaca! Malo tako 


lijepih časova bit će mi suđeno na zemlji. Imao si pravo, 

Paul, kad si rekao da je to hitno. Ovakve trenutke 
ne smijemo nikada propustiti. Svijet još ništa ne sluti 
o divnoj vojsci koja se sprema da ga osvoji za Krista. 
Jednom ćete poći u svijet kao novi križari, s Kristovim 
križem kao jedinim oružjem. Ovog puta ne radi se o 
tome da se iz ruku nevjernika otmu sveta mjesta, nego 
treba cijeli svijet osvojiti za Krista. Svjetlo križa mora 
nad njim sijati ako neće da propadne u bijedi, gladi i 
hladnoći. Ne budimo zato oholi, ali niti plašljivi. Dopu- 
stite mi da opetujem riječi božanskog Spasitelja, neka 
mi sam Spasitelj oprosti: 'Kako je on mene poslao, tako 
šaljem ja vas?' Javite veselu vijest svim stvorenjima... 
Nijedan od vas neka ne postane izdajica.« 


Vrata se otvore. Župnik uđe umoran, ali veseo: 

»Brate Franjo, kakva fina duša! Njezin anđeo će 
se veseliti. Dobra majka Lajoie prestala je trpjeti... 
Pa tu je puna soba. Kladio bih se, opet nešto spremate.« 

»Da, zaista, gospodine župniče. Mi nešto posebno 
spremamo.« 

»Što hoćete ovaj put osvojiti, dragi brate? Ka- 
kvu vojnu započinjete?« 

»Svijet osvojiti, gospodine župniče, to je naš plan. 
Ova dvanaestorica su se na to zaklela. Došli su da nam 
otkriju želje svojih srdaca. Hoće postati svećenici.« 

»Svećenici! Bože moj! Svih dvanaest? Bože moj, 
Bože moj! Nemoguće! Ipak ne, dragi brate. Kod dragog 
Boga nije ništa nemoguće... Htio sam Treći: to je previ- 
še.. Ah, ne, ja skoro više ne znam što govorim. Ne, ne, 
nije previše. Nikada nema previše radnika. Poslenika 
je malo! Dvanaest svećenika iz Chevćchea! Ali, brate 
Franjo, to vama zahvaljujem.« 


Zagrli ga i zaplače. 

Kako je brat Franjo opet našao izgubljenu 
drahmu i održao obećanje koje je bio dao 
preuzvišenom gospodinu 


Iza ob jeda — bilo je to na Veliki četvrtak — sjedjeli 
su župnik i brat Franjo vani u vrtu. Župnik reče: 
»Brate Franjo, ako dopustite, rado bih zapušio lu- 
licu. To se rijetko događa, ali danas sam tako, tako ve- 
Se0.« 

»Sto vam pada na pamet, gospodine župniče, da 
mene nerazumnog brata molite za dozvolu? Dovodite me 
sasvim u nepriliku.« 

Župnik donese svoju lulu i kutiju s duhanom i re- 
če opet sasvim razdragan: 

»Vrlo sam zadovoljan!« 

U tom raspoloženju spusti se u svoju stolicu od tr- 
skovače: 


: »Među nama rečeno, što mislite, koliko ih u Che- 
včcheu neće obaviti uskrsnu dužnost? Razmislite malo. 
Izbrojite ih na prste.« 


»Koji neće obaviti uskrsnu ispovijed?« 
»Da, koliko ih neće primiti uskrsne sakramente?« 


»To ja ne znam. U svakom slučaju, još uvijek puno 
previše.« 


Župnik Jolivet podigne prst i kaže pobjedonosno: 

»Jedna jedina osoba! A kad biste tek znali tko je to! 
Vi ste se zaklinjali na tu osobu, ja svakako ne.« 

Nagne se k njemu i reče tiho: 

»Gospođica Ivana, učiteljica.« 

»Gospođica Ivana, ta divna duša?« 

»Koja ništa ne vjeruje!« 

»Ona vjeruje!« 

»Da, da, brate Franjo, o tome ćemo kasnije govori- 
ti. Pomislite kad budem rekao preuzvišenom: U Chevć- 
cheu samo jedna jedina osoba ne obavlja uskrsnu du- 
žnost! Biskup će gledati. To je jedinstveno u cijelom 
kraju, štoviše u cijeloj zemlji!« 

»Zar su se svi drugi ispovjedili?« 

»Svi, ili bar obećali da će još doći.« 

»I Cesar Durocher?« 

»Razumije se, i Cesar Durocher, Otkako je njegov 
dječak išao na prvu pričest, nije on više onaj stari. Nje- 
gov sin ga je obratio. Mathurin je doista dobar dečko.« 

»Jedan od dvanaestorice.« 

»Da, zaista. Dakle, već sada mali apostol!« 

»I doktor Carton?« 

»I bilježnik Letort! Da, taj je morao proći dugi put. 
A najteži od svih — nećete vjerovati — bio je Robe- 
spierre, naš sakristan. Psovao je od jada kad sam mu 
razjasnio: Robespierre, ja se ipak nadam da ćete ove 
godine obaviti svoju uskrsnu dužnost...Da ste ga vi- 
djeli! Siromašni momak! Bilo ga je krasno vidjeti.« 

Župnik se smijao cijelim licem. Pa i čitav vrt se 
smijao u sjajnom suncu. Brat Franjo kao da naglas raz- 
mišlja: 

»Ipak sam mislio da će gospođica Ivana u posljed- 
nji čas doći.« 

»Dođe ona tu i tamo na misu....I to je već mnogo. 
Osobito kad se zna kako se sve sazna na kotaru. Nije 
to lako.« 


U vrt uđe Karolina: 
»Gospodine župniče, može li se s vama govoriti? I 
s vama, brate Franjo? 


»Dovedi osobu odmah ovamo u vrt.« 

Župnik Jolivet sakrije brzo svoju lulu i pogleda tko 
li to dolazi. 

»Gospođica Ivana«, prošapta. 

Da, bila je to učiteljica. Ulazi vrlo skromno, umje- 
rena koraka. Njezin izraz lica odaje duboku duševnu 
bol. Pošto je pozdravila, sjedne u naslonjač koji joj je 
župnik ponudio. Otežući iznese svoju molbu: 

»Brate Franjo, kad sam vas svojedobno zamolila da 
Mathurina Toulevanta primite među izviđače, savjetova- 





»Što ima ljepše na brežuljcima od ovakvih mlinova 
kojih se krila okreću, pjevajući na vjetru...« 


li ste mi da svako veče klečeći izmolim molitvicu. Sva- 
ko veče sam to održala. A uspjeh toga? Izgubila sam 
sreću koju sam u sebi nosila. Nemir, koji me je prije tu 
i tamo obuzimao, sada me uopće više ne ostavlja. Progo- 
ni me. Jednostavno, to je strašno.« 

»Progoni vas, to je točno, gospođice.« 

»Tko?« 

»Bog! To je posljednja borba. Mislite li da ovu bor- 
bu, koja već mjesecima traje, nisam zapažao? Vi se odu- 
pirete. Prignite glavu i razum. Upoznat ćete da je nje- 
gov jaram sladak. Istina vas opsijeda. Otvorite joj dušu 
i ona će ponovno oživjeti. Nećete naći pokoja, ali ćete 
naći Božji mir kao čistu nepomućenu sreću. Draga se- 
stro, ponosna u boli i zabludi, vi ste posljednji. Cijeli 
Chevćche vjeruje i priznaje Spasitelja. Svi će se u ne- 
djelju pričestiti. Doći će djeca, koju ste vi, a da to niste 
znali, ovamo doveli. Vi ste ona izgubljena ovčica koju U- 
čitelj više ljubi nego druge. Vi ste izgubljena drahma ko- 
ja više vrijedi nego čitavo blago ..Došli ste o zadnjoj 
uri, ali Gospodar će vam dati kao i onima koji su pod- 


nosili teret i žegu dana, jer on je dobar, i tko zna, mož- * 


da ste vi više trpjeli nego svi ostali.« 

»Ah, brate Franjo, trpjela sam ...Ali gdje je vjera? 
Vjera, koju ste mi obećali.« 

Župnik se podigne sa stolice: 

»Dobro dijete«, reče ozbiljno, »dragi Bog će je si- 
gurno dati. Učinite samo korak k njemu, dajte se za- 
robiti ... Dođite da obavimo ispovijed.« 


Gospođica Ivana ustane i pođe za župnikom u cr- 
kvu. Kad je napustila ispovjedaonicu, tekle su joj suze, 
suze davno izgubljene radosti. Dugo je zahvalno kleča- 
la u crkvi s licem u rukama. Kad je pošla, opazila je žu- 
pnika, koji je sjedio na sjedalu u pobočnoj lađi i molio 
brevijar. Sjajnih očiju priđe k njemu. Smijući se šapne 
mu: 

»Kako je ipak lako biti sretan. Moram priznati da 
sam se mjesecima dan i noć borila protiv ove sreće.« 

»Neka vas dragi Bog prati i blagoslovi !« 

Zatvori brevijar. Dok se gospođica Ivana laganim 
koracima udaljavala, molio je hvalospjev: 


»Sada otpuštaš, Gospodine, slugu svoga u miru... 
Moj Bože, sve koje si mi povjerio vraćam ti. Uz pomoć 
brata Franje nije se nijedan izgubio. Ali mnoge koji 
su se bili izgubili opet sam našao. O, Bože, obaspi ga 
svojom milošću i daj da još dugo ostane u Chev&cheu, 
koji bi bez njega bio propao.« 

' Kad se tada vratio u župni dvor, odjednom se sje- 
tio riječi preuzvišenog: »Brat Franjo mi je obećao da 
će ostati tako dugo dok se svi župljani ne obrate.« S 
velikom boli u srcu pođe k bratu Franji u vrt. Ovaj je 
promatrao župnika, ništa nije rekao i čekao je. 

' »Dragi brate«, započne župnik, »imali ste pravo. Ova 
je duša već dugo bila sasvim blizu dragom Bogu. Kad 
biste znali kako je sada sretna.« 

Govorio je to tako tužnim i drhtavim glasom, da 
brat Franjo, smiješeći se, doda: 
x »A vi ste zbog toga sasvim žalosni, gospodine župni- 
če? Ipak je to divan dan. Učinite kao žena u Evanđelju 
koja je izgubila drahmu, opet je našla i puna radosti sa- 
zvala susjede.« 
La »O, brate Franjo, kako da se radujem da su svi mo- 
ji župljani povratili, kada se moram bojati da ću jedno- 
ga lijepog dana izgubiti onoga koji mi ih je natrag do- 
VeO....« 

.Dok je to govorio, promatrao je brata Franju, ali 
on je bez riječi prignuo glavu. Onda ju je opet podigao 
i molio je sasvim skromno: 

»Oče, ne moja, nego tvoja volja neka bude!« 

»Tvoja volja neka bude«, opetovao je župnik Joli- 
vet, malo utješen. 

Kako je brat Franjo na Veliku subotu 
posljednji put kopao u župnom vrtu i 
kako ga je župnik konačno prepoznao 


Župnik je bio zaokupljen ispovijedanjem. Brat Fra- 
njo završio je svoje propisane molitve i pošao u vrt. 
Još mu nikad nije bio tako blizak tihi mali vrt sa zidom 
prekritim mahovinom i divljom lozom. Već su dvije 
godine prošle otkako je, slijedeći svoju maštu i ljubav, 


došao ovamo. Kako se brzo i snažno opet probudila lju- | 


bav prema zemlji koju je prije toliko vremena napustio, 
ljubav prema drveću i grmlju s njegovim ustreptalim 
zelenilom, kućama s njihovim crvenim krovovima pod 
kojima se polagano i bez buke odvijaju ljudske sudbine, 
osamljenim stazama u šumskom polumraku i u punom 
svjetlu obraslih brežuljaka. 


Brat Franjo pregledava vrt. Tihi dašak toploga pro- | 


ljetnog vjetra dršće u granama, pod kojima već miriše 
prvo rumeno i bijelo cvijeće. Na zidu ptičica jedna pje- 
va svoju proljetnu pjesmu i svojim okruglim očima pro- 
matra brata Franju. Sunce se igra svojim zlatnim zra- 
kama po tlu. Brat Franjo hoda polako, korak po korak. 
Crkvena ura izbija, meko i toplo, treći popodnevni sat. 

»Naprijed, brate Franjo«, govori on sam sebi, »tvoj 
posao još nije dovršen.« 

U pojati uzme tešku lopatu, kojom je preko zime 
prekapao župski vrt. U kutu, gdje grmlje maline tjera 
svoje prve izdanke, čeka još jedna gredica na ovaj zim- 
ski posao. Onamo mora proći pokraj kipa Majke Božje. 
Brat Franjo pozdravlja Nebesku Majku djetinjom beza- 
zlenošću: 

»Ave Maria, Božja Majko, moja Majko! Danas sam 
posljednji puta vrtlar.« 

Mirno i ravnomjerno diže se i spušta lopata i lomi 
grudu za grudom. Više puta briše brat Franjo rukavom 
svog habita znoj s čela i otresa zemlju sa svojih sandala. 
Izgleda da mu je vrijeme kratko. Znate li što radi za 
vrijeme posla? Moli krunicu, koja se u nebu više ne 
moli. Tamo se trajno samo obožava i ljubi. Tamo sija 
sve iz oka. — Brat pozdravlja Preblaženu na francu- 
skom, jer u tom jeziku nalazi više nježnosti nego u 
latinskom, koji je ipak službeni jezik, kojim se razgo- 
vara čak i sa samim Bogom. A k tome, to je jezik nje- 
gove majke Pike. Od nje ga je naučio. Izgleda da se dra- 
gi svetac tim jezikom zabavlja sa svojom zemaljskom 
i nebeskom majkom, koje su u nebu sjedinjene. 


Mali brat u nutrini je vrlo uzbuđen. Ta ima stvari 
koje su i velikom svecu teške. Treba da napusti malo 
selo, koje je zavolio i koje njega voli. Napustiti dragog 
župnika Joliveta i njegovu obnovljenu crkvu. Mora na- 
pustiti lijepi brežuljkasti krajolik, svoje drage dečke s 
njihovim iskrenim srcima i čistim očima. Da, to mu je 
teško, usprkos njegove želje da se vrati u raj. Uzdiše. 
Gotovo se ne bi moglo vjerovati kad bi netko ustvrdio 
da on plače — on, koji je hodao po putovima Chevechea 
sa smiješkom što je sve očaravao. 

»Bože moj, Bože moj«, tako uzdiše, »pomozi mi. 
Nisam mislio da bi bilo tako teško sve ovo ostaviti. Bilo 
je gotovo lakše kad sam zamijenio svoju domovinu Um- 
briju s tvojom vječnošću.« 


»S kime to razgovarate, dragi brate?« 

Brat Franjo se okrene. Župnik je stajao pred njim. 
Nije ga čuo, jer je bio obuzet svojim suviše ljudskim 
brigama. 

»Plačete?« upita začuđeno župnik. Primi ga za ruku. 
I sam je ganut, jer to je prvi put da ga vidi plakati. 

»Plačete na Veliku subotu, a tu je eto uskrsnuće Go- 
spodinovo! Vi, kojega sam kroz dvije godine gledao sa- 
mo vesela i puna pjesama?!« 

Posao u vrtu uskoro je završen. Lopata je još zabo- 
dena u zemlju. Obadvojica se spuste na kamenu klupu 
pred kipom Majke Božje. Tamo sjede držeći se za ruke. 
Župnik upita zabrinuto: 

»Zašto plačete, brate Franjo? Je li vas tko ražalo- 
stio?« 

Brat Franjo pokuša se nasmiješiti: 

»Gospodine župniče, hvala vam što ste mene, ne- 
razumnog brata, prekorili.« 

»Ne, ne, nikako! Što vam pada na pamet? To ni- 
sam htio....« 

»Nerazumnog brata, koji zaboravlja na uskrsnu ra- 
dost! Neću više plakati, ali mi pomozite da ove večeri 
budem veseo, jer ja sam žalostan...što vas moram os- 
taviti.« 

»Ostaviti me?« 

Župnik je ustao preneraženo i gledao brata Franju: 

»Hoćete me ostaviti?« 

»Moram«, odgovori tiho brat Franjo i obori oči. 
»Vrt je obrađen. Gospođica Ivana sutra će slaviti Us- 
krs...« 

»Svakako, tako je«, mrmljao je župnik, »a preuzvi- 
šeni mi je rekao da ćete ovdje ostati tako dugo dok se 
svi opet ne vrate... ..Mislio sam doista da će to trajati 
duže... « 

»Je li vam žao? upita brat Franjo uz nevino lukav 
smiješak. 

»Nimalo. Aha, opet vam se povratio smiješak, ali 
zato sam ja ožalošćen. Ja sam star, dragi brate. Večer 
se spušta, skoro bih s učenicima iz Emausa rekao: Os- 
tani s nama, jer se bliži večer!« 

»Mi ćemo se jednog dana opet vidjeti, gospodine 
župniče!« 

»Vi ste još mlad«, ljuti se župnik, »a ja sam star, 
na što da čekam...osim na smrt? Da, ja je se više ne 

bojim,jer svi moji su kod mene. Ali ipak, teško je sve 
ostaviti: vrt gdje su zujale pčelice oko zreloga grožđa; 
divne ljetne večeri; zvjezdice s njihovim dragim po- 
zdravom »laku noć«; moja zvona, moja crkva... To je 
teško... Nemate pojma ...« 

»Razumijem«, reče zamišljeno brat Franjo. 





»Naprijed, brate Franjo, tvoj posao nije još završen .. .« 


Digli su se i pošli su jedan uz drugoga polako vrt- 
nom stazom. Pod polaganim odmjerenim koracima škri- 
pio je šljunak. 

»Što ću sam raditi?« opet upita župnik. »Ne znam 
vaše tajne kako uloviti duše. A ako se one nakon vašeg 
odlaska opet izgube? Recite mi vašu čarobnu riječ, vašu 
tajnu, da sačuvam duše za božanskog Spasitelja.« 

»Gospodine župniče, nije moja stvar da vas o tome 
poučavam. Sam Spasitelj nam to govori: Ljubav, siro- 
maštvo i poniznost, sve samo jedna krepost, posluh, ve- 
selo srce. Idite tako naoružani, tada ćete osvojiti cijeli 
svijet, pridobiti čak i ptičice. ..« 

Kod tih riječi župnik zastane, uhvati brata Franju 
za ramena i pogleda ga ispitujući. Ovoga puta brat Fra- 
njo nije oborio oči. One st dapače zasjale nadnaravnim 
sjajem. Župnik malo pomalo spusti svoje ruke, prigne 
čelo, jer on je prepoznao svoga gosta koji je dvije godi- 
ne kod njega stanovao. Čudio se: 

»Jeste li vi to bili?« 

Brat Franjo odgovori smiješeći se: 

»Da, ja sam to bio.« 

Sada je zaplakao župnik. Brat Franjo ga primi u 
naručje, podigne mu glavu, tješio ga je. Bilo je kao zu- 
janje pčela, što se odigravalo u večernjem sutonu u vr- 
tu: 

»Ja sam to bio, gospodine župniče. Dobro sam se, 
dakle, pretvarao. Ipak, preuzvišeni me je prepoznao. 
Ptičice su me prepoznale. Vjerni Filo, njega ostavljam 
kod vas, i on me je prepoznao. Sada još i gospodin 
župnik Jolivet otkriva moju tajnu. E, onda je zaista 
vrijeme da idem.« 

»Dvije godine s vama zajedno ...i ništa ne opaziti! 
Čudesa su samo tekla iz vaših ruku. Župa se očigledno 
popravljala. Dječaci hoće da postanu svećenici, a ja, be- 
dak, sve sam to smatrao sasvim prirodnim. Bože moj, 
Bože moj, što da počnem ?« 

»Gospodine župniče, ta promislite. Ja sam bio samo 
lutajuća milost, jer me je dragi Bog pustio da idem. 
Vi ste me primili. Podnosili ste moje smjelosti. Plakali 
ste kad ste gledali našu dragu crkvu tako zapuštenu. 
Poklonili ste mi svoj novac. Poklonili ste mi svoje sve- 
ćeničko očinsko srce. Bez vas ne bih mogao ništa učiniti. 
Vašom dobrom voljom bila je naša župa spašena ...No 
sada je vrijeme za večeru, gospodine župniče, a ja još 
moram do kraja okopati vrtnu gredicu. Hoću još i taj 
posao da dovršim.« 

»Hoćete još da kopate? To bi još trebalo! Ni pod ka- 
kvim uvjetom, sveti Franjo, molim vas ....« 

»Brat Franjo, ništa drugo nego brat Franjo«, reče 
svetac vedro. »Niste me smjeli prepoznati. Sada nećete 
moći više ni spavati, a to bi vam ipak dobro činilo.« 


128 








Obojica su se smijala, ali obojica su se smijala 
bolno čirnuti. Brat Franjo prevrne posljednju grudu, 
odnese lopatu u spremnicu, uhvati ruku župnika Joli- 
veta, koji ga je sasvim ukočeno promatrao. 


»Sjećate li se još? Na dan mog dolaska u Chev&che 
pecali ste na rijeci i niste ulovili niti jedne jedine ribe.« 


»Otada nisam išao nikada više pecati. I ne žalim... 
Učinili ste me ribarom ljudi, kao Spasitelj.« 


»Pst! Ta šutite! Kako uspoređujete mene, zemaljskog 
crva, sa božanskim Spasiteljem!« 

»A što sam tek ja? uzdisao je župnik. 

»Vi ste dobri župnik iz Chev&chea. Kad jednom 
dođete pred nebeska vrata, čitavo će nebo biti spremno 
za vaš doček, jer ja ću svima reći: Dođite brzo, gospo- 
din župnik iz Chevechea stoji pred nebeskim vratima. 
Ta vi znate Cheveche, malo ljupko selo... Tamo svi ta- 
ko ljube Spasitelja, štuju Majku Mariju i svece. Kroz 
dvije godine živio sam tamo u tihom župnom dvoru 
usred ružmarina i geranija sa svetim čovjekom, koji 
upravo dolazi .. .« 

»Brate!« 


. »O, gospodine župniče, to će biti divan dan. Čeznut- 
ljivo ću na nj čekati. A sad bih htio još jednom biti vrlo 
sretan i zagrliti vas.« 


Brat Franjo raširi ruke, a župnik Jolivet baci mu se 
u naručaj. 


»Bože moj, Bože moj!« 

Obje Franjine ruke počivale su na ramenima sta- 
rog župnika. Znakovi rana postali su vidljivi i svijetlili 
su kao rumene zvijezde na večernjem svodu. 

Kako su zvona moga rodnog sela 
navješćivala Uskrs i o posljednjem putu 
brata Franje u mojoj domovini 


Još nikada nisu zvona u Chevecheu tako oduševlje- 
no i tako dugo zvonila. S tornja je odjekivala doista 
prava uskrsna slava. Vrane i golubovi preplašili su se. 
Izlijetali su ispruženih vratova i nesigurno. Čak sui 
grede škripale kod ove bučne zvonjave. Po cijelom 
Chevćcheu ćula se samo jedna riječ: 

»Bože dragi, kako li naša zvona lijepo zvone!« 

»Možete si predstaviti«, reče gospođica Jozefina, 
»kako je gospodin župnik danas raspoložen. Cijela župa 
kod pričesne klupe, nitko ne manjka. Kad bi svi kano- 
nici kao naš župnik Jolivet pošteno zaslužili svoja crve- 
na dugmeta, tada bi sigurno bilo bolje u nadbiskupiji.« 

»Priča se da se Robespierre do posljednjeg časa dao 
moliti i da je tek tada stupio u ispovjedaonicu.« 

»Čudite se tome? Njegova stara duša morala je biti 
krasno garava! Priča se da se u njegovoj krčmi nekad 
koješta događalo. Oikad je postao crkvenjak, ne može 
mu se doista ništa više prigovoriti. To je bio šahovski 
potez brata Franje.« 

»Taj zna zgrabiti ljude, što ćete? Sjećate li se još 
kako je prvog jutra svog boravka ovdje zvonio na uz- 
bunu zbog crkve? Ne bih nikada vjerovala da će mu to 
uspjeti. Mislilo se da je pretjeranac.« 

»Tu se vidi što može vjera učiniti! Ili možda ne? 

Ali zvona nisu slušala brbljanje ljudi iz Chev&€chea. 
Najavljivala su uskrsnuće Gospodinovo i uskrsnuće Che- 
vćchea. 

Ova vijest pročula se i po okolnim selima. župnik 
iz Mortefontainea brundao je: 


»He, he, Jolivet! Što vičeš tako? Otkako je postao 
kanonik, više ga se ne vidi. Ovaj brat mu je zavrtio 
glavom .« 

Ne, ne, brat Franjo nije župniku Jolivetu zavrtio 
glavom. Jadni župnik ima pune ruke posla, njegova je 
crkva premalena. Svuda daje postavljati stolice i klupe 
— na koru za izviđače, u kapeli Majke Božje za dje- 
vojke. 

S vremena na vrijeme okreće se i gleda na oba polj- 
ska čuvara, koji pod vodstvom Robespierra zvone. Rije- 
čima i gestama tjera ih crkvenjak, u crveno obučen: 


»Naprijed, udri po njima makar užeta popucala! 
Samo je jedanput Uskrs... I vani to moraju čuti.« 


Da, čula su se draga zvona. Ali odakle im taj sveča- 
ni zvuk? Župnik Jolivet pažljivo sluša svečanu zvonjavu 
s velikim uzbuđenjem. Danas su zvona puna radosti. Sta- 
ri župnik sam sebe kori što ga na ovaj uskrsni dan opet 
i opet hoće da obuzine žalost. 


Ah, kad budu župljani morali saznati i vidjeti da 
brat Franjo više ne sjedi na klupi pred orguljama kad 
župnik ide na propovjedaonicu... Umjesto da s njima 
zapjeva u uskrsnom klicanju, javit će im žalosnu vijest 
da je izgubio svoga župnog pomoćnika. Brzo će se vi- 
djeti da li su još veseli. Zvona, premda znaju da je 
otišao, ipak pjevaju uskrsno veselje i neće da budu 
žalosna. 

Ona pjevaju i zvone i za brata Franju. Vrlo rano — 
tako se to jučer sa župnikom dogovorio — napustio je 
brat Franjo župni dvor. Nije se oprostio niti od Karo- 
line niti od svojih dragih izviđača. Crkva ga je još jed- 
nom primila u svom mraku i vidjela ga po zadnji puta 
klečati pred svetohraništem. Plakati — samo to ne, ne, 
to nije smio. Ta danas je Uskrs, Uskrs i u raju, a danas 
se on onamo vraća! što bi sveci, a prije svih Spasitelj 

i njegova Majka, rekli kad bi se brat Franjo vratio upla- 
kanih očiju? 

Župnik će svima isporučiti njegov oproštajni poz- 
drav i reći će im da brat Franjo neće nikoga zaboravi- 
te: 
Tako putuje brat Franjo od rane zore po vlažnoj 
svježini proljetnog jutra uskim putem, koji ga vodi iz 
Chevechea. Crkva, koju je spasio, već je iščezla njegovu 
pogledu iza zelenog zastora topola. Još ju je jedanput 
mogao vidjeti u zlaćanom jutarnjem suncu. Njegovo ga 
je pseto opet pratilo I ono mora da je osjetilo da brat 
Franjo odlazi. Inače ne bi bilo čekalo na stepenicama 
župnog dvora. I Turčin je bio ustao. Kad je Franjo pro- 
lazio pokraj njega, pritisnuo je svoju kudravu glavu na 
habit, da isprosi posljednje milovanje. 

Siromašni brat Franjo! Zar i sveci imaju još svoje 
slabosti? Milim pogledom obuhvati život koji se budio, 
krasuljčiće i drijemovce. Spusti se niz strminu. Kraj 


njega zamiriši bokor ljubičica. Dok je prisluškivao žu- | 


bor potočića i igru vjetra u mladom lišću, iznenada ga 
preplavi, kao lavina, zvonjava zvona iz Chevćchea. Na- 
peto je njegovo uho, napet njegov pogled, kao da bi mo- 
rao ugledati sivi toranj s njegovim krovom od škriljev- 
ca. Zadovoljan je, jer zvona su sačuvala veselje. 

Sad govori posljednji puta s Filom. Pas je podigao 
glavu. Vjernim pogledom gleda u sveca. 

»Čuj, i nas dva moramo se rastati. Dalje ne možeš 
ići sa mnom. Opet sam na mjestancu gdje sam onda 
nogom stupio na zemlju. Do posljednjeg časa zadržao 
sam te uza se, jer si me u pravom času pozdravio. Pođi 
sada i vrati se natrag u Chevčche. Reci gospodinu žup- 
niku: Brat Franjo je otišao. Odnesi ovu vijest dragim 
izviđačima, bdij nad njima... A sada, pruži mi još je- 
danput svoju šapu. Posljednji put gladim tvoje duge 
uši. Jesi li zadovoljan, kad zatvaraš oči? Otvori ih još 
jednom, jer nećeš više vidjeti brata Franju... Budi bla. 
goslovljen za svu svoju vjernost koju si mi iskazao.« 

Brat Franjo učini svečano znak svetog križa na Fi- 
lovo čelo. Pas digne glavu i još jednom pogleda dugo i 
nježno sveca. A onda krene polaganim korakom natrag 

prema Chevćcheu. Putokaz mu je bio zvonjava zvona, 
koja nikako nije htjela prestati. 


Naslonjeni preko nebeske ograde, slušali su sveci 
uskrsnu zvonjavu iz Chev&chea. Sjali su od veselja kod 

»Čuj, i nas dva moramo se rastati. . .« 


pomisli da će opet vidjeti malog brata. Gospođa Pika, 
njegova majka, morala se od same sreće prošetati pla- 
vim dvoranama: uskoro će smjeti opet zagrliti svog 


133 


sina. Sveta Klara ćaskala je s njom o novim Franjinim 
čudesima. 

On pak još jedanput posljednjim pogledom obuhvati 
sve što je na zemlji tako žarko ljubio. Brežuljci u svojoj 
sočno zelenoj odjeći, čine mu se ljepši no ikada. Bres- 
kve, rasute po vinogradima jedna po jedna, zibaju svoje 
ružičaste latice u jutarnjem njihanju. Kao leptiri, cvjet- 
ne latice lepršaju na vjetru. Sve je novo, svježe i čisto 
ovog uskrsnog jutra. Je li zemlja okajala svoj grijeh? 
Drveće mrmori tiho i njiše svoje grane. Trava pod nje- 
govim nogama sočna je i meka. Sunce se blago diže. Na 
rubu šume, bez straha, skakuće zečić... 

Odjednom zašute zvona u Chev&cheu. Brat Franjo 
podigne glavu. Sad će gospodin župnik pristupiti k olta- 
ru. Tamo su naprijed svi izviđači i oni veći. Samo njega 
nema... 


Franjo širi ruke. Njegovi dlanovi sijaju iz sebe zra- 
ke. One će ga nositi do Božjeg prijestolja. I zbilja! Ka- 
ko on širi svoje ruke, diže se polako uvis. 


Ali što je to? S čitavog obzorja jurišaju crne sjene 
i tiskaju se prema bratu Franji... To su ptice! Vidjele 
su ga i sve hrle ovamo. Njegova zabrana više ne vrijedi, 
jer brat Franjo je napustio zemlju. Sve ga oblijeću cvr- 
kućući. Svojim glavicama dodiruju njegove bose noge, 
njegovo srce i njegova ramena. Sve one pjevaju svoju 
uskrsnu pjesmu i prate ga sve do svetih dvorova, 


Smiješeći se, gleda s jednog balkona Krist Gospo- 
din sa svojom Majkom kako se brat Franjo vraća k 
njima kući, uz pjesmu uskrsnih zvona, praćen svojim 
pernatim prijateljima. I dok je brat Franjo ulazio kroz 
svete nebeske dveri, u nebu je upravo zajeknula prva 
Aleluja... 

